
ΑΠΟΦΑΣΕΙ Σ 

Αριθ. 39792 

Έγκριση Κανονισμού Προμηθειών και Οικονομικής Δια¬ 
χείρισης του Οργανισμού Γεωργικής Επαγγελματικής Εκ¬ 
παίδευσης Κατάρτισης και Απασχόλησης (Ο.Γ.Ε.Ε.Κ.Α.) 
"ΔΗΜΗΤΡΑ". 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ, ΑΝΑΠΤΥΞΗΣ ΚΑΙ ΓΕΩΡΓΙΑΣ 

Έχοντας υπόψη: 

1) Τις διατάξεις του άρθρου 29Α του Ν. 1558/85 «Κυβέρ¬ 
νηση και Κυβερνητικά όργανα» (ΦΕΚ 137/Α/85) όπως συ¬ 
μπληρώθηκαν με το άρθρο 27 του Ν.2081/92 και όπως αυ¬ 
τές αντικαταστάθηκαν με το άρθρο 1 παρ.2α του 
Ν.2469/97 (ΦΕΚ 38/Α/97). 

2) Τις διατάξεις του άρθρου 5 του Ν.2286/95 (ΦΕΚ 
19/Α/85) «Προμήθειες του Δημοσίου Τομέα και ρυθμίσεις 
συναφών θεμάτων». 

3) Τις διατάξεις του Π.Δ/τος 27/96 «Συγχώνευση των 
Υπουργείων Τουρισμού Βιομηχανίας Ενέργειας Τεχνολο¬ 
γίας και Εμπορίου στο Υπουργείο Ανάπτυξης» (ΦΕΚ 
19/Α/96). 

4) Τις διατάξεις του Π.Δ/τος 195/96 «Οργανισμός της 
Δ/νσης Κρατικών Προμηθειών στο Υπουργείο Ανάπτυ¬ 
ξης». 

5) Την κοινή απόφαση Πρωθυπουργού και Υπουργού 
Ανάπτυξης αριθμ. ΔΠ 399/8.3.99 ΦΕΚ 198/Β/99 «Ανάθεση 
αρμοδιοτήτων στους Υφυπουργούς Ανάπτυξης». 

6) Την κοινή απόφαση Πρωθυπουργού και Υπουργού 
Οικονομικών αριθμ. 1107147/1239/006Α/4.10.96 (ΦΕΚ 
922/Β/96) «Ανάθεση αρμοδιοτήτων του Υπουργού Οικο¬ 
νομικών στους Υφυπουργούς Οικονομικών». 

7) Τις διατάξεις του Ν.2520/97 (ΦΕΚ 173Α/1.9.97) για 
την σύσταση του Οργανισμού Γεωργικής Επαγγελματι¬ 
κής Εκπαίδευσης Κατάρτισης και Απασχόλησης 
(Ο.Γ.Ε.Ε.Κ.Α.) "ΔΗΜΗΤΡΑ". 

8) Τη διάταξη του άρθρου 19παρ.3του Ν.2520/97 (ΦΕΚ 
173/Α/1.9.97). 

9) Την αριθμ. 1/26.1.99 απόφαση του Διοικητικού Συμ¬ 
βουλίου (Ο.Γ.Ε.Ε.Κ.Α.) "ΔΗΜΗΤΡΑ". 

10) Το ότι από τις διατάξεις αυτής της απόφασης δεν 
προκαλείται δαπάνη σε βάρος του Προϋπολογισμού του 
Νομικού Προσώπου (Ο.Γ.Ε.Ε.Κ.Α.) "ΔΗΜΗΤΡΑ", αποφα¬ 
σίζουμε: 

Εγκρίνουμε τον Κανονισμό Προμηθειών και Οικονομι¬ 
κής Διαχείρισης του Οργανισμού (Ο.Γ.Ε.Ε.Κ.Α.) "ΔΗΜΗ¬ 
ΤΡΑ" ο οποίος έχει ως εξής: 


I. ΚΑΝΟΝΙΣΜΟΣ 

ΠΡΟΜΗΘΕΙΩΝ ΟΡΓΑΝΙΣΜΟΥ ΓΕΩΡΓΙΚΗΣ 
ΕΠΑΓΓΕΛΜΑΤΙΚΗΣ ΕΚΠΑΙΔΕΥΣΗΣ ΚΑΤΑΡΤΙΣΗΣ 
ΚΑΙ ΑΠΑΣΧΟΛΗΣΗΣ (Ο.Γ.Ε.Ε.Κ.Α) "ΔΗΜΗΤΡΑ”. 

ΚΕΦΑΛΑΙΟ Α 
ΓΕΝΙΚΕΣ ΔΙΑΤΑΞΕΙΣ. 

Άρθρο 1 

Πεδίο εφαρμογής - Αρμοδιότητα διενέργειας 
Προμηθειών. 

1. Στις διατάξεις του παρόντος Κανονισμού υπάγονται 
οι προμήθειες που οκτελούνται από τον (Ο.Γ.Ε.Ε.Κ.Α) 
"ΔΗΜΗΤΡΑ” και οι αναθέσεις εκτέλεσης εργασιών του 
(Ο.Γ.Ε.Ε.Κ.Α) "ΔΗΜΗΤΡΑ” κατά τις διατάξειςτωνπαρ.1 & 
2 του άρθρου 1 του Ν.2286/95. 

2. Για κάθε περίπτωση που δεν αντιμετωπίζεται από τον 
παρόντα κανονισμό έχουν εφαρμογή οι διατάξεις του 
Π.Δ.394/96 (ΦΕΚ266/Α/96). 

3. Προμήθειες εμπίπτουσες στο πεδίο εφαρμογής του 
Π.Δ. 370/95 (ΦΕΚ 199/Α/95) εκτελούνται σύμφωνα με τις 
διατάξεις αυτού, συμπληρωματικώς δε και με τις διατά¬ 
ξεις του παρόντος. 

4. Στον παρόντα κανονισμό έχουν εφαρμογή και οι δια¬ 
τάξεις του Ν 2522/97 (ΦΕΚ 178/Α/97) "Περί Δικαστικής 
προστασίας κατά τη διαδικασία σύναψης συμβάσεων 
προμηθειών έργων και υπηρεσιών". 

5. Κάθε προμήθεια διενεργείται με απόφαση του Δ.Σ. 
του (Ο.Γ.Ε.Ε.Κ.Α) "ΔΗΜΗΤΡΑ", κατόπιν αιτιολογημένης 
πρότασης της Γενικής Διεύθυνσης Διοικητικού Οικονομι¬ 
κού ή των αρμοδίων υπηρεσιακών μονάδων που έχουν 
εξουσιοδοτηθεί από το Δ.Σ. 

6. Επιτρέπεται η απόφαση περί προμήθειας να εκδίδε- 
ται από τα παρακάτω όργανα, ανάλογα με την προϋπολο- 
γιζόμενη αξία του αντικειμένου της προμήθειας: 

α) Οι Δ/ντές της Κεντρικής Υπηρεσίας μέχρι του ποσού 
των διακοσίων χιλιάδων (200.000) δρχ. 

β) Οι Δ/ντές των Τ.Ε.Σ. μέχρι του ποσού των τριακοσίων 
χιλιάδων (300.000) δρχ. 

γ) Οι Δ/ντές των Κέντρων "ΔΗΜΗΤΡΑ” μέχρι του ποσού 
των διακοσίων χιλιάδων (200.000)δρχ. 

δ) Οι Γ ενικοί Διευθυντές μέχρι του ποσού των πεντακο- 
σίων χιλιάδων (500.000) δρχ. 

ε) Ο Διευθύνων Σύμβουλος και ο Πρόεδρος του Δ.Σ. 
από πεντακόσιες χιλιάδες μια (500.001) δραχμές μέχρι 
του ποσού του ενός εκατομμυρίου (1.000.000) δραχμών. 

στ) Το Διοικητικό Συμβούλιο του (Ο.Γ.Ε.Ε.Κ.Α) "ΔΗΜΗ- 

ΤΡΑ” από το ποσό του ενός εκατομμυρίου μίας δραχμής 
(1.000.001) μέχρι του ποσού που κάθε φορά ισχύει, με 
απόφαση του Υπουργού Ανάπτυξης, ότι πλέον αυτού 
απαιτείται διενέργεια πρόχειρου διαγωνισμού. 

Τα ανωτέρω αναφερόμενα ποσά μπορούν να αναπρο¬ 
σαρμόζονται ανάλογα με απόφαση του Διοικητικού Συμ¬ 
βουλίου. 

7. Στην παραπάνω απόφαση δύναται να περιλαμβάνεται 
όρος περί αναδείξεως προμηθευτού για διάρκεια ενός 
έτους από την υπογραφή της σύμβασης προμήθειας, δυ- 
ναμένης της σύμβασης, ν’ ανανεωθεί για ένα ακόμη έτος 
μόνον κατόπιν αποφάσεως του Δ.Σ, του (Ο.Γ.Ε.Ε.Κ.Α) 
"ΔΗΜΗΤΡΑ”. 

Επίσης σύμφωνα με την παρ. 14 του άρθρου 2 του Ν. 
2286/95 σε περιπτώσεις, επαναλαμβανόμενων προμηθει¬ 
ών, αγαθών μπορεί να συνάπτονται συμβάσεις για την κά¬ 
λυψη μακροχρονίων αναγκών. 

8. Η έκδοση της απόφασης για κάθε προμήθεια προϋ¬ 
ποθέτει. 

α) Την ύπαρξη πίστωσης στον προϋπολογισμό του 
(Ο.Γ.Ε.Ε.Κ.Α) "ΔΗΜΗΤΡΑ”. 

β) Την πρόβλεψη της καλύψεως των αναγκών του 
(Ο.Γ.Ε.Ε.Κ.Α) "ΔΗΜΗΤΡΑ” για ένα έτος, εφόσον η προ¬ 
μήθεια αναφέρεται σε υλικά που ικανοποιούν περιοδικές 
ανάγκες. 

γ) Την ύπαρξη σαφών στοιχείων (είδος, ποσότητα, ποι¬ 
ότητα, τίμημα, τρόπος πληρωμής, χρόνος παράδοσης). 

ΚΕΦΑΛΑΙΟ Β 

ΔΙΑΓΩΝΙΣΜΟΙ - ΑΞΙΟΛΟΓΗΣΗ - ΣΥΜΒΑΣΕΙΣ. 

Αρθρο 2 

Προκήρυξη διαγωνισμού. 

1. Οι όροι της διακήρυξης κάθε διαγωνισμού πρέπει να 
είναι σαφείς και πλήρεις. 

2. Στις περιπτώσεις ανοικτού διαγωνισμού, η διακήρυξη 
περιλαμβάνει τουλάχιστον τα ακόλουθα στοιχεία. 

α) Το είδος του διαγωνισμού. 

β) Το είδος, τις τεχνικές προδιαγραφές και την ποσότη¬ 
τα του προς προμήθεια υλικού, καθώς και τη δυνατότητα 
στους προμηθευτές να υποβάλουν, προσφορά για μέρος 
ή για το σύνολο της ζητούμενης ποσότητας. 

γ) Τον χρόνο, τον τόπο και τον τρόπο παράδοσης των 
υλικών, ως και τον χρόνο παραλαβής τους. 

δ) Το όνομα, τη διεύθυνση, τον αρμόδιο υπάλληλο τον 
αριθ τηλεφώνου, ΙβΙθχ και τον αριθμό του τηλεφωτοαντι- 
γραφικού μηχανήματος (ΡΑΧ) του (Ο.Γ.Ε.Ε.Κ.Α) "ΔΗΜΗ¬ 
ΤΡΑ”. 

ε) Την ημερομηνία αποστολής περίληψης της διακήρυ¬ 
ξης οπήν Υπηρεσία Επισήμων Εκδόσεωντων Ευρωπαϊκών 
Κοινοτήτων για δημοσίευση, όπως τούτο απαιτείται. 

στ) Την προθεσμία μέσα στην οποία οι ενδιαφερόμενοι 
μπορούν να ζητήσουν από το (Ο.Γ.Ε.Ε.Κ.Α) "ΔΗΜΗΤΡΑ” 
τα σχετικά έγγραφα, το ποσό που, τυχόν απαιτείται να κα¬ 
ταβληθεί για την χορήγηση των εγγράφων αυτών καθώς 
και τους όρους πληρωμής αυτού. 

ζ) Τα αρμόδια όργανα γα την αποσφράγιση των προ¬ 
σφορών την ημερομηνία, ώρα και τόπο αποσφράγισης, 
καθώς και τα πρόσωπα που δικαιούνται, να παρίστανται. 
η) Το νόμισμα της προσφερόμενης τιμής, 
θ) Τον τύπο, τα ποσοστά το νόμισμα, τον χρόνο υποβο¬ 
λής, των εγγυήσεων, καθώς και άλλες εξασφαλίσεις εάν 
τυχόν ζητούνται. 

ι) Την πηγή χρηματοδότησης και τον τρόπο πληρωμής, 
ια) Τα στοιχεία και, δικαιολογητικά που είναι αναγκαία 
για την εκτίμηση κατώτατου ορίου οικονομικών και τεχνι¬ 


κών προϋποθέσεων, τα οποία ο (Ο.Γ.Ε.Ε.Κ.Α) "ΔΗΜΗ¬ 
ΤΡΑ” απαιτεί από τους προμηθευτές. 

ιβ) Ενδεχομένως, απαγόρευση των εναλλακτικών προ¬ 
σφορών. 

ιγ) Τα κριτήρια για τη αξιολόγηση των προσφορών και 
την κατακύρωση της προμήθειας. Στην περίπτωση που 
κριτήριο είναι η συμφερότερη προσφορά καθορίζονται 
και τα στοιχεία με βάση τα οποία γίνεται η αξιολόγηση της 
προσφοράς. 

ιδ) Την προθεσμία για την παραλαβή των προσφορών 
από τον (Ο.Γ.Ε.Ε.Κ.Α) "ΔΗΜΗΤΡΑ”, και τη διεύθυνση 
στην οποία πρέπει να αποσταλούν, 
ιε) Τη διάρκεια ισχύος των προσφορών, 
ιστ) Τις προϋποθέσεις αναπροσαρμογής του τιμήμα¬ 
τος, εφόσον κρίνεται ότι απαιτείται τέτοιος όρος. 

ιζ) Τους αναγκαίους όρους, απόκλιση από τους οποίους 
συνεπάγεται απόρριψη της προσφοράς. 

3. Στις περιπτώσεις κλειστού διαγωνισμού, η διακήρυξη 
περιλαμβάνει τουλάχιστον τα ακόλουθα. 

α) Τα στοιχεία της παραπάνω παραγράφου 2 του άρ¬ 
θρου τούτου, εκτός των εδαφίων στ, ιδ και ιε. 

β) Τον τύπο και το περιεχόμενο των αιτήσεων συμμετο¬ 
χής, την προθεσμία για την υποβολή τους στο 
(Ο.Γ.Ε.Ε.Κ.Α) "ΔΗΜΗΤΡΑ" και τη διεύθυνση στην οποία 
πρέπει να υποβληθούν. 

γ) Την ημερομηνία, μέχρι την οποία θα αποσταλούν από 
τον (Ο.Γ.Ε.Ε.Κ.Α) "ΔΗΜΗΤΡΑ” οι προσκλήσεις για την 
υποβολή προσφορών. 

δ) Τα όρια μεταξύ των οποίων θα κυμανθεί ο αριθμός 
των υποψηφίων που πρόκειται να προσκληθούν να υπο¬ 
βάλουν προσφορά (εφόσον είναι απαραίτητο). 

4. Η πρόσκληση για την υποβολή προσφορών περιλαμ¬ 
βάνει τουλάχιστον τα ακόλουθα. 

α) Την προθεσμία για την υποβολή των προσφορών και 
την διεύθυνση στην οποία πρέπει να αποσταλούν. 

β) Τα αρμόδια όργανα για την αποσφράγιση των προ¬ 
σφορών , τα πρόσωπα που μπορούν να παρίστανται κα¬ 
θώς και την ημερομηνία, ώρα και τόπο αποσφράγισης. 
γ)Την διάρκεια ισχύος των προσφορών. 

Με την πρόσκληση αποστέλλεται σ’ αυτούς που επιλέ- 
χθηκανγια υποβολή προσφορών και η σχετική διακήρυξη 
μαζί με όλα τα συμπληρωματικά της διακήρυξης έγραφα 
και στοιχεία. 

5. Ο πρόχειρος διαγωνισμός επιλέγεται για προμήθεια 
ειδών των οποίων η κατά είδος ετήσια δαπάνη δεν υπερ¬ 
βαίνει το ποσό που ορίζεται με απόφαση του Υπουργού 
Ανάπτυξης σύμφωνα με τις κείμενες διατάξεις και διενερ- 
γείται από τριμελή Επιτροπή με υποβολή εγγράφων, προ¬ 
σφορών. Δημοσίευση της Διακήρυξης στην περίπτωση 
αυτή δεν απαιτείται. 

Άρθρο 3 

Τεχνικές προδιαγραφές 

1. Στη διακήρυξη και σύμβαση επισυνάπτονται οι τεχνι¬ 
κές προδιαγραφές του προς προμήθεια υλικού, ή αναφέ- 
ρεται συγκεκριμένο πρότυπο ( ευρωπαϊκό ή αναγνωρι¬ 
σμένου οργανισμού) ή προδιαγραφή (ενοποιημένη, άλ¬ 
λου φορέα). 

2. Τεχνικές Προδιαγραφές είναι οι τεχνικές απαιτήσεις 
που καθορίζονται απαιτούμενα χαρακτηριστικά του υλι¬ 
κού, προκειμένου αυτό να προσδιορισθεί αντικειμενικά, 
έτσι ώστε να ανταποκρίνεται στην χρήση για την οποία 
προορίζεται. 

Οι τεχνικές αυτές απαιτήσεις πρέπει να περιλαμβάνουν 
τα επίπεδα ποιότητας ή απόδοσης, την ασφάλεια, τις δια¬ 
στάσεις καθώς και τις απαιτήσεις που ισχύουν για το υλι- 

κό ή το προϊόν όσον αφορά την ποιότητα, την ορολογία, 
τις δοκιμές και μεθόδους δοκιμών την συσκευασία, την 
σήμανση. 

Οι τεχνικές προδιαγραφές πρέπει να είναι σαφώς δια¬ 
τυπωμένες και πλήρως κατανοητές από όλους τους εν¬ 
διαφερομένους. 

3. Ορισμός προτύπων. 

α). Ως πρότυπο θεωρούνται οι τεχνικές προδιαγραφές, 
που έχουν εγκριθεί από ένα αναγνωρισμένο οργανισμό 
τυποποίησης για επανειλημμένη η διαρκή εφαρμογή. 

β) Ως ευρωπαϊκό πρότυπο, θεωρείται το πρότυπο που 
έχει εγκριθεί από την Ευρωπαϊκή Επιτροπή Τυποποίησης 
(ΟΕΝ) ή την Ευρωπαϊκή Επιτροπή τυποποίησης Ηλεκτρο- 
τεχνικών Προϊόντων (ΟΕΝΕΙΈΟ) ή Ευρωπαϊκό πρότυπο 
(ΕΝ), ή έγγραφο εναρμόνισης (ΕΩ), σύμφωνα μετους κοι¬ 
νούς κανόνες των εν λόγω οργανισμών. 

4. Οι τεχνικές προδιαγραφές των υπό προμήθεια υλι¬ 
κών ορίζονται από τον (Ο.Γ.Ε.Ε.Κ.Α) "ΔΗΜΗΤΡΑ” και πε¬ 
ριλαμβάνουν όλα εκείνα τα τεχνικά χαρακτηριστικά, ώστε 
τα υλικά αυτά να εκπληρώνουν τον σκοπό για τον οποίο 
προορίζονται και περιγράφονται, έτσι ώστε να εξασφαλί¬ 
ζεται η μεγαλύτερη δυνατή ευρύτητα συμμετοχής στο 
διαγωνισμό. 

5. Δεν επιτρέπεται η αναγραφή όρων σας τεχνικές προ¬ 
διαγραφές και στις διακηρύξεις που να προσδιορίζουν 
προϊόντα ορισμένης κατασκευής ή προέλευσης ή μεθό¬ 
δους επεξεργασίας, οι οποίες έχουν ως αποτέλεσμα να ευ¬ 
νοούν ορισμένες επιχειρήσεις ή προϊόντα. Ειδικότερα οι τε¬ 
χνικές προδιαγραφές απαγορεύεται να αναφέρονται σε 
εμπορικά σήματα, διπλώματα ευρεσιτεχνίας, τύπους ορι¬ 
σμένης προέλευσης ή παραγωγής. Σε εξαιρετικές περι¬ 
πτώσεις, εφόσον δεν είναι δυνατόν να.περιγράφει ένα είδος 
με τεχνικές προδιαγραφές σαφείς και πλήρως κατανοητές 
η μνεία των ανωτέρω στοιχείων είναι επιτρεππί, αλλά υπο¬ 
χρεωτικά συνοδεύεται από τις λέξεις «ή αντίστοιχο». 

6. Οι τεχνικές προδιαγραφές των υλικών μπορεί να υπό- 
κεινται σε έλεγχο τροποποίηση και έγκριση είτε κατά το 
στάδιο της ένταξης των προμηθειών στο Ενιαίο Πρό¬ 
γραμμα Προμηθειών (Ε.Π.Π.) είτε κατά την διάρκεια εκτέ¬ 
λεσης αυτού. 

Στην περίπτωση που αποφασισθεί έλεγχος των τεχνικών 
προδιαγραφών μετά την ένταξη στο Ενιαίο Πρόγραμμα 
Προμηθειών, η σχετική έγκριση αποτελεί προϋπόθεση για 
την ολοκλήρωση των διαδικασιών της προμήθειας. 

Οι παραπάνω έλεγχοι, τροποποιήσεις και εγκρίσεις των 
προδιαγραφών ισχύουν στην περίπτωση των διαγωνι¬ 
σμών και κριτήριο την συμφερότερη προσφορά και για τα 
στοιχεία και τις ομάδες τις οποίες αυτά απαρτίζουν, κα¬ 
θώς και τους συντελεστές βαρύτητας τόσο των ομάδων 
όσο και των στοιχείων τα οποία αποτελούν τις ομάδες. 

Άρθρο 4 

Κανόνες Δημοσιότητας 

1. Ο (Ο.Γ.Ε.Ε.Κ.Α) "ΔΗΜΗΤΡΑ” μετά την έγκριση του 
Ενιαίου Προγράμματος Προμηθειών (Ε.Π.Π.) πρέπει να 
γνωστοποιεί το ταχύτερο δυνατό, με σχετική ανακοίνωση 
στην επίσημη Εφημερίδα των Ευρωπαϊκών Κοινοτήτων 
και στην Τράπεζα δεδομένων ΤΕΩ, όλες τις προμήθειες 
κατά κατηγορίες προϊόντων που προτίθενται να διενερ¬ 
γήσει κατά την διάρκεια των επόμενων δώδεκα μηνών και 
των οποίων η συνολική προϋπολογιζόμενη αξία σε δραχ¬ 
μές 750.000 εου. 

2. Στις περιπτώσεις ανοικτού και κλειστού διαγωνισμού, 
ο (Ο.Γ.Ε.Ε.Κ.Α) "ΔΗΜΗΤΡΑ” μεριμνά για ευρεία γνωστο¬ 
ποίηση της σχετικής διακήρυξης και ειδικότερα: 

α) Για την δημοσίευση περίληψης των ουσιωδών στοι¬ 


χείων της διάταξης σε δύο τουλάχιστον ημερήσιες οικο¬ 
νομικές εφημερίδες. 

β) Γ ια την ανάρτηση της περίληψης σε εμφανές μέρος 
στα γραφεία του (Ο.Γ.Ε.Ε.Κ.Α) "ΔΗΜΗΤΡΑ”. 

γ) Για την αποστολή της διακήρυξης στα Επιμελητήρια 
και στον Ελληνικό Οργανισμό Μικρομεσαίων Μεταποιητι¬ 
κών Επιχειρήσεων και Χειροτεχνίας (ΕΟΜΜΕΧ). Στην πε¬ 
ρίπτωση κλειστού διαγωνισμού αποστέλλεται η σχετική 
ανακοίνωση. 

δ) Για τη διάθεση της διακήρυξης ή της σχετικής ανα¬ 
κοίνωσης σε περίπτωση κλειστού διαγωνισμού στους εν¬ 
διαφερομένους από την ημερομηνία δημοσίευσης της 
περίληψής της. 

ε) Γ ια την αποστολή περίληψης της διακήρυξης στην 
Υπηρεσία Επισήμων Εκδόσεων των Ευρωπαϊκών, Κοινο¬ 
τήτων εφόσον η προϋπολογισθείσα αξία, εκτός του Φό¬ 
ρου Προστιθέμενης Αξίας, είναι ίση ή μεγαλύτερη ατό την 
αντίστοιχη αξία σε δραχμές 206.022 Εθ0, ποσόντο οποίο 
ισχύει κατά την έκδοση του παρόντος, ή την αντίστοιχη 
αξία, ύστερα από ενδεχόμενη αναπροσαρμογή του πα-- 
ραπάνω ποσού. 

Η δημοσίευση της περίληψης της διακήρυξης στον ελ¬ 
ληνικό τύπο δεν γίνεται από την ημερομηνία αποστολής 
της περίληψης της διακήρυξη στην Υπηρεσία Επισήμων 
Εκδόσεων των Ευρωπαϊκών Κοινοτήτων, η οποία πρέπει 
να αναφέρει και την ημερομηνία αυτή και δεν μπορεί να 
περιέχει πληροφορίες διάφορες από τις δημοσιευόμενες 
στην Επίσημη Εφημερίδα των Ευρωπαϊκών Κοινοτήτων. 

Τ α παραπάνω ισχύουν και σε κάθε περίπτωση που απαι¬ 
τείται δημοσίευση ανακοίνωσης, σχετικά με διαγωνισμό 
που έχει προκηρυχθεί. 

3. Ο (Ο.Γ.Ε.Ε.Κ.Α) "ΔΗΜΗΤΡΑ” μετά την υπογραφή μιας 
σύμβασης της οποίας η αξία είναι ίση ή μεγαλύτερη από την 
αντίστοιχη αξία σε δραχμές 206.022 ΕΟί) αποστέλλει στην 
Εφημερίδα των Ευρωπαϊκών Κοινοτήτων και στην Τράπεζα 
Δεδομένων ΤΕΩ εντός 48 ημερών σχετική ανακοίνωση. Εί¬ 
ναι δυνατόν όμως να μη, δημοσιευθούν ορισμένες πληρο¬ 
φορίες σχετικές με την σύμβαση, όταν η .ανακοίνωσή τους 
ενδέχεται να εμποδίσει την εφαρμογή νόμων να είναι αντί¬ 
θετη προς το δημόσιο συμφέρον, να βλάψει θεμιτά εμπορι¬ 
κά συμφέροντα δημοσίων ή ιδιωτικών επιχειρήσεων ή τον 
υγιή, ανταγωνισμό μεταξύ των προμηθευτών. 

4. Τα έξοδα δημοσίευσης των ανακοινώσεων στον ελ¬ 
ληνικό τύπο, βαρύνουν τον (Ο.Γ.Ε.Ε.Κ.Α) "ΔΗΜΗΤΡΑ” 
στη δε επίσημη Εφημερίδα των Ευρωπαϊκών Κοινοτήτων, 
την Ευρωπαϊκή Ένωση. 

5. Οι παραπάνω ανακοινώσεις συντάσσονται σύμφωνα 
με τα υποδείγματα, που περιλαμβάνονται στο Παράρτη¬ 
μα του παρόντος. 

Άρθρο 5 

Γλώσσα 

Τα έγγραφα που απαιτούνται γα τη διενέργεια των δια¬ 
γωνισμών και τη συμμετοχή σ’ αυτούς, συντάσσονται 
στην Ελληνική γλώσσα. 

Άρθρο 6 

Προσόντα και δικαιολογητικά 

1. Οι συμμετέχοντες στους διαγωνισμούς υποβάλλουν 
μαζί με την προσφορά τους, τα εξής δικαιολογητικά: 

α) Οι Έλληνες πολίτες: 

(1) Εγγύηση συμμετοχής στον διαγωνισμό. 

(2) Απόσπασμα ποινικού μητρώου, έκδοσης του τελευ¬ 
ταίου τριμήνου, από το οποίο να προκύπτει ότι δεν έχουν 
καταδικασθεί για αδίκημα σχετικό με την άσκηση της 
επαγγελματικής τους δραστηριότητας. 

(3) Πιστοποιητικό αρμόδιας δικαστικής ή διοικητικής Αρ¬ 
χής έκδοσης του τελευταίου εξαμήνου από το οποίο να 
προκύπτει ότι δεντελούν υπό πτώχευση, εκκαθάριση, ανα¬ 
γκαστική διαχείριση, πτωχευτικό συμβιβασμό, ή άλλη ανά¬ 
λογη κατάσταση και επίσης ότι δεν τελούν υπό διαδικασία 
κήρυξης σε πτώχευση ή έκδοσης απόφασης αναγκαστικής 
εκκαθάρισης ή αναγκασπκής διαχείρισης ή πτωχευτικού 
συμβιβασμού ή υπό άλλη ανάλογη διαδικασία. 

(4) Πιστοποιητικό που εκδίδεται από αρμόδια κατά πε¬ 
ρίπτωση Αρχή, από το οποίο να προκύπτει ότι είναι ενή¬ 
μεροι ως προς τις υποχρεώσεις τους που αφορούν τις ει¬ 
σφορές κοινωνικής ασφάλισης και ως προς τις φορολο¬ 
γικές υποχρεώσεις τους κατά την ημερομηνία 
διενέργειας του διαγωνισμού. Σε περίπτωση εγκατάστα¬ 
σής τους στην αλλοδαπή, τα δικαιολογητικά των παρα¬ 
πάνω εδαφίων (3) και (4) εκδίδονται μ βάση την ισχύουσα 
νομοθεσία της χώρας που είναι εγκατεστημένοι, από την 
οποία και εκδίδεται το σχετικό πιστοποιητικό. 

(5) Πιστοποιητικό του οικείου Επιμελητηρίου, με το 
οποίο πιστοποιείται η εγγραφή τους σ’ αυτό και το ειδικό 
επάγγελμά τους ή βεβαίωση άσκησης επαγγέλματος από 
αρμόδια Δημόσια Αρχή ή Αρχή Τοπικής Αυτοδιοίκησης 
για όσους ασκούν γεωργικό ή κτηνοτροφικό επάγγελμα, 
που θα έχουν εκδοθεί το πολύ έξι (6) μήνες πριν από την 
διενέργεια του διαγωνισμού. 

β. Οι Αλλοδαποί: 

(1) Εγγύηση συμμετοχής στο διαγωνισμό. 

(2) Απόσπασμα Ποινικού Μητρώου ή ισοδύναμου εγ¬ 
γράφου αρμόδιας διοικητικής ή δικαστικής Αρχής της 
Χώρας εγκατάστασής τους, έκδοσης του τελευταίου τρι¬ 
μήνου από το οποίο να προκύπτει ότι δεν έχουν καταδι- 
κασθεί για αδίκημα σχετικό με την άσκηση της επαγγελ¬ 
ματικής τους δραστηριότητας. 

(3) Πιστοποιητικό της κατά περίπτωση αρμόδιας δικα¬ 
στικής ή διοικητικής Αρχής της Χώρας εγκατάστασής 
τους 1 από το οποίο να προκύπτει ότι δεν συντρέχουν οι 
περιπτώσεις (3) και (4) του εδαφίου α του παρόντος άρ¬ 
θρου. 

(4) Πιστοποιητικό της αρμόδιας Αρχής της Χώρας εγκα¬ 
τάστασής τους, περί εγγραφής τους στα μητρώα του οι¬ 
κείου Επιμελητηρίου ή σε ισοδύναμες διεπαγγελματικές 
οργανώσεις. 

γ. Τα νομικά πρόσωπα ημεδαπά ή αλλοδαπά: 

Τα παραπάνω δικαιολογητικά των εδαφίων (α) και (β) 
εκτός του αποσπάσματος ποινικού μητρώου ή του ισοδύ¬ 
ναμου προς τούτο εγγράφου, 
δ. Οι Συνεταιρισμοί: 

(1) Τ α δικαιολογητικά των περιπτώσεων (1), (3) και (4) 
του εδαφίου ατού παρόντος άρθρου. 

(2) Βεβαίωση εποπτεύουσας αρχής ότι ο συνεταιρι¬ 
σμός λειτουργεί νόμιμα. 

ε. Οι ενώσεις προμηθευτών που υποβάλλουν κοινή 
προσφορά: 

Τα παραπάνω κατά περίπτωση δικαιολογητικά, για κά¬ 
θε προμηθευτή που συμμετέχει στην Ένωση. 

2. Τα παραπάνω δικαιολογητικά εκτός από την εγγύηση 
συμμετοχής, μπορεί να μην υποβάλλονται μαζί με την 
προσφορά, εφόσον έχουν κατατεθεί σε προγενέστερο 
χρόνο στην Υπηρεσία και δεν έχει λήξει η ισχύς τους, θα 
γίνεται δε ρητή μνεία στην προσφορά σχετικά με αυτό. 

3. Εφόσον οι προμηθευτές συμμετέχουν στους διαγω¬ 
νισμούς με εκπροσώπους τους, υποβάλλουν μαζί με την 
προσφορά παραστατικό εκπροσώπησης. 

4. Εάν σε κάποια Χώρα δεν εκδίδονται τα παραπάνω έγ¬ 
γραφα, ή δεν καλύπτουν όλες τις παραπάνω περιπτώσεις 
μπορούν να αντικατασταθούν από υπεύθυνη δήλωση του 


προμηθευτή που γίνεται ενώπιον δικαστικής ή διοικητικής 
αρχής ή συμβολαιογράφου. 

Άρθρο 7 

Προσφορά Ενώσεων Προμηθευτών 

1. Η Ένωση Προμηθευτών υποβάλλει κοινή προσφορά, 
η οποία υπογράφεται υποχρεωτικά είτε από όλους τους 
προμηθευτές που αποτελούν την ένωση είτε από εκπρό¬ 
σωπό τους εξουσιοδοτημένο με συμβολαιογραφική πρά¬ 
ξη. στην προσφορά απαραιτήτως πρέπει να αναγράφεται 
η ποσότητα του υλικού, το μέρος αυτού που αντιστοιχεί 
στον καθένα στο σύνολο της προσφοράς. 

2. Με την υποβολή της προσφοράς κάθε μέλος της 
Ένωσης ευθύνεται εις ολόκληρο. Σε περίπτωση κατακύ- 
ρωσης ή ανάθεσης της προμήθειας η ευθύνη αυτή εξα¬ 
κολουθεί μέχρι πλήρους εκτέλεσης της σύμβασης. 

3. Σε περίπτωση που εξαιτίας ανικανότητας για οποιον- 
δήποτε λόγο ή ανωτέρας βίας, μέλος της Ένωσης δεν μπο¬ 
ρεί να ανταποκριθεί στις υποχρεώσεις της Ένωσης κατά 
τον χρόνο αξιολόγησης των προσφορών τα υπόλοιπα μέλη 
συνεχίζουν να έχουν την ευθύνη ολόκληρης της κοινής 
προσφοράς με την ίδια τιμή. Εάν η παραπάνω ανικανότητα 
προκύψει κατά τον χρόνο εκτέλεσης της σύμβασης, τα 
υπόλοιπα μέλη συνεχίζουν να έχουν την ευθύνη της ολο¬ 
κλήρωσης αυτής με την ίδια τιμή και τους ίδιους όρους. 

Τα υπόλοιπα μέλη της Ένωσης και στις δύο περιπτώ¬ 
σεις μπορούν να προτείνουν αντικαταστάτη. 

Η αντικατάσταση μπορεί να εγκριθεί με απόφαση του 
Δ.Σ. ύστερα από γνωμοδότηση του αρμοδίου Οργάνου. 

Άρθρο 8 

Κριτήρια αξιολόγησης των αιτήσεων προμηθευτών για 
συμμετοχή τους σε κλειστούς διαγωνισμούς 

1. Για την επιλογή των προμηθευτών που θα κληθούν να 
υποβάλουν προσφορές και προκειμένου να διαπιστωθεί η 
φερεγγυότητά τους, η επαγγελματική αξιοπισπα τους η 
χρηματοπιστωτική και οικονομική γενικότερα κατάστασή 
τους και οι τεχνικές δυνατότητες τους, λαμβάνονται υπόψη: 

α) Οι τυχόν νομικοί περιορισμοί λειτουργίας της επιχεί- 
ρησης. 

β) Εάν έχει αποκλεισθεί η συμμετοχή τους σε διαγωνι¬ 
σμούς. 

γ) Εάν έχουν υποπέσει σε σοβαρό παράπτωμα κατά την 
άσκηση της επαγγελματικής τους δραστηριότητας. 

δ) Η συνέπεια της επιχείρησης στην εκπλήρωση τόσο 
των συμβατικών της υποχρεώσεων όσο και των υποχρε- 
ώσεών της εν γένει προς το Δημόσιο Τομέα. 

ε) Εάν έχουν κάνει ψευδείς ή ανακριβείς δηλώσεις κατά 
την παροχή πληροφοριών, που ζητούνται από τον 
(Ο.Γ.Ε.Ε.Κ.Α) "ΔΗΜΗΤΡΑ”, 
στ) Η οικονομική επιφάνεια της επιχείρησης, 
ζ) Η επιχειρηματική δομή, όπως η μορφή της επιχείρη¬ 
σης το εύρος της δραστηριότητάς της και το κύρος της. 
η) Οι εμπορικές επιδόσεις της επιχείρησης, 
θ) Ο τεχνικός εξοπλισμός και το προσωπικό που διαθέ¬ 
τει η επιχείρηση. 

1) Η παραγωγική δυνατότητα, 
ια) Η ποιότητα των προϊόντων. 

ιβ) Κάθε άλλο κριτήριο υπό την προϋπόθεση ότι τούτο 
θα αναφέρεται στην διακήρυξη. 

2. Προκειμένου να διαπιστωθούν τα αναφερόμενα στην 
παρ. 1 στοιχεία, στην πρόσκληση για την εκδήλωση εν¬ 
διαφέροντος καθορίζεται από το (Ο.Γ.Ε.Ε.Κ.Α) "ΔΗΜΗ¬ 
ΤΡΑ” ότι υποβάλλονται με την αίτηση συμμετοχής τα κα¬ 
τά την κρίση του αναγκαία από τα δικαιολογητικά που 
αναφέρονται στο άρθρο 6του παρόντος με εξαίρεση την 
εγγύηση συμμετοχής, από τα ακόλουθα: 

α) Κατάλληλα τραπεζικά έγγραφα, αντίγραφο ή από¬ 
σπασμα του ισολογισμού της επιχείρησης, δήλωση περί 
του συνολικού ύψους του κύκλου εργασιών της επιχείρη¬ 
σης, καθώς και του κύκλου εργασιών της που αφορά ειδι¬ 
κότερα το υπό προμήθεια υλικό, κατά τις τρεις προηγού¬ 
μενες του έτους του διαγωνισμού οικονομικές χρήσεις. 
Εάν η επιχείρηση λειτουργεί ή ασκεί επιχειρηματική δρα¬ 
στηριότητα σχετικά με το υπό προμήθεια υλικό κατά χρο¬ 
νικό διάστημα που δεν επιτρέπει την έκδοση, κατά νόμον 
τριών ισολογισμών υποβάλλει τους ισολογισμούς που 
έχουν εκδοθεί και τα σχετικά επίσημα στοιχεία που υπάρ¬ 
χουν κατά το διάστημα αυτό. 

β) Κατάλογο στον οποίο αναφέρονται οι κυριότερες πα¬ 
ραδόσεις των τριών τελευταίων χρόνων και ειδικότερα τα 
υλικά, οι ποσότητες, η αξία, οι ημερομηνίες παραγγελίας 
παράδοσης και υποχρέωσης παράδοσης καθώς και οι 
παραλήπτες (δημοσίου ή ιδιωτικού τομέα). Στην περί¬ 
πτωση που ο παραλήπτης ανήκει στο δημόσιο τομέα, οι 
παραδόσεις αποδεικνύονται με σχετικά έγγραφα της αρ¬ 
μόδιας Υπηρεσίας, στα οποία θα αναφέρεται και η εμπρό¬ 
θεσμη μη παράδοση των υλικών Στην περίπτωση που ο 
παραλήπτης ανήκει στον ιδιωτικό τομέα οι παραδόσεις 
βεβαιούνται από αυτή ή εάν τούτο δεν είναι δυνατόν δη¬ 
λώνονται υπεύθυνα από τον προμηθευτή. 

γ) Περιγραφή του τεχνικού εξοπλισμού της επιχείρη¬ 
σης και των μέσων ελέγχου. 

δ) Κατάσταση προσωπικού κατά ειδικότητα θεωρημένη 
από αρμόδια αρχή. 

ε) Δείγμα των προσφερομένων υλικών περιγραφή ή φω¬ 
τογραφίες αυτών. 

στ) Πιστοποιητικά που εκδίδονταιαπό επίσημα γραφεία 
ποιοτικού ελέγχου ή αρμόδιες Υπηρεσίες, που να βεβαι¬ 
ώνουν τήρηση ορισμένων προδιαγραφών ή προτύπων 
των προϊόντων, όταν απαιτούνται από την Υπηρεσία. 

3. Κατά τη διαδικασία επιλογής των προμηθευτών ο 
(Ο.Γ.Ε.Ε.Κ.Α)'’ΔΗΜΗΤΡΑ’’ έχει τη διακριτική ευχέρεια να 
ζητήσει οποιαδήποτε δικαιολογητικά είτε από αυτά που 
αναφέρονται στο άρθρο 6 του παρόντος εκτός της εγ¬ 
γύησης συμμετοχής είτε από τα δικαιολογητικά της παρ. 
2, που δεν ζητήθηκαν με την πρόσκληση εκδήλωσης εν¬ 
διαφέροντος. 

4. Η έκταση των δικαιολογητικών που αναφέρονται στο 
άρθρο αυτό πρέπει να περιορίζεται στο αντικείμενο του 
διαγωνισμού και ο (Ο.Γ.Ε.Ε.Κ.Α) "ΔΗΜΗΤΡΑ” οφείλει να 
σέβεται πλήρως την εμπιστευτική φύση κάθε πληροφο¬ 
ρίας που παρέχεται από τους προμηθευτές. 

5. Όσοι, από αυτούς που πληρούν τις παραπάνω προϋ¬ 
ποθέσεις επιλεγούν να υποβάλουν προσφορά, με από¬ 
φαση του αρμόδιου κατά περίπτωση οργάνου του 
(Ο.Γ.Ε.Ε.Κ.Α) "ΔΗΜΗΤΡΑ”, ύστερα από γνωμοδότηση 
της Επιτροπής Προμηθειών οφείλουν να προσκομίσουν 
τα δικαιολογητικά του άρθρου 6 του παρόντος, εκτός 
εκείνων που έχουν ήδη προσκομισθεί και δεν έχει λήξει η 
ισχύς τους. 

6. Στην περίπτωση που υποβάλλεται προσφορά σε ανοι¬ 
κτό ή κλειστό διαγωνισμό από προμηθευτή που δεν είναι 
ο ίδιος κατασκευαστής ολικά ή μερικά του υπό προμήθεια 
υλικού ο (Ο.Γ.Ε.Ε.Κ.Α) "ΔΗΜΗΤΡΑ” έχει την διακριτική 
ευχέρεια στο στάδιο αιτιολόγησης να ζητήσει να προσκο- 
μισθούν οποιαδήποτε από τα δικαιολογητικά της παρ. 2 
και για τον κατασκευαστή. 

Άρθρο 9 

Δικαιολογητικά ανοικτών διαγωνισμών 

Στους ανοικτούς διαγωνισμούς, με την διακήρυξη καθο¬ 
ρίζεται από τον (Ο.Γ.Ε.Ε.Κ.Α) "ΔΗΜΗΤΡΑ” ποια από τα δι- 


καιολογητικά που αναφέρονται στην παρ. 2 του προηγού¬ 
μενου άρθρου 8 πρέπει να υποβληθούν με την προσφορά. 

Άρθρο 10 

Προθεσμίες διαγωνισμών 

1. Στους ανοικτούς διαγωνισμούς: 

α) Η προθεσμία για την διενέργεια του ανοικτού διαγω¬ 
νισμού δεν πρέπει να είναι μικρότερη των πενήντα δύο 
(52) ημερών από την ημερομηνία αποστολής της περίλη¬ 
ψης της διακήρυξης στην Υπηρεσία Εκδόσεων των Ευ¬ 
ρωπαϊκών Κοινοτήτων ή των τριάντα (30) ημερών από την 
ημερομηνία δημοσίευσής της στον ελληνικό τύπο, όταν 
δεν απαιτείται δημοσίευση στην επίσημη Εφημερίδα των 
Ευρωπαϊκών Κοινοτήτων, σύμφωνα με τις διατάξεις του 
άρθρου 4 παρ. 2 του παρόντος. Σε περίπτωση επείγο¬ 
ντος, η προθεσμία των τριάντα (30) ημερών επιτρέπεται 
να συντμηθεί σε δέκα πέντε (15) το λιγότερο ημέρες, με 
αιτιολογημένη απόφαση του Διοικητικού Συμβουλίου 
(Ο.Γ.Ε.Ε.Κ.Α) "ΔΗΜΗΤΡΑ”. 

β) Εφόσον από τους ενδιαφερομένους προμηθευτές, ζη¬ 
τηθούν έγκαιρα τα σχετικά, με τον προκηρυσσόμενο δια¬ 
γωνισμό έγγραφα, αυτά παραδίδονται ή αποστέλλονται σε 
αυτούς, μέσα σε έξι (6) εργάσιμες ημέρες από τη λήψη της 
σχετικής αίτησης. Σε περιπτώσεις επείγοντος η προθεσμία 
αυτή μπορεί να συντμηθεί σε τέσσερις (4) ημέρες. 

γ) Εφόσον ζητηθούν εγκαίρως συμπληρωματικούς πληρο¬ 
φορίες, σχετικές με τα έγγραφα του διαγωνισμού, αυτές 
παρέχονται το αργότερο έξι (6) ημέρες πριν από την ημε¬ 
ρομηνία που έχει ορισθεί για την υποβολή των προσφορών. 

δ) Στις περιπτώσεις κατά τις οποίες τα σχετικά με τον 
προκηρυσσόμενο διαγωνισμό έγγραφα ή οι συμπληρω¬ 
ματικές πληροφορίες δεν είναι δυνατόν λόγω του όγκου 
τους ν' αποσταλούν μέσα στις προθεσμίες που ορίζονται 
στα εδάφια β’ και γ’ ή όταν οι προσφορές δεν μπορούν να 
γίνουν παρά μόνο μετά από επιτόπια επίσκεψη ή μετά από 
επί τόπου εξέταση των σχετικών με τον προκηρυσσόμενο 
διαγωνισμό εγγράφων τότε οι προθεσμίες του εδαφίου α 
παρατείνονται ανάλογα. 

ε) Η περίληψη της διακήρυξης του ανοικτού διαγωνι¬ 
σμού περιλαμβάνει τουλάχιστον τα στοιχεία της παρ. β 
του Παραρτήματος του παρόντος. 

2. Στους κλειστούς διαγωνισμούς: 

α) Η προθεσμία για την υποβολή των αιτήσεων συμμε¬ 
τοχής σε κλειστό διαγωνισμό δεν πρέπει να είναι μικρότε¬ 
ρη των τριάντα επτά (37) ημερών από την ημερομηνία 
αποστολής της περίληψης της διακήρυξης στην Υπηρε¬ 
σία Επισήμων Εκδόσεων των Ευρωπαϊκών Κοινοτήτων 
για δημοσίευση, ή των είκοσι (20) ημερών από την ημερο¬ 
μηνία δημοσίευσης της στον Ελληνικό τύπο, όταν δεν 
απαιτείται δημοσίευση στην Επίσημη Εφημερίδα των Ευ¬ 
ρωπαϊκών Κοινοτήτων, σύμφωνα με τις διατάξεις του άρ¬ 
θρου 4 παρ 2 του παρόντος. Σε περιπτώσεις κατά τις οποί¬ 
ες επείγοντες λόγοι καθιστούν τις προθεσμίες αυτές ανε- 
φάρμοστες, τότε μπορεί να περιορισθούν με 
αιτιολογημένη απόφαση του Διοικητικού Συμβουλίου 
(Ο.Γ.Ε.Ε.Κ.Α) "ΔΗΜΗΤΡΑ”, μέχρι δέκα πέντε (15) και δέ¬ 
κα (10) ημέρες αντίστοιχα για τον καθορισμό των προθε¬ 
σμιών αυτών συνυπολογίζονται οι ημερομηνίες της απο¬ 
στολής περίληψης της διακήρυξης στην Υπηρεσία Επισή¬ 
μων Εκδόσεων των Ευρωπαϊκών Κοινοτήτων ή της 
δημοσίευσης στον ελληνικό τύπο και της τελευταίας ημε¬ 
ρομηνίας για την υποβολή της αίτησης, συμμετοχής. 

β) Στους προμηθευτές που έχουν επιλεγεί για την υπο¬ 
βολή προσφοράς, αποστέλλεται ταυτόχρονα έγγραφα 
πρόσκληση η οποία περιέχει τα στοιχεία που ορίζονται 
στο όρθρο 2 παρ 4 του παρόντος. Η πρόσκληση συνο¬ 
δεύεται από τη διακήρυξη του διαγωνισμού. 

γ) Η προθεσμία για την υποβολή των προσφορών δεν 
πρέπει να είναι μικρότερη των σαράντα (40) η μερών από 
την ημερομηνία αποστολής της έγγραφης πρόσκλησης 
στην περίπτωση που η προϋπολογιζόμενη αξία της προμή¬ 
θειας εκτός Φ.Π.Α., είναι ίση ή μεγαλύτερη των 206.022 
ΕΟυ και των είκοσι (20) ημερών από την αυτή ημερομηνία 
στις λοιπές περιπτώσεις Σε περιπτώσεις κατά τις οποίες 
επείγοντες λόγοι καθιστούν τις προθεσμίες αυτές ανεφάρ¬ 
μοστες τότε, μπορεί να περιορισθούν με αιτιολογημένη 
απόφαση του Διοικητικού Συμβουλίου (Ο.Γ.Ε.Ε.Κ.Α) "ΔΗ¬ 
ΜΗΤΡΑ”, μέχρι δέκα (10) ημέρες, από την ημερομηνία απο¬ 
στολής της έγγραφης πρόσκλησης. Για τον καθορισμό των 
προθεσμιών αυτών συνυπολογίζονται και οι ημερομηνίες 
της αποστολής της έγγραφης πρόσκλησης και της τελευ¬ 
ταίας ημερομηνίας για την υποβολή της προσφοράς. 

δ) Εφόσον ζητηθούν εγκαίρως συμπληρωματικές πλη¬ 
ροφορίες σχετικές με την συγκεκριμένη προμήθεια, αυ¬ 
τές παρέχονται έξι (6) τουλάχιστον ημέρες πριν από τη 
ημερομηνία που έχει ορισθεί για την υποβολή των προ¬ 
σφορών σε περίπτωση επείγοντος. Την προθεσμία αυτή 
συντέμνεται σε τέσσερις (4) ημέρες. 

ε) Η περίληψη της διακήρυξης του κλειστού διαγωνι¬ 
σμού περιλαμβάνει τουλάχιστον τα στοιχεία της παρ. 1 
του παραρτήματος του παρόντος. 

3 Στις περιπτώσεις κατά τις οποίες οι προσφορές δύνα- 
νται να γίνουν μόνο κατόπιν επιτόπου επισκέψεως ή μετά 
από επιτόπου εξέταση των σχετικών με τον προκηρσσό- 
μενο διαγωνισμό εγγράφων τότε η προθεσμία των σαρά¬ 
ντα (40) ημερών που ορίζεται στην παρ. 2γ του παρόντος 
άρθρου μπορεί να παρατείνεται ανάλογα. 

4, Με απόφαση του Διοικητικού Συμβουλίου (Ο.Γ.Ε.Ε.Κ.Α) 
"ΔΗΜΗΤΡΑ” μπορεί να μετατίθεται ημερομηνία της υποβο¬ 
λής των αιτήσεων συμμετοχής και της διενέργειας διαγωνι¬ 
σμού, με ή χωρίς τροποποιήσεις των όρων της πρόσκλησης 
ή της διακήρυξης. Όταν η μετάθεση γίνεται χωρίς τυποποί¬ 
ηση των όρων της πρόσκλησης ή της διακήρυξης, το χρονι¬ 
κό διάστημα της μετάθεσης ορίζεται με την παραπάνω από¬ 
φαση. Όταν η μετάθεση γίνεται με τροποποίηση των όρων 
της πρόσκλησης ή τη, διακήρυξης, πρέπει από την ημερο¬ 
μηνία δημοσίευσης της σχετικής ανακοίνωσης μέχρι την 
ημερομηνία υποβολής των αιτήσεων συμμετοχής ή διενέρ¬ 
γειας του διαγωνισμού να μεσολαβεί χρονικό διάστημα όχι 
μικρότερο του ορισθέντος από την αρχική πρόταση ή δια¬ 
κήρυξη, εκτός αν από την απόφαση μετάθεσης προβλέπε- 
ται η σύντμηση του χρόνου αυτού, τηρουμένων των προθε¬ 
σμιών που ορίζοντα στις προηγούμενες παραγράφους. 

Στις περιπτώσεις αυτές, όσον αφορά τη δημοσίευση, 
ακολουθείται η ίδια διαδικασία που προβλέπεται από το 
άρθρο 4 του παρόντος. 

Άρθρο 11 

Χρόνος και τρόπος υποβολής προσφορών 

1 Όσοι επιθυμούν να λάβουν μέρος σε διαγωνισμό πρέ¬ 
πει να καταθέσουν έγγραφες προσφορές μέσα στην 
προθεσμία που ορίζεται από την σχετική διακήρυξη ή 
πρόσκληση. 

2 Οι προσφορές μετά την αποσφράγισή τους, παρα- 
λαμβάνονται από την αρμόδια Υπηρεσία του 
(Ο.Γ.Ε.Ε.Κ.Α) "ΔΗΜΗΤΡΑ”. 

3. Εάν από την διακήρυξη ή την πρόσκληση προβλέπεται 
ότι μαζί με την προσφορά πρέπει να κατατεθούν και δείγ¬ 
ματα του υλικού, αυτά κατατίθενται πριν από τον διαγωνι¬ 
σμό στην Υπηρεσία, η δε σχετική απόδειξη υποβάλλεται 
μαζί με την προσφορά. Κατάθεση δείγματος δεν απαιτεί¬ 
ται σε περίπτωση που έχει ήδη κατατεθεί κατά την αξιολό¬ 
γηση των αιτήσεων συμμετοχής σε κλειστό διαγωνισμό. 


4 Οι προσφορές μπορεί να αποστέλλονται στην Υπηρε¬ 
σία με οποιοδήποτε τρόπο και περιλαμβάνονται με από¬ 
δειξη, με την απαραίτητη όμως προϋπόθεση ότι αυτές θα 
περιέρχονται στην Υπηρεσία μέχρι την προηγουμένη της 
ημερομηνίας διενέργειας του διαγωνισμού. Στις περι¬ 
πτώσεις αυτές, όταν απαιτείται κατάθεση δείγματος, επι¬ 
τρέπεται η αποστολή του σύμφωνα με τα οριζόμενα πα¬ 
ραπάνω, υπό την προϋπόθεση όμως ότι τούτο θα περιέλ- 
θει στην Υπηρεσία μέχρι τέσσερις (4) ημέρες από την 
επομένη της ημερομηνίας διενέργειας του διαγωνισμού, 
το δε αποδεικτικό αποστολής θα περιέχεται απαραίτητα 
στο φάκελο προσφοράς με τα τεχνικά στοιχεία. 

5 Στις περιπτώσεις που οι υποβαλλόμενες ή οι ταχυ¬ 
δρομικά αποστελλόμενες προσφορές δεν πληρούν τα 
οριζόμενα από τις διατάξεις των προηγουμένων παρα- 
γράφωντου παρόντος, άρθρου, δεν λαμβάνονται υπόψη. 

6. Προσφορές που περιέρχονται στην Υπηρεσία με οποι- 
οδήποτε τρόπο, πριν από την διενέργεια του διαγωνισμού, 
δεν αποσφραγίζονται, αλλά παραδίδονται στα αρμόδια 
όργανα αποσφράγισης των προσφορών που παραλαμβά- 
νουν τις προσφορές, προ της εκπνοής της προθεσμίας 
που καθορίζεται από τη διακήρυξη ή την πρόσκληση, προ- 
κειμένου να αποσφραγισθούν μαζί με τις άλλες που κατα¬ 
τέθηκαν με την προαναφερόμενη διαδικασία. Στην περί¬ 
πτωση κλειστού διαγωνισμού τυχόν υποβληθείσα προ¬ 
σφορά από προμηθευτή που δεν προσκλήθηκε προς 
τούτο, επιστρέφεται από την Υπηρεσία χωρίς να απο- 
σφραγισθεί. Επίσης επιστρέφονται, χωρίς να αποσφραγι¬ 
στούν και οι προσφορές που υποβάλλονται ή περιέρχο¬ 
νται στην Υπηρεσία, με οποιοδήποτε τρόπο, εκπρόθεσμα. 

7. Στον φάκελο κάθε προσφοράς πρέπει να αναγράφο¬ 
νται ευκρινώς: 

α) Η λέξη "ΠΡΟΣΦΟΡΑ". 

β) Ο παραλήπτης: (Ο.Γ.Ε.Ε.Κ.Α.) "ΔΗΜΗΤΡΑ”. 

γ) Ο αριθμός της διακήρυξης. 

δ) Η ημερομηνία διενέργειας του διαγωνισμού. 

ε) Τα στοιχεία του αποστολέα. 

8. Κατά την αποσφράγιση των προσφορών το αρμόδιο 
όργανο ακόμη κι αν το ίδιο είναι αρμόδιο και για την αξιο¬ 
λόγησή τους, δεν είναι υποχρεωμένο να ελέγχει την συμ¬ 
μόρφωση, των διαγωνιζομένων ή των προσφορών τους 
προς τους όρους της διακήρυξης. 

Άρθρο 12 
Προσφορές 

1 Οι προσφορές υποβάλλονται μέσα σε φάκελο σφρα¬ 
γισμένο σε δύο αντίγραφα, ο οποίος θα φέρει τις ενδεί¬ 
ξεις που αναφέρονται στο άρθρο 11 του παρόντος. Μέσα 
στο φάκελλο προσφοράς τοποθετούνται όλα τα σχετικά 
με την προσφορά στοιχεία και ειδικότερα ως εξής. 

α) Σε περίπτωση που ο διαγωνισμός γίνεται με κριτήριο 
τη χαμηλότερη μόνο τιμή, στον κυρίως φάκελο προσφο¬ 
ράς τοποθετούνται όλα τα ζητούμενα δικαιολογητικά και 
η εγγύηση συμμετοχής. Τατεχνικά στοιχεία της προσφο¬ 
ράς τοποθετούνται σε χωριστό σφραγισμένο φάκελο μέ¬ 
σα στον κυρίως φάκελο, με την ένδειξη "ΤΕΧΝΙΚΗ 
ΠΡΟΣΦΟΡΑ". Τα οικονομικά στοιχεία της προσφοράς το¬ 
ποθετούνται επί ποινή απορρίψεως σε χωριστό σφραγι¬ 
σμένο φάκελο, επίσης μέσα στον κυρίως φάκελο με την 
ένδειξη "ΟΙΚΟΝΟΜΙΚΗ ΠΡΟΣΦΟΡΑ". 

β) Σε περίπτωση που ο διαγωνισμός γίνεται με κριτήριο 
την συμφερότερη προσφορά, στον κυρίως φάκελο προ¬ 
σφοράς τοποθετούνται όλα τα ζητούμενα δικαιολογητικά 
και η εγγύηση συμμετοχής. Τα τεχνικά καθώς και τα λοιπά 
στοιχεία της προσφοράς, όπως κατατάσσονται στις ομά¬ 
δες που αναφέρονται στο άρθρο 20 του παρόντος τοπο- 

θετούνται σε χωριστό σφραγισμένο φάκελο, μέσα στον 
κυρίως φάκελο, με την ένδειξη "ΤΕΧΝΙΚΗ ΠΡΟΣΦΟΡΑ". 

Τα οικονομικά στοιχεία της προσφοράς τοποθετούνται 
επί ποινή απορρίψεως σε χωριστό σφραγισμένο φάκελο, 
επίσης μέσα στον κυρίως φάκελο με την ένδειξη ΊΚΟΝΟ- 
ΜΙΚΗ ΠΡΟΣΦΟΡΑ". 

2 Οι φάκελλοι τεχνικής και οικονομικής προσφοράς θα 
φέρουν και τις ενδείξεις, του κυρίως φακέλου. 

3. Σε περίπτωση που τα τεχνικά στοιχεία της προσφο¬ 
ράς δεν είναι δυνατόν λόγω μεγάλου όγκου, να τοποθε¬ 
τηθούν στον κυρίως φάκελο, τότε αυτά συσκευάζονται 
ιδιαίτερα και ακολουθούν τον κυρίως φάκελο με την έν¬ 
δειξη "ΠΑΡΑΡΤΗΜΑ ΠΡΟΣΦΟΡΑΣ" και τις λοιπές ενδεί¬ 
ξεις του κυρίως φακέλου. 

4 Οι προσφορές δεν πρέπει να έχουν ξέσματα, σβυσίμα- 
τα, προσθήκες, διορθώσεις. Εάν υπάρχει στην προσφορά 
οποιαδήποτε διόρθωση αυτή πρέπει να είναι καθαρο¬ 
γραμμένη και μονογραμμένη από τον προσφέροντα, το δε 
αρμόδιο όργανο παραλαβής και αποσφράγισης των προ¬ 
σφορών πρέπει κατά τον έλεγχο να καθαρογράψει την τυ¬ 
χόν διόρθωση και να μονογράψει και σφραγίσει αυτή Η 
προσφορά απορρίπτεται όταν υπάρχουν σ’ αυτή διορθώ¬ 
σεις που την καθιστούν ασαφή κατά την κρίση του οργά¬ 
νου αξιολόγησης των προσφορών. 

5 Ο προσφέρων θεωρείται ότι αποδέχεται πλήρως και 
ανεπιφυλάκτως όλους τους όρους της διακήρυξης ή πρό¬ 
σκλησης εκτός εάν κατά περίπτωση στην προσφορά του 
ρητά αναφέρει τα σημεία εκείνα τα οποία τυχόν δεν απο¬ 
δέχεται Στην περίπτωση αυτή πρέπει ο προσφέρων να 
αναφέρει στην προσφορά του τους όρους της προσφο¬ 
ράς που είναι διαφορετικοί από τους όρους της διακήρυ¬ 
ξης, προκειμένου να αξιολογηθούν. Μετά την κατάθεση 
της προσφοράς δεν γίνεται αποδεκτή αλλά απορρίπτεται 
ως απαράδεκτη κάθε διευκρίνιση, τροποποίηση ή από¬ 
κρουση όρου της διακήρυξης ή της πρόσκλησης της προ¬ 
σφοράς. Διευκρινίσεις δίνονται μόνο όταν ζητούνται από 
αρμόδιο όργανο, είτε ενώπιον του, είτε ύστερα από έγ¬ 
γραφο της Υπηρεσίας μετά από σχετική γνωμοδότης του 
οργάνου. Σημειώνεται ότι, από τις διευκρινίσεις που δίνο¬ 
νται σύμφωνα με τα παραπάνω, λαμβάνονται υπόψη μόνο 
εκείνες που αναφέρονται στα σημεία που ζητήθηκαν. 

Άρθρο 13 

Χρόνος ισχύος προσφορών 

1. Οι προσφορές ισχύουν και δεσμεύουν τους προμη¬ 
θευτές επί τριάντα (30) ημέρες από την επομένη της διε¬ 
νέργειας του διαγωνισμού, εκτός αν ορίζεται διαφορετικά 
στη διακήρυξη ή την πρόσκληση, καθώς και για τον χρόνο 
που αποδέχθηκαν να παρατείνουν την προσφορά τους. 

2. Προσφορά που ορίζει χρόνο ισχύος μικρότερο του 
προβλεπόμενου από τη διακήρυξη, απορρίπτεται ως απα¬ 
ράδεκτη. 

3. Η ισχύς της προσφοράς μπορεί να παρατείνεται εφό¬ 
σον ζητηθεί από την Υπηρεσία, πρίν από τη λήξη της κατ’ 
ανώτατο όριο για χρονικό διάστημα ίσο με το προβλεπό- 
μενο από τη διακήρυξη. Μετά τη λήξη και του παραπάνω 
ανωτάτου ορίου χρόνου παράτασης ισχύος της προσφο¬ 
ράς, ματαιώνονται τα αποτελέσματα του διαγωνισμού. 

Άρθρο 14 
Αντιπροσφορές 

Στους διαγωνισμούς δεν γίνονται δεκτές αντιπροσφο¬ 
ρές. Σε περίπτωση υποβολής τους απορρίπτονται, ως 
απαράδεκτες. 

Άρθρο 15 

Διοικητικές προσφυγές 

1. Κατά της διακήρυξης του διαγωνισμού, της συμμετο¬ 


χής προμηθευτή σε αυτόν και της νομιμότητας της διε¬ 
νέργειάς του έως και την κατακυρωτική απόφαση επιτρέ¬ 
πεται ένσταση. 

2. Η ένσταση υποβάλλεται εγγράφως στο αρμόδιο για 
την διενέργεια του διαγωνισμού όργανο του 
(Ο.Γ.Ε.Ε.Κ.Α) “ΔΗΜΗΤΡΑ” ως εξής: 

α) Κατά της διακήρυξης του διαγωνισμού: 

(1) Στον ανοικτό διαγωνισμό μέσα στο μισό του χρονι¬ 
κού διαστήματος από τη δημοσίευση της διακήρυξης μέ¬ 
χρι την ημερομηνία λήξεως της προθεσμίας υποβολής 
των προσφορών Για τον καθορισμό της προθεσμίας αυ¬ 
τής συνυπολογίζονται και οι ημερομηνίες της δημοσίευ¬ 
σης και της υποβολής των προσφορών. 

(2) Στον κλειστό διαγωνισμό, μόνο από εκείνους που 
επιλέχθηκαν να υποβάλουν προσφορά, μέσα στο μισό 
του χρονικού διαστήματος από την ημερομηνία αποστο¬ 
λής ή αυτούς της διακήρυξης μέχρι την ημερομηνία λή¬ 
ξεως της προθεσμίας υποβολής των προσφορών. Για τον 
καθορισμό της προθεσμίας αυτής συνυπολογίζονται και 
οι ημερομηνίες αποστολής της διακήρυξης κα της διε¬ 
νέργειας του διαγωνισμού. 

Η ένσταση, εξετάζεται από το αρμόδιο συλλογικό όρ¬ 
γανο και εκδίδεται σχετική απόφαση του Δ.Σ. το αργότε¬ 
ρο πέντε (5) εργάσιμες ημέρες πριν από την διενέργεια 
του διαγωνισμού. 

β) Κατά της συμμετοχής προμηθευτή σε αυτόν ή της νο¬ 
μιμότητας της διενέργειας ως προς την διαδικασία παρα¬ 
λαβής και αποσφράγισης των προσφορών κατά τη διάρ¬ 
κεια διεξαγωγής του ιδίου του διαγωνισμού και μέχρι την 
επόμενη εργάσιμη ημέρα. Στον κλειστό διαγωνισμό δικαί¬ 
ωμα έντασης στην περίπτωση αυτή έχουν μόνον όσοι επι- 
λέχθηκαν να υποβάλουν προσφορά. 

Η ένσταση αυτή δεν επιφέρει αναβολή ή διακοπή του 
διαγωνισμού αλλά εξετάζεται κατά την αξιολόγηση των 
αποτελεσμάτων του διαγωνισμού από το αρμόδιο συλλο¬ 
γικό όργανο και εκδίδεται η σχετική απόφαση μετά από 
γνωμοδότηση αυτού. 

Η ένσταση κατά της συμμετοχής προμηθευτή σε δια¬ 
γωνισμό κοινοποιείται υποχρεωτικά σ’ αυτόν κατά του ο 
ποιου στρέφεται. 

γ) Κατά της νομιμότητας της διενέργειας του διαγωνι¬ 
σμού (ανοικτού και κλειστού) έως και την κατακυρωτική 
απόφαση, μέσα σε χρονικό διάστημα τριών (3) εργασίμων 
ημερών από της καταχώρησης των σχετικών αποφάσεων 
στο βιβλίο που τηρείται για το σκοπό αυτό από το 
(Ο.Γ.Ε.Ε.Κ.Α) "ΔΗΜΗΤΡΑ”. Στον κλειστό διαγωνισμό δι¬ 
καίωμα ένστασης στην περίπτωση αυτή έχουν μόνο όσοι 
επιλέχθηκαν να υποβάλουν προσφορά. Η ένσταση αυτή 
εξετάζεται από το αρμόδιο συλλογικό όργανο και η σχετι¬ 
κή απόφαση εκδίδεται το αργότερο σε δέκα (10) εργάσι¬ 
μες ημέρες από την λήξη της προθεσμίας υποβολής εν¬ 
στάσεων. Σε εξαιρετικές περιπτώσεις η προθεσμία των 
δέκα (10) εργασίμων ημερών μπορεί να παραταθεί με 
απόφαση του Δ.Σ. 

3. Ενστάσεις που υποβάλλονται για οποιουσδήποτε άλ¬ 
λους λόγους εκτός από τους προαναφερόμενους, δεν γί¬ 
νονται δεκτές. 

4. Οι ενιστάμενοι λαμβάνουν γνώση της σχετικής από¬ 
φασης με φροντίδα τους. 

5. Ο προμηθευτής μπορεί κατά των αποφάσεων που 
επιβάλλουν οιασδήποτε μορφής κυρώσεις σε βάρος του 
να υποβάλει προσφυγή μέσα σε ανατρεπτική προθεσμία 
τριάντα (30) ημερών, από την ημερομηνία καταχώρησης 
της σχετικής απόφασης στο βιβλίο που τηρείται για τον 
σκοπό αυτό από το (Ο.Γ.Ε.Ε.Κ.Α) "ΔΗΜΗΤΡΑ”. Επί της 
προσφυγής αποφασίζει το Δ.Σ ύστερα από γνωμοδότηση 

του αρμόδιου συλλογικού οργάνου. Η εν λόγω απόφαση 
δεν επιδέχεται προσβολή με άλλη οποιοσδήποτε φύσεως 
διοικητική προσφυγή. 

6. Σε εφαρμογή των διατάξεων του Ν. 2522/97 ο ενδια¬ 
φερόμενος πριν την άσκηση οποιουδήποτε δικαστικού 
μέτρου, οφείλει να προσφύγει ενώπιον του (Ο.Γ.Ε.Ε.Κ.Α) 
"ΔΗΜΗΤΡΑ” μέσα σε 5 ημέρες, εφόσον έλαβε γνώση με 
οποιονδήποτε τρόπο της παράνομης πράξης ή παράλει¬ 
ψης, προσδιορίζοντας ειδικώς τις νομικές και πραγματι¬ 
κές αιτιάσεις στις οποίες στηρίζεται το αίτημά του. Το 
(Ο.Γ.Ε.Ε.Κ.Α) "ΔΗΜΗΤΡΑ” οφείλει να απαντήσει μέσα σε 
10 ημέρες από την άσκηση της προσφυγής. Αν παρέλθει 
άπρακτη η προθεσμίατεκμαίρεται ως απόρριψη της προ¬ 
σφυγής. Η προσφυγή κοινοποιείται με την φροντίδα του 
προσφεύγοντος στον εκπρόσωπο κάθε θιγομένου από 
τυχόν ολική ή μερική αποδοχή της προσφυγής. 

Άρθρο 16 

Προσφερόμενη τιμή 

1. Με την προσφορά, η τιμή του προς προμήθεια υλικού 
δίνεται ανά μονάδα, όπως καθορίζεται στη διακήρυξη. 

Στην τιμή περιλαμβάνονται οι τυχόν υπέρ τρίτων κρατή¬ 
σεις, ως και κάθε άλλη επιβάρυνση, εκτός απότονΦ.Π.Α., 
για παράδοση του υλικού στον τόπο και με τον τρόπο που 
προβλέπεται στη διακήρυξη. 

2. Η προσφερόμενη τιμή δίνεται σε δραχμές ή συνάλ¬ 
λαγμα κατά καθοριζόμενα κάθε φορά διακήρυξη. 

Εφ’ όσον από τη διακήρυξη προβλέπεται δυνατότητα 
προσφορών σε συνάλλαγμα, τότε η προσφερόμενη τιμή 
εκφράζεται στο νόμισμα που επιθυμεί ο προμηθευτής. Το 
Ελληνικό Δημόσιο δεν υποχρεούται να προβεί στην πλη¬ 
ρωμή με το νόμισμα της προσφοράς, αλλά με το νόμισμα 
στο οποίο πραγματοποιούνται οι πληρωμές από την Τρά¬ 
πεζα Ελλάδος, προς την χώρα καταγωγής του υλικού. 

3. Για την σύγκριση των προσφορών οι τιμές σε συνάλ¬ 
λαγμα μετατρέπονται σε δραχμές με βάση την ισχύουσα 
τιμή ΡΙΧΙΝΟ του Επίσημου Δελτίου Συναλλαγμάτων ένα¬ 
ντι δραχμής (Ελεύθερη σύγκριση ΡΙΧΙΝΘ της Διατραπεζι¬ 
κής Αγοράς) κατά την ημερομηνία διενέργειας του δια¬ 
γωνισμού. 

4. Προσφορά για εγχώριο προϊόν που περιέχει τιμή σε 
συνάλλαγμα ή με ρήτρα συναλλάγματος απορρίπτεται 
ως απαράδεκτη. 

5. Προσφορά που θέτει όρο αναπροσαρμογής, χωρίς 
αυτό να προβλέπεται από την διακήρυξη, απορρίπτεται 
ως απαράδεκτη. 

6. Εφόσον από την προσφορά δεν προκύπτει με σαφή¬ 
νεια η προσφερόμενη τιμή, η προσφορά απορρίπτεται ως 
απαράδεκτη με απόφαση του Δ.Σ., ύστερα από γνωμοδό¬ 
τηση του αρμοδίου για την αξιολόγηση των προσφορών 
οργάνου. 

Άρθρο 17 

Αναπροσαρμογή τιμών 

1. Όταν από τη διακήρυξη προβλέπεται χρόνος παρά¬ 
δοσης των υλικών μεγαλύτερος των δώδεκα (12) μηνών, 
τότε ορίζεται στη διακήρυξη όρος περί αναπροσαρμογής 
της τιμής. Στην περίπτωση αυτή πρέπει υποχρεωτικά να 
καθορίζεται στη διακήρυξη ο τόπος ο τρόπος, και οι προ¬ 
ϋποθέσεις της αναπροσαρμογής. Μεταξύ αυτών που θα 
λαμβάνονται υπόψη για την αναπροσαρ μογή των τιμών εί¬ 
ναι και τα εξής: 

α) Χρόνος εκκίνησης της αναπροσαρμογής είναι η ημε¬ 
ρομηνία υποβολής των προσφορών που καθορίζεται από 
τη διακήρυξη ή την πρόσκληση και υπολογίζεται μέχρι και 
την ημερομηνία παράδοσης των υλικών. 


β) Αναπροσαρμογή σε περιπτώσεις τμηματικών παρα¬ 
δόσεων χορηγείται για τις ποσότητες που ορίζονται από 
τη διακήρυξη να παραδοθούν μετά την παρέλευση των 
δώδεκα (12) μηνών. 

γ) Σε περίπτωση εκπρόθεσμης παράδοσης, με υπαιτιό¬ 
τητα του προμηθευτή, ο χρόνος του εκπρόθεσμου δεν 
υπολογίζεται για την αναπροσαρμογή. 

δ) Η τυχόν προκαταβολή που χορηγήθηκε, αφαιρείται 
από την προς αναπροσαρμογή συμβατική αξία. 

2. Σε ειδικές περιπτώσεις, κατά την κρίση του 
(Ο.Γ.Ε.Ε.Κ.Α) "ΔΗΜΗΤΡΑ” μπορεί να ορίζεται στη διακή¬ 
ρυξη όρος περί αναπροσαρμογής της τιμής ακόμη και αν 
το προβλεπόμενο χρονικό διάστημα παράδοσης των ει¬ 
δών είναι μικρότερο των δώδεκα (12) μηνών. 

3. Για την πληρωμή του επί πλέον ποσού που προκύπτει 
μετά την αναπροσαρμογή δεν απαιτείται σύναψη συ¬ 
μπληρωματικής σύμβασης. 

4 Όταν από τη διακήρυξη προβλέπεται αναπροσαρμο¬ 
γή τιμών προσφορά με τιμές σταθερές απορρίπτεται. 

Άρθρο 18 

Καταγωγή των προσφερομένων υλικών 

1. Οι προμηθευτές υποχρεούνται ανάλογα με τη μορφή 
του διαγωνισμού να αναφέρουν στις αιτήσεις συμμετο¬ 
χής ή στις προσφορές τους την χώρα καταγωγής των υλι¬ 
κών που προσφέρουν. 

2. Ο συμμετέχων πρέπει να δηλώνει στην προσφορά 
τους το εργοστάσιο, στο οποίο θα κατασκευάσει τα προ- 
σφερόμενα υλικά καθώς και τον τόπο εγκατάστασής του. 

Εφόσον για την παραγωγή του τελικού προϊόντος μεσο¬ 
λαβούν διάφορες φάσεις βιομηχανοποίησης, μπορεί από 
την σχετική διακήρυξη να επιβάλλεται να δηλώνεται στην 
προσφορά το κατά περίπτωση εργοστάσιο και ο τόπος 
εγκατάστασής του. Προσφορά στην οποία δεν θα υπάρχει 
η παραπάνω δήλωση, θα απορρίπτεται ως απαράδεκτη. 

Εάν διαπιστωθεί από την Υπηρεσία ανυπαρξία του ερ¬ 
γοστασίου που δηλώθηκε με την προσφορά, κατά την 
ημερομηνία διενέργειας του διαγωνισμού, η προσφορά 
απορρίπτεται και στον προσφέροντα επιβάλλεται, με 
απόφαση του Διοικητικού Συμβουλίου του (Ο.Γ.Ε.Ε.Κ.Α) 
"ΔΗΜΗΤΡΑ”, ποινή προσωρινού αποκλεισμού τριών (3) 
μηνών έως και τριών (3) ετών ή οριστικού αποκλεισμού 
από τους διαγωνισμούς του (Ο.Γ.Ε.Ε.Κ.Α) "ΔΗΜΗΤΡΑ”, 
μετά από γνώμη του αρμόδιου για την αξιολόγηση των 
αποτελεσμάτων του διαγωνισμού οργάνου, που υποχρε¬ 
ωτικά καλεί τον ενδιαφερόμενο προς παροχή εξηγήσεων 
κατά το άρθρο 20 του ισχύοντος Συντάγματος. 

Η προσφορά απορρίπτεται ως απαράδεκτη και όταν 
στο εργοστάσιο που δηλώνεται για την κατασκευή μερι¬ 
κώς ή ολικώς των υλικών έχει επιβληθεί ποινή αποκλει¬ 
σμού από τους διαγωνισμούς του Δημοσίου, που ισχύει 
κατά την ημερομηνία διενέργειας του διαγωνισμού. 

3. Όταν οι προσφέροντες δεν θα κατασκευάσουν τα 
προσφερόμενα υλικά, μερικά ή ολικά σε δικό τους εργο¬ 
στάσιο, εκτός των στοιχείων της παραγράφου 2 που δη¬ 
λώνονται στην προσφορά, πρέπει να επισυνάψουν σε αυ¬ 
τή και υπεύθυνη δήλωση του νομίμου εκπροσώπου του 
εργοστασίου, στο οποίο θα κατασκευασθούντα υλικά με 
την οποία θα δηλώνεται ότί αποδέχεται την εκτέλεση της 
προμήθειας, σε περίπτωση κατακύρωσης στον προμη¬ 
θευτή υπέρ του οποίου εκδίδει την υπεύθυνη δήλωση 
προκειμένου να συνεκτιμηθεί και το στοιχείο αυτό. 

4. Μετά την σύναψη της σύμβασης κατ' αρχήν δεν επι¬ 
τρέπεται η αλλαγή του εργοστασίου που δηλώθηκε με 
την προσφορά και με βάση την οποία έγινε η κατακύρω- 
ση. 


ΦΕΚ 1829 

Μπορεί να εγκριθεί μετά από αιτιολογημένο αίτημα του 
προμηθευτή η αλλαγή του εργοστασίου, με απόφαση του 
Διοικητικού Συμβουλίου (Ο.Γ.Ε.Ε.Κ.Α) "ΔΗΜΗΤΡΑ” μετά 
από γνώμη της Επιτροπής Προμηθειών. 

Άρθρο 19 

Αποσφράγιση των προσφορών και ανακοίνωση τιμών 

1. Η Επιτροπή Προμηθειών (Ο.Γ.Ε.Ε.Κ.Α) "ΔΗΜΗΤΡΑ”, 
αρμόδιο όργανο παραλαβής και αποσφράγισης προσφο¬ 
ρών προβαίνει στην έναρξη της διαδικασίας αποσφράγισης 
των προσφορών την ημερομηνία και ώρα που ορίζεται από 
τη σχετική διακήρυξη η πρόσκληση. Προσφορές που υπο¬ 
βάλλονται στο παραπάνω όργανο μετά την έναρξη της δια¬ 
δικασίας αποσφράγισης δεν αποσφραγίζονται, αλλά παρα- 
δίδονται στην Υπηρεσία για επιστροφή, ως εκπρόθεσμες. 

Η αποσφράγιση γίνεται με την παρακάτω διαδικασία: 

α) Σε περίπτωση που ο διαγωνισμός γίνεται με κριτήριο 
τη χαμηλότερη μόνο τιμή, αποσφραγίζεται ο κυρίως φά¬ 
κελος καθώς και ο φάκελος της τεχνικής προσφοράς, μο- 
νογράφονται δε και σφραγίζονται από το παραπάνω όρ¬ 
γανο όλα τα δικαιολογητικά και η τεχνική προσφορά κατά 
φύλλο. Οι φάκελλοι των οικονομικών προσφορών δεν 
αποσφραγίζονται, αλλά μονογράφονται και σφραγίζο¬ 
νται από το παραπάνω όργανο και τοποθετούνται σε ένα 
νέο φάκελο, ο οποίος επίσης σφραγίζεται και υπογράφε¬ 
ται από το ίδιο όργανο και παραδίδεται στην Υπηρεσία, 
προκειμένου να αποσφραγισθεί την ημερομηνία και ώρα 
που ορίζεται από τη διακήρυξη ή την πρόσκληση. 

β) Σε περίπτωση που ο διαγωνισμός γίνεται με κριτήριο 
τη συμφερότερη προσφορά, αποσφραγίζεται ο κυρίως 
φάκελος καθώς και ο φάκελος της τεχνικής προσφοράς, 
μονογράφονται δε και σφραγίζονται από το παραπάνω 
όργανο όλα τα δικαιολογητικά και τα στοιχεία της τεχνι¬ 
κής προσφοράς κατά φύλλο. Γιατην οικονομική προσφο¬ 
ρά ακολουθείται η ίδια παραπάνω διαδικασία. 

2. Μετά την αποσφράγιση των προσφορών το παραπά¬ 
νω όργανο προβαίνει στην καταχώρηση αυτών που υπο¬ 
βάλλουν προσφορές, καθώς και των δικαιολογητικών που 
υπέβαλαν, κατά διαγωνισμό, όταν πρόκειται για περισσό¬ 
τερους από ένα διαγωνισμούς, σε πρακτικό το οποίο υπο¬ 
γράφει και σφραγίζει. 

3. Αποσφράγιση των προσφορών γίνεται στην περίπτω¬ 
ση ανοικτού διαγωνισμού δημόσια, στην περίπτωση δε 
του κλειστού διαγωνισμού παρουσία μόνο αυτών που 
κλήθηκαν και υπέβαλαν προσφορά ή εξουσιοδοτημένων 
εκπροσώπων τους, τους οποίους καλείτο αρμόδιο όργα¬ 
νο με βάση πίνακα που του έχει παραδώσει η αρμόδια για 
την εκτέλεση της προμήθειας Υπηρεσία. Προσφορά που 
υποβλήθηκε από προμηθευτή που δεν περιλαμβάνεται 
στον παραπάνω πίνακα της Υπηρεσίας, δεν αποσφραγί¬ 
ζεται αλλά παραδίδεται στην Υπηρεσία για επιστροφή. 

4. Μετά την παραπάνω διαδικασία ο σχετικός φάκελος 
του διαγωνισμού, μαζί με τους σφραγισμένους φακέλους 
που περιέχουν τα οικονομικά στοιχεία των προσφορών, πα- 
ραδίδεται με απόδειξη σε υπάλληλο της Υπηρεσίας που διε¬ 
νεργεί τον διαγωνισμό. Οι σφραγισμένοι φάκελοι με τα οι¬ 
κονομικά στοιχεία των προσφορών, μετά την ολοκλήρωση 
της αξιολόγησης των λοιπών στοιχείων αυτών επαναφέρο- 
νται για όσες προσφορές κρίθηκαν αποδεκτές με απόφαση 
του Δ.Σ (Ο.Γ.Ε.Ε.Κ.Α) "ΔΗΜΗΤΡΑ” στο παραπάνω αρμόδιο 
όργανο, για την αποσφράγισή τους κατά την ημερομηνία 
και ώρα που ορίζεται από τη σχετική διακήρυξη ή πρόσκλη¬ 
ση και ακολουθεί σχετική ανακοίνωση τιμών κατά τα ανωτέ¬ 
ρω. Όσες προσφορές δεν κρίθηκαν αποδεκτές δεν απο¬ 
σφραγίζονται, αλλά επιστρέφονται. Εφόσον το όργανο 
αποσφράγισης των προσφορών είναι αρμόδιο και για την 


αξιολόγησή τους, οι σφραγισμένοι φάκελοι με τα οικονομι¬ 
κά στοιχεία των προσφορών παραμένουν σ’ αυτό. 

5. Όσοι δικαιούνται, σύμφωνα με τα παραπάνω, να πα- 
ρευρίσκονται στη διαδικασία αποσφράγισης των προ¬ 
σφορών λαμβάνουν γνώση των συμμετασχόντων στο δια¬ 
γωνισμό καθώς επίσης και των τιμών που προσφέρθηκαν. 

Άρθρο 20 

Αξιολόγηση προσφορών 

1. Το κριτήριο για την κατακύρωση της προμήθειας και 
την τελική επιλογή του προμηθευτή (μόνο χαμηλότερη τι¬ 
μή ή συμφερότερη προσφορά), καθορίζεται κατά τη δια¬ 
δικασία ένταξης των ειδών στο Ε.Π.Π. 

2. Για την αξιολόγηση των προσφορών λαμβάνονται 
υπόψη κυρίως τα παρακάτω στοιχεία: 

α) Όταν για την τελική επιλογή του προμηθευτή κριτή¬ 
ριο είναι μόνο η χαμηλότερη τιμή: 

αΐ) Η συμφωνία της προσφοράς προς τους όρους και 
τις τεχνικές προδιαγραφές της διακήρυξης και της πρό¬ 
σκλησης. 

α2) Ο ανταγωνισμός που αναπτύχθηκε. 
α3) Η προσφερόμενη τιμή σε σχέση με τιμές που προ¬ 
σφέρθηκαν σε προηγούμενους διαγωνισμούς και την 
τρέχουσα στην αγορά τιμή, για όμοιο ή παρεμφερές υλι¬ 
κό. Η κατακύρωση τελικά γίνεται στον προμηθευτή με τη 
χαμηλότερη τιμή εκ των προμηθευτών των οποίων οι προ¬ 
σφορές έχουν κριθεί ως αποδεκτές με βάση τις τεχνικές 
προδιαγραφές και τους όρους της διακήρυξης ισότιμες 
θεωρούνται οι προσφορές με την αυτή ακριβώς τιμή και 
που είναι σύμφωνες με τους όρους και τις τεχνικές προ¬ 
διαγραφές της διακήρυξης και της πρόσκλησης. 

β) Όταν για την τελική επιλογή του προμηθευτή κριτή¬ 
ριο είναι η συμφερότερη προσφορά. 
β.1) Η τιμή. 

β2) Οι όροι πληρωμής. 

β3) Το κόστος εγκατάστασης, λειτουργίας και συντή¬ 
ρησης όταν και όπως αυτά καθορίζονται συγκεκριμένα 
στη διακήρυξη. 

β4) Η συμφωνία των προσφερομένων υλικών με συγκε¬ 
κριμένα ουσιώδη τεχνικά χαρακτηριστικά των προδια¬ 
γραφών που καθορίζονται στη διακήρυξη. 

β5) Η λειτουργικότητα και αποδοτικότητα των υλικών με 
βάση τις τεχνικές απαιτήσεις της διακήρυξης. 

β6) Η καταλληλότητα των προσφερομένων υλικών για 
την εξυπηρέτηση του σκοπού για τον οποίο προορίζεται. 

β7) Η τυχόν απαιτούμενη ομοιογένεια του υλικού προς 
άλλο που ήδη χρησιμοποιείται από το (Ο.Γ.Ε.Ε.Κ.Α) "ΔΗ¬ 
ΜΗΤΡΑ”. 

β8) Η παρεχόμενη εγγύηση καλής λειτουργίας ή διατή¬ 
ρησης. 

β9) Η ποιότητα της εξυπηρέτησης (εοπ/ίοβ) μετά την 
πώληση και της τεχνικής βοήθειας εκ μέρους του προμη¬ 
θευτή καθώς και η εξασφάλιση ύπαρξης ανταλλακτικών. 

βΙΟ) Η τυχόν απαιτούμενη ιδιαίτερη ικανότητα, πείρα, 
ειδίκευση και ο διατιθέμενος εξοπλισμός εκ μέρους του 
προμηθευτή για την τεχνική υποστήριξη των ειδών. 

βΐ 1) Ο χρόνος παράδοσης των υλικών εφόσον η Υπη¬ 
ρεσία αποφαίνεται αιτιολογημένα ότι τούτο ασκεί επιρ¬ 
ροή στην προμήθεια. 

βΐ 2) Κάθε άλλο στοιχείο, ανάλογα με τη φύση των υπό 
προμήθεια υλικών ή και των ιδιαιτέρων αναγκών του 
(Ο.Γ.Ε.Ε.Κ.Α) "ΔΗΜΗΤΡΑ”. 

Για την επιλογή της συμφερότερης προσφοράς αξιολο¬ 
γούνται μόνο οι προσφορές που έχουν κριθεί ως τεχνικά 
αποδεκτές και σύμφωνες με τους λοιπούς όρους της δια¬ 
κήρυξης. Η κατακύρωση τελικά γίνεται στον εντός όρων 

και τεχνικών προδιαγραφών της διακήρυξης και της πρό¬ 
σκλησης προμηθευτή, του οποίου η προσφορά κρίθηκε 
με οικονομοτεχνικά ως η πλέον συμφέρουσα. 

Η διαδικασία της οικονομοτεχνικής αξιολόγησης είναι η 
παρακάτω: 

Τα προαναφερόμενα στοιχεία αξιολόγησης πλην των 
οικονομικών (τιμή, όροι πληρωμής και κόστος εγκατά¬ 
στασης, λειτουργίας και συντήρησης), ήτοι στοιχεία βΐ, 
β2, β3) κατατάσσονται σε δύο ομάδες. 

1. Ομάδα Τεχνικών Προδιαγραφών και Ποιότητας και 
Απόδοσης όπου περιλαμβάνονται τα στοιχεία β4, β5, β6, 
β?· 

2. Ομάδα Τεχνικής Υποστήριξης και Κάλυψης όπου πε¬ 
ριλαμβάνονται τα στοιχεία β8, β9, βΐ0, βΐ 1. 

Για τις παραπάνω δύο ομάδες ορίζεται συντελεστής βα¬ 
ρύτητας που μπορεί να ανέρχεται μέχρι ποσοστό επί τοις 
εκατόν 80 και 30 για κάθε ομάδα αντίστοιχα. 

Το άθροισμα των ποσοστών αυτών ανέρχεται σε 100. 

Γ ια κάθε στοιχείο των ομάδων, καθορίζεται από τη δια¬ 
κήρυξη ο επί μέρους συντελεστής βαρύτητας ώστε το 
άθροισμά τους για κάθε ομάδα να ισούται με τον καθορι- 
σθέντα συντελεστή βαρύτητας της ομάδας. 

Όλα τα επί μέρους στοιχεία των ομάδων βαθμολογού¬ 
νται αυτόνομα με βάση τους 100 βαθμούς. 

Η βαθμολογία των επί μέρους στοιχείων των προσφο¬ 
ρών είναι 100 για τις περιπτώσεις που καλύπτονται ακρι¬ 
βώς οι τεχνικές προδιαγραφές. Η βαθμολογία αυτή αυ¬ 
ξάνεται μέχρι 120 βαθμούς για τις περιπτώσεις που υπερ¬ 
καλύπτονται οιτεχνικές προδιαγραφές. Επίσης μειώνεται 
μέχρι 80 βαθμούς για τις περιπτώσεις που δεν καλύπτο¬ 
νται πλήρως οι τεχνικές προδιαγραφές, υπό την προϋπό¬ 
θεση ότι οι αποκλίσεις των προδιαγραφών έχουν κριθεί 
ως επουσιώδεις και η προσφορά ως τεχνικά αποδεκτή. 

Η σταθμισμένη βαθμολογία του κάθε στοιχείου των 
ομάδων είναι το γινόμενο του επί μέρους συντελεστή βα¬ 
ρύτητας του στοιχείου επί τη βαθμολογία του και η συνο¬ 
λική βαθμολογία της κάθε προσφοράς είναι το άθροισμα 
των σταθμισμένων βαθμολογιών όλων των στοιχείων και 
των δύο ομάδων. 

Η τελική βαθμολογία με βάση τα παραπάνω κυμαίνεται 
από 80 έως 120 βαθμούς. 

Για τη διαμόρφωση της συγκριτικής τιμής λαμβάνονται 
υπόψη η τιμή της προσφοράς, οι όροι πληρωμής και όταν 
από την διακήρυξη προβλέπεται το κόστος εγκατάστα¬ 
σης, λειτουργίας και συντήρησης. 

Συμφερότερη προσφορά είναι εκείνη που παρουσιάζει 
τον μικρότερο λόγο της τιμής προσφοράς (συγκριτικής) 
προς την βαθμολογία της. 

Τα στοιχεία που απαρτίζουν τις δύο ομάδες, οι συντε¬ 
λεστές βαρύτηταςτόσοντης κάθε ομάδας συνολικά όσον 
και των στοιχείων της κάθε ομάδας ξεχωριστά καθορίζο¬ 
νται από το αρμόδιο όργανο που αποφασίζει την προμή¬ 
θεια και αυτά αναφέρονται απαραίτητα στην διακήρυξη. 

3. Προσφορά που είναι αόριστη και ανεπίδεκτη εκτίμη¬ 
σης ή είναι υπό αίρεση, απορρίπτεται ως απαράδεκτη, με¬ 
τά από προηγούμενη, γνωμοδότηση του αρμόδιου για 
την αξιολόγηση των αποτελεσμάτων του διαγωνισμού 
οργάνου. 

4. Προσφορές που παρουσιάζουν κατά την κρίση του 
αρμόδιου για την αξιολόγηση των αποτελεσμάτων του 
διαγωνισμού οργάνου, ουσιώδεις αποκλίσεις από τους 
όρους και τις τεχνικές προδιαγραφές της διακήρυξης και 
της πρόσκλησης απορρίπτονται ως απαράδεκτες, αντί¬ 
θετα δεν απορρίπτονται προσφορές εάν οι παρουσιαζό- 
μενες αποκλίσεις κρίνονται ως επουσιώδεις, οπότε θεω¬ 
ρούνται τεχνικά αποδεκτές. 


5. Αποκλίσεις από όρους τη διακήρυξης ή από σημεία 
των Τεχνικών προδιαγραφών που έχουν χαρακτηρισθεί 
στη διακήρυξη ως απαράβατοι όροι είναι οπωσδήποτε 
ουσιώδεις και συνιστούν απόρριψη των προσφορών. 

Άρθρο 21 

Κρίση αποτελεσμάτων διαγωνισμού 

1. Το αρμόδιο για την αξιολόγηση των αποτελεσμάτων 
του διαγωνισμού όργανο, με γνωμοδότησή του, μπορεί 
να προτείνει: 

α) Κατακύρωση της προμήθειας για ολόκληρη ή μεγα¬ 
λύτερη ή μικρότερη ποσότητα κατά ποσοστό στα εκατό 
που θα καθορίζεται στη διακήρυξη, το ποσοστό αυτό δεν 
μπορεί να υπερβαίνει το 30% στην περίπτωση μεγαλύτε¬ 
ρης ποσότητας ή το 50% στην περίπτωση μικρότερης πο¬ 
σότητας. Για κατακύρωση, μέρους της ποσότητας κάτω 
του καθοριζόμενου από τη διακήρυξη ποσοστού απαιτεί¬ 
ται προηγούμενη αποδοχή από τον προμηθευτή. 

β) Την κατανομή της προς προμήθεια ποσότητας, εφό¬ 
σον πρόκειται για διαιρετό υλικό, μεταξύ περισσοτέρων 
μειοδοτών με ισότιμες ή ισοδύναμες προσφορές ή την 
διενέργεια κλήρωσης μεταξύ αυτών, για την επιλογή του 
προμηθευτή. Εφόσον το υλικό δεν είναι διαιρετό ο προ¬ 
μηθευτής επιλέγεται με κλήρωση. 

γ) Ματαίωση των αποτελεσμάτων του διαγωνισμού και 
επανάληψή του με τροποποίηση ή μη των όρων και των τε¬ 
χνικών προδιαγραφών. 

δ) Ματαίωση των αποτελεσμάτων του διαγωνισμού και 
προσφυγή στη διαδικασία της διαπραγμάτευσης. 

ε) Χορήγηση εξουσιοδότησης στην ενδιαφερόμενη 
Υπηρεσία για να προβεί στην πραγματοποίηση της προ¬ 
μήθειας. 

στ) Ματαίωση της προμήθειας. 

Άρθρο 22 

Διαδικασία με Διαπραγμάτευση 

1. Προμήθειες με διαπραγμάτευση (εξαιρετική ή απευ¬ 
θείας ανάθεση) με ή χωρίς προηγούμενη δημοσίευση προ¬ 
κήρυξης μπορεί να γίνουν εάν συντρέχει μία από τις περι¬ 
πτώσεις που προβλέπονται στο άρθρο 2 παρ. 13 του Ν. 
2286/95. Ειδικότερα η περίπτωση του εδαφ. νΐΐτηςπαρ. 13 
του άρθρου 2 του Ν. 2286/95 δεν εφαρμόζεται προκειμέ- 
νου για προμήθειες των οποίων η αξία είναι ίση ή μεγαλύ¬ 
τερη των 206.022 ΕΟΙ) και η περίπτωση του ε δαφ. 1 ,β (ββ) 
της εν λόγω παραγράφου δεν εφαρμόζεται για προμήθει¬ 
ες των οποίων η αξία είναι μικρότερη των 206.022 ΕΟυ. 

Προκειμένου να ακολουθηθεί η διαδικασία με διαπραγ¬ 
μάτευση απαιτείται απόφαση του Δ.Σ., ύστερα από γνω¬ 
μοδότηση του αρμόδιου συλλογικού οργάνου. Η απόφα¬ 
ση αυτή δεν απαιτείται για την περίπτωση του εδαφ. VIII 
της παρ. 13 του άρθρου 2 του Ν.2286/95. 

Σε περίπτωση που της διαπραγμάτευσης προηγείται δια¬ 
γωνισμός, η παραπάνω απόφαση υποκαθίσταται από την 
απόφαση κρίσεως των αποτελεσμάτων του διαγωνισμού. 

2. Προμήθειες που δεν υπερβαίνουν τις 50,000 δρχ. κα¬ 
τά περίπτωση, διενεργούνται με απ’ ευθείας ανάθεση. Γ ια 
τη διενέργεια των προμηθειών αυτών καθορίζεται με από¬ 
φαση του Δ.Σ. πάγια πίστωση, που δεν μπορεί να υπερ¬ 
βαίνει κατ’ έτος τις 1.000.000 δρχ. Της πίστωσης αυτής 
ορίζεται και υπόλογος διαχειριστής. Η έγκριση δαπάνης 
παρέχεται επί της εξοφλητικής απόδειξης από τον Διευ- 
θύνοντα Σύμβουλο. 

Αρθρο 23 

Ανακοίνωση Κατακύρωσης - Ανάθεσης 

1. Στον προμηθευτή στον οποίο έγινε κατακύρωση ή 

ανάθεση προμήθειας, αποστέλλεται σχετική ανακοίνωση, 
που περιλαμβάνει τουλάχιστον τα παρακάτω στοιχεία, 
α. Το είδος, 
β. Την ποσότητα, 
γ. Την τιμή. 

δ. Τη συμφωνία της κατακύρωσης ή της ανάθεσης με 
τους όρους της διακήρυξης και της πρόσκλησης και τις 
τυχόν αποδεκτές τροποποιήσεις των όρων τούτων, 
ε. Την προθεσμία υπογραφής της σύμβασης. 

2. Με την ανακοίνωση η σύμβαση θεωρείται ως συνα- 
φθείσα, το δε έγγραφο της σύμβασης που ακολουθεί έχει 
αποδεικτικό μόνο χαρακτήρα. 

3. Ο προμηθευτής στον οποίο κατακυρώθηκε ή ανατέ¬ 
θηκε η προμήθεια, υποχρεούται να προσέλθει μέσα σε 
δέκα (10) ημέρες από την ημερομηνία κοινοποίησης της 
ανακοίνωσης, για την υπογραφή της σχετικής σύμβασης, 
προσκομίζοντας και την προβλεπόμενη εγγύηση καλής 
εκτέλεσης αυτής. Ο προμηθευτής μπορεί να προσέλθει 
για την υπογραφή της σύ μβασης το αργότερο μέσα σε 15 
ημέρες από την ημερομηνία κοινοποίησης της ανακοίνω¬ 
σης. Στην περίπτωση όμως αυτή ο χρόνος παράδοσης 
των υλικών αρχίζει να υπολογίζεται μετά από 10 ημέρες 
από την ημερομηνία κοινοποίησης της ανακοίνωσης. 
Τούτο δεν ισχύει στη περίπτωση που ο χρόνος παράδο¬ 
σης των υλικών αρχίζει να υπολογίζεται από την ημερο¬ 
μηνία αναγγελίας της σχετικής πίστωσης. Εφόσον η σύμ¬ 
βαση υπογράφεται πριν από την λήξη της προθεσμίας 
των 10 ημερών που αναφέρεται παραπάνω, ο χρόνος πα¬ 
ράδοσης των υλικών υπολογίζεται από την ημερομηνία 
υπογραφής της σύμβασης. 

4. Εάν η κατακύρωση ή η ανάθεση γίνεται σε αλλοδαπό 
προμηθευτή η ανακοίνωση απευθύνεται στον εκπρόσω¬ 
πο του στην Ελλάδα, εάν υπάρχει, σε αντίθετη δε περί¬ 
πτωση στέλνεται σχετικό τηλεγράφημα ή τηλετύπημα 
στον αλλοδαπό προμηθευτή. Στην περίπτωση που η πλη¬ 
ρωμή στον προμηθευτή προβλέπεται να γίνει με άνοιγμα 
πίστωσης, η εγγύηση καλής εκτέλεσης μπορεί να κατατε¬ 
θεί στον ανταποκριτή της Τράπεζας της Ελλάδος στο 
εξωτερικό, η δε εγγύηση συμμετοχής παραμένει σε ισχύ 
και αποδεσμεύεται μετά την κατάθεση και αποδοχή της 
εγγύησης καλής εκτέλεσης. 

5. Εάν ο προμηθευτής στον οποίο έγινε η ανακοίνωση, 
δεν προσήλθε να υπογράψει την σύμβαση, κηρύσσεται 
έκπτωτος με απόφαση του Διοικητικού Συμβουλίου 
(Ο.Γ.Ε.Ε.Κ.Α) "ΔΗΜΗΤΡΑ” ύστερα από γνωμοδότηση 
του αρμοδίου οργάνου, σύμφωνα με τα οριζόμενα στο 
άρθρο 34του παρόντος. 

Άρθρο 24 
Συμβάσεις 

1. Μετά την ανακοίνωση κατακύρωσης ή ανάθεσης κα¬ 
ταρτίζεται από την Υπηρεσία η σχετική σύμβαση, που 
υπογράφεται από τα δύο συμβαλλόμενα μέρη. 

Οι συμβάσεις θεωρούνται από τον Προϊστάμενο της Δι¬ 
εύθυνσης Δ/κού-Οικ/κού για το μέρος που εμπίπτει στην 
αρμοδιότητά του, τον Γενικό Διευθυντή και τον Νομικό 
Σύμβουλο για το νομικό μέρος, υπογράφονται δε από τον 
Πρόεδρο του Δ.Σ. 

2. Η σύμβαση περιλαμβάνει όλα τα στοιχεία της προμή¬ 
θειας και τουλάχιστον τα εξής: 

α) Τον τόπο και χρόνο υπογραφής σύμβασης, 
β) Τα συμβαλλόμενα μέρη, 
γ) Τα προς προμήθεια υλικά και την ποσότητα, 
δ) Την τιμή. 

ε) Τον τόπο, τρόπο και χρόνο παράδοσης των υλικών, 
στ) Τις τεχνικές προδιαγραφές των υλικών. 


ζ) Τις προβλεπόμενες εγγυήσεις, 
η) Τις προβλεπόμενες ρήτρες, 
θ) Τον τρόπο επίλυσης των τυχόν διαφορών, 
ι) Τον τρόπο και χρόνο πληρωμής, 
ια) Τον τρόπο αναπροσαρμογής του συμβατικού τιμή¬ 
ματος, εφόσον προβλέπεται αναπροσαρμογή. 

ιβ) Η σύμβαση χαρτοσημαίνεται με το τέλος χαρτοσή¬ 
μου που προβλέπεται από τη διάταξη του άρθρου 15δ 
παρ.3 του Κώδικα περί Τελών Χαρτοσήμου. 

3. Το κείμενο της σύμβασης κατισχύει κάθε άλλου κει¬ 
μένου στο οποίο τούτο στηρίζεται όπως προσφορά, δια¬ 
κήρυξη και απόφαση κατακύρωσης ή ανάθεσης, εκτός 
καταδήλων σφαλμάτων ή παραδρομών. 

4. Η σύμβαση τροποποιείται όταν τούτο προβλέπεται 
από συμβατικό όρο ή όταν συμφωνήσουν προς τούτο και 
τα δύο συμβαλλόμενα μέρη, ύστερα από γνωμοδότηση 
του αρμοδίου οργάνου. 

5. Η σύμβαση θεωρείται ότί εκτελέσθηκε όταν: 

α) Παραδόθηκε ολόκληρη η ποσότητα ή εάν αυτή που 
παραδόθηκε σε περίπτωση διαιρετού υλικού, υπολείπε¬ 
ται της συμβατικής, κατά μέρος που κρίνεται από το αρ¬ 
μόδιο όργανο ως ασήμαντο. 

β) Παραλήφθηκε οριστικά (ποσοτικά και Ποιοτικά) η πο¬ 
σότητα που παραδόθηκε. 

γ) Έγινε η αποπληρωμή του συμβατικού τιμήματος, 
αφού προηγουμένως επιβλήθηκαν τυχόν κυρώσεις ή εκ¬ 
πτώσεις. 

δ) Εκπληρώθηκαν και οι τυχόν λοιπές συμβατικές υπο¬ 
χρεώσεις και από τα δύο συμβαλλόμενα μέρη και αποδε- 
σμεύθηκαν οι σχετικές εγγυήσεις κατάταπροβλεπόμενα 
από τη σύμβαση. 

Άρθρο 25 
Εγγυήσεις 

1. Οι εγγυήσεις εκδίδονται από πιστωτικά ιδρύματα ή 
άλλα νομικά πρόσωπα που λειτουργούν νόμιμα στα κρά¬ 
τη μέλη της Ευρωπαϊκής Ένωσης και έχουν σύμφωνα με 
τα ισχύοντα το δικαίωμα αυτό. Τα αντίστοιχα έγγραφα 
των εγγυήσεων, αν δεν είναι διατυπωμένα στην Ελληνική, 
θα συνοδεύονται από επίσημη μετάφραση. 

2. Με την εγγυητική επιστολή που αποτελεί αυτοτελή 
σύμβαση το πιστωτικό ίδρυμα αναλαμβάνει την υποχρέ¬ 
ωση να καταβάλλει ορισμένο ποσό με μόνη τη δήλωση 
εκείνου προς τον οποίο απευθύνεται, χωρίς να μπορεί να 
ερευνά, ούτε αν πράγματι υπάρχει ή αν είναι νόμιμη η 
απαίτηση (κύρια οφειλή). 

3. Οι κατωτέρω αναφερόμενες εγγυήσεις πρέπει να πε¬ 
ριλαμβάνουν καταρχήν: 

(α) Την ημερομηνία έκδοσης. 

(β) Τον εκδότη. 

(γ) Ότι απευθύνεται στον (Ο.Γ.Ε.Ε.Κ.Α) "ΔΗΜΗΤΡΑ”, 
(δ) Τον αριθμό της εγγύησης. 

(ε) το ποσόν που καλύπτει η εγγύηση. 

(στ) Την πλήρη επωνυμία και τη διεύθυνση του προμη¬ 
θευτή υπέρ του οποίου εκδίδεται η εγγύηση. 

(ζ)Τους όρους ότι: 

(ί) Η εγγύηση παρέχεται ανέκκλητα και ανεπιφύλακτα ο 
δε εκδότης παραιτείται της ένστασης της διζήσεως. 

(ϋ) Το ποσόν της εγγύησης τηρείται στη διάθεση του 
(Ο.Γ.Ε.Ε.Κ.Α) "ΔΗΜΗΤΡΑ” και ότι θα καταβληθεί ολικά ή 
μερικά μέσα σε τρεις (3) ημέρες μετά από απλή έγγραφη 
ειδοποίηση. 

(ϋί) Σε περίπτωση κατάπτωσης της εγγύησης, το ποσόν 
της κατάπτωσης υπόκειται σε πάγιο τέλος χαρτοσήμου. 

(ίν) Ο εκδότης της εγγύησης υποχρεούται να προβεί 
στην παράταση της ισχύος της εγγύησης ύστερα από 

απλό έγγραφο του (Ο.Γ.Ε.Ε.Κ.Α) "ΔΗΜΗΤΡΑ”. Το σχετι¬ 
κό αίτημα πρέπει να γίνει πριν από την ημερομηνία λήξης 
της εγγύησης. 

4. Εγγύηση συμμετοχής στο διαγωνισμό. 

α) Η εγγύηση αυτή εκδίδεται υπέρ του συμμετέχοντος 
για ποσό που αντιστοιχεί σε ποσοστό 5%, επί της συνολι¬ 
κής προϋπολογισθείσας δαπάνης με Φ.Π.Α., εκτός εάν 
ορίζεται διαφορετικό ποσοστό στη διακήρυξη ή την πρό¬ 
σκληση. 

β) Όταν ο διαγωνισμός αφορά υλικά και επιτρέπεται από 
την διακήρυξη ή προσφορά μερικών απ’ αυτά, γίνεται δε¬ 
κτή προσφορά και στην περίπτωση που η εγγύηση δεν κα¬ 
λύπτει το προβλεπόμενο ποσοστό της αξίας όλων των 
προσφερομένων υλικών αρκεί αυτή να καλύπτει το ποσο¬ 
στό που αναλογεί στην αξία του ελάχιστου αριθμού υλικών 
που προβλέπεται από την διακήρυξη, η δε κατακύρωση 
περιορίζεται στα υλικά που καλύπτονται απάτην εγγύηση. 

γ) Προσφορά της οποίας η εγγύηση δεν καλύπτει την 
προβλεπόμενη κατά τα ανωτέρω αξία, μπορεί να γίνει δε¬ 
κτή εφόσον η εγγύηση υπολείπεται μέχρι ποσοστό 5%. 

δ) Η εγγύηση συμμετοχής περιλαμβάνει εκτός των προ¬ 
ϋποθέσεων της παρ. 3 και τα ακόλουθα: 

ί) Την σχετική διακήρυξη, την ημερομηνία διαγωνισμού 
και τα προς προμήθεια υλικά. 

ϋ) Την ημερομηνία λήξης της ισχύος της εγγύησης. (Η εγ¬ 
γύηση πρέπει να ισχύει τουλάχιστον επί ένα μήνα μετά τη 
λήξη του χρόνου της προσφοράς που ζητά η διακήρυξη). 

ε) Αναγκαία στοιχεία εγγύησης συμμετοχής κατά την 
υποβολή της με την προσφορά είναι: 

ί) η ανάληψη υποχρέωσης από το πιστωτικό ίδρυμα να 
καταβάλει ορισμένο ποσό με μόνη τη δήλωση εκείνου 
προς τον οποίο απευθύνεται, 
ϋ) ο αριθμός της διακήρυξης, 
ίϋ) το ποσόν που καλύπτει η εγγύηση, 
ίν) η ημερομηνία έκδοσής της. 
ν) τα στοιχεία του προμηθευτή υπέρ του οποίου εκδίδεται. 
Τυχόν ελλείψεις της εγγύησης συμμετοχής πέραν των 
αναγκαίων στοιχείων μπορούν να καλύπτονται εκ των 
υστέρων. 

5. Εγγύηση καλής εκτέλεσης της σύμβασης. 

α) Ο προμηθευτής στον οποίο έγινε η κατακύρωση ή η 
ανάθεση, υποχρεούται να καταθέσει εγγύηση καλής 
εκτέλεσης των όρων της σύμβασης, το ύψος της οποίας 
αντιστοιχεί σε ποσοστό 10% της συνολικής συμβατικής 
αξίας, χωρίς τον Φ.Π.Α., εκτός αν ορίζεται διαφορετικά 
στην διακήρυξη ή την πρόσκληση. 

β) Η εγγύηση κατατίθεται προ ή κατά την υπογραφή της 
σύμβασης. 

γ) Η εγγύηση καλής εκτέλεσης περιλαμβάνει εκτός των 
προϋποθέσεων της παρ. 3 και τα ακόλουθα: 

(ί) Τον αριθμό της σχετικής σύμβασης και τα προς προ¬ 
μήθεια υλικά. 

(ϋ) Την ημερομηνία λήξης της ισχύος της εγγύησης. Ο 
χρόνος ισχύος της εγγύησης πρέπει να είναι μεγαλύτε¬ 
ρος από τον συμβατικό χρόνο φόρτωσης ή παράδοσης, 
κατά τον χρόνο που με βάση τη σύμβαση ο (Ο.Γ.Ε.Ε.Κ.Α) 
"ΔΗΜΗΤΡΑ”, υποχρεούται να παραλάβει τα υλικά πλέον 
δύο (2) μήνες ή μεγαλύτερος εφόσον αυτό ορίζεται από 
τη διακήρυξη. 

6. Εγγύηση προκαταβολής. 

α) Με την υπογραφή της σύμβασης και εφόσον προ- 
βλέπεται απ’ αυτήν, χορηγείται στον προμηθευτή προκα¬ 
ταβολή σε ποσοστό μέχρι 50% της συνολικής συμβατικής 
αξίας, χωρίς Φ.Π.Α. Η προκαταβολή είναι έντοκη από της 
καταβολής, επιβαρυνόμενη με το ύψος επιτοκίου που κα¬ 
θορίζεται με απόφαση του Υπουργού Οικονομικών βάσει 


των διατάξεων του άρθρου 84 του Ν. 2362/95 και χορη¬ 
γείται με κατάθεση ισόποσης εγγύησης. Το ποσό της 
προκαταβολής που χορηγείται και ο τόκος που αντιστοι¬ 
χεί σε αυτήν μέχρι την οριστική ποσοτική και ποιοτική πα¬ 
ραλαβή του υλικού από τον (Ο.Γ.Ε.Ε.Κ.Α) "ΔΗΜΗΤΡΑ" 
συμψηφίζεται κατά την εξόφληση της συμβατικής αξίας ή 
της αξίας κάθε τμηματικής παράδοσης. 

β) Η εγγύηση προκαταβολής περιλαμβάνει και τις προ¬ 
ϋποθέσεις που αναφέρονται στις παραγράφους 3 και 5γ. 

7. Εγγύηση συμμετοχής που αφορά τον προμηθευτή 
στον οποίο κατακυρώθηκε ή ανατέθηκε η προμήθεια, επι- 
στρέφεται μετά την κατάθεση της προβλεπόμενης εγ¬ 
γύησης καλής εκτέλεσης και μέσα σε πέντε (5) ημέρες 
από την υπογραφή της σύμβασης. Οι εγγυήσεις των λοι¬ 
πών προμηθευτών που έλαβαν μέρος στον διαγωνισμό 
επιστρέφονται μέσα σε πέντε (5) ημέρες από την ημερο¬ 
μηνία ανακοίνωσης της κατακύρωσης ή ανάθεσης. 

8. Οι εγγυήσεις καλής εκτέλεσης της σύμβασης και 
προκαταβολής επιστρέφονται μετά την οριστική ποσοτι¬ 
κή και ποιοτική παραλαβή του υλικού και ύστερα από την 
εκκαθάριση των τυχόν απαιτήσεων από τους δύο συμ¬ 
βαλλόμενους. Σε περίπτωση που το υλικό είναι διαιρετό 
και η παράδοση γίνεται, σύμφωνα με την σύμβαση, τμη¬ 
ματικά, οι εγγυήσεις αποδεσμεύονται σταδιακά, κατά πο¬ 
σόν που αναλογεί στην αξία του μέρους της ποσότητας 
που παραλήφθηκε οριστικά. Για την σταδιακή αποδέ¬ 
σμευση των εγγυητικών επιστολών καλής εκτέλεσης και 
προκαταβολής απαιτείται προηγούμενη γνωμοδότηση 
του αρμόδιου συλλογικού οργάνου. Εάν στο πρωτόκολλο 
παραλαβής αναφέρονται παρατηρήσεις ή υπάρχει εκ¬ 
πρόθεσμη παράδοση, η παραπάνω σταδιακή αποδέ¬ 
σμευση γίνεται μετά την αντιμετώπιση, κατά τα προβλε- 
πόμενα, των παρατηρήσεων και του εκπρόθεσμου. 

9. Εγγύηση συμμετοχής και καλής εκτέλεσης δεν απαι¬ 
τείται στον πρόχειρο διαγωνισμό. 

10. Εγγύηση συμμετοχής μπορεί να ζητηθεί και στις 
προμήθειες με τις διαδικασίες της διαπραγμάτευσης 
(εξαιρετική ή απ’ ευθείας ανάθεση). 

11. Στην περίπτωση ένωσης προμηθευτών οι εγγυήσεις 
περιλαμβάνουν και τον όρο ότί η εγγύηση καλύπτει τις 
υποχρεώσεις όλων των μελών της ένωσης. 

12. Εφ’ όσον από τη διακήρυξη προβλέπεται εγγύηση 
καλής λειτουργίας ή διατήρησης, ο προμηθευτής υπο- 
χρεούται να καταθέσει χρηματική εγγύηση πριν από την 
έναρξη του χρόνου καλής λειτουργίας ή διατήρησης. Η 
αξία, ο χρόνος ισχύος και κάθε ειδικότερος όρος της εγ¬ 
γύησης καθορίζονται στη διακήρυξη. 

13. Έντοκα γραμμάτια δημοσίου. 

α) Οι τίτλοι των εντόκων γραμματίων ή των ομολόγων 
του Δημοσίου γίνονται δεκτοί στην ονομαστική τους αξία, 
ως εγγύηση συμμετοχής στους διαγωνισμούς. 

β) Σε περίπτωση που συντρέχουν οι οριζόμενες από τον 
παρόντα Κανονισμό περιπτώσεις κατάπτωσης της εγγύη¬ 
σης συμμετοχής, γίνεται εκποίηση των εντόκων γραμμα¬ 
τίων του Δημοσίου στην αξία που αντιπροσωπεύουν κατά 
τον χρόνο της εκποίησής τους. 

γ) Η επιστροφή των εντόκων γραμματίων ή των ομολό¬ 
γων του Δημοσίου γίνεται με παραλαβή τούτων από τον 
δικαιούχο ή εξουσιοδοτημένο εκπρόσωπό του με την 
υπογραφή σχετικού αποδεικτικού παραλαβής. 

ΚΕΦΑΛΑΙΟ Γ 

ΕΚΤΕΛΕΣΗ ΠΡΟΜΗΘΕΙΩΝ 
Άρθρο 26 

Χρόνος φόρτωσης ή παράδοσης υλικών 

1. Ο προμηθευτής υποχρεούται να παραδίδει το υλικό 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


23773 


μέσα στα χρονικά όρια και με τον τρόπο που ορίζει η σύμ¬ 
βαση. 

2.0 συμβατικός χρόνος φόρτωσης - παράδοσης μπορεί 
με απόφαση του Δ.Σ (Ο.Γ.Ε.Ε.Κ.Α) "ΔΗΜΗΤΡΑ” να παρα- 
τείνεται μέχρι το 1/4 αυτού ύστερα από σχετικό αίτημα του 
προμηθευτή, που υποβάλλεται υποχρεωτικά πριν από τη 
λήξη του συμβατικού χρόνου. Σε περίπτωση που ο συμβα¬ 
τικός χρόνος φόρτωσης - παράδοσης δεν είναι μεγαλύτε¬ 
ρος από 30 ημερολογιακές ημέρες, μπορεί με απόφαση 
του Δ.Σ (Ο.Γ.Ε.Ε.Κ.Α) "ΔΗΜΗΤΡΑ”, να παρατείνεται μέχρι 
το 1/2 αυτού. Μετά τη λήξη του συμβατικού χρόνου φόρ- 
τωσης-παράδοσης, το υλικό δεν παραλαμβάνεται από την 
επιτροπή παραλαβής, μέχρι την έκδοση της απόφασης 
σχετικά με αιτηθείσα παράταση. Ο προμηθευτής κηρύσ¬ 
σεται έκπτωτος σε περίπτωση που λήξει ο συ μβατικός χρό¬ 
νος φόρτωσης παράδοσης και δεν υποβλήθηκε έγκαιρα αί¬ 
τημα παράτασής του ή έληξε ο παραταθείς κατά τα ανωτέ¬ 
ρω χρόνος, χωρίς να παραδώσειτο υλικό. 

3. Ο προμηθευτής υποχρεούται να ειδοποιεί τον 
(Ο.Γ.Ε.Ε.Κ.Α) "ΔΗΜΗΤΡΑ”, την αποθήκη υποδοχής των 
υλικών και την Επιτροπή Παραλαβής για την ημερομηνία 
που προτίθεται να παραδώσει το υλικό, τουλάχιστον πέ¬ 
ντε (5) εργάσιμες ημέρες νωρίτερα. 

4. Μετά από κάθε προσκόμιση υλικού στην αποθήκη υπο¬ 
δοχής τούτων , ο προμηθευτής υποχρεούται να υποβάλει 
στην Υπηρεσία αποδεικτικό, θεωρημένο από τον υπεύθυνο 
της αποθήκης, στο οποίο αναφέρονται η ημερομηνία προ¬ 
σκόμισης, το υλικό, η ποσότητα και ο αριθμός της σύμβα¬ 
σης σε εκτέλεση της οποίας προσκομίστηκε. 

5. Ο συμβατικός χρόνος φόρτωσης - παράδοσης μπο¬ 
ρεί με απόφαση του Δ.Σ (Ο.Γ.Ε.Ε.Κ.Α) "ΔΗΜΗΤΡΑ”, ύστε¬ 
ρα από γνωμοδότηση του αρμοδίου οργάνου, να μετατί¬ 
θεται. Μετάθεση γίνεται σε περίπτωση σοβαροτάτων λό¬ 
γων που συνιστούν αντικειμενική αδυναμία εμπρόθεσμης 
παράδοσης των συμβατικών ειδών ή σε περιπτώσεις που 
συντρέχουν λόγοι που συνιστούν ανωτέρα βία. Στις περι¬ 
πτώσεις μετάθεσης του συμβατικού χρόνου φόρτωσης- 
παράδοσης, δεν επιβάλλονται κυρώσεις. 

Άρθρο 27 
Παραλαβή υλικών 

1. Η παραλαβή των υλικών γίνεται από Επιτροπές. 

2. Κατά την διαδικασία παραλαβής των υλικών καλείται 
να παραστεί, εφόσον το επιθυμεί ο προμηθευτής και διε- 
νεργείται ποσοτικός και ποιοτικός έλεγχος. Ο ποιοτικός 
έλεγχος, εφόσον δεν ορίζεται διαφορετικά στην σύμβα¬ 
ση, ενεργείται: 

α. Με μακροσκοπική εξέταση. 

β. Με χημική ή μηχανική εξέταση. 

γ Με πρακτική δοκιμασία. 

δ. Με όλους ή με όσους από τους παραπάνω τρόπους 
χρειάζεται, ανάλογα με το προς προμήθεια υλικό ή και με 
οποιοδήποτε άλλο ενδεικνυόμενο τρόπο κατά την κρίση 
της επιτροπής παραλαβής. 

3. Σε περίπτωση που η σύμβαση προβλέπει μόνο μα¬ 
κροσκοπική εξέταση, συντάσσεται από την επιτροπή πα¬ 
ραλαβής οριστικό πρωτόκολλο (παραλαβής ή απόρρι¬ 
ψης) μετά την διενέργεια του μακροσκοπικού ελέγχου. 

Όταν η σύμβαση προβλέπει, εκτός από την μακροσκο¬ 
πική εξέταση και άλλους ελέγχους (όπως χημική εξέταση, 
μηχανική εξέταση, πρακτική δοκιμασία) συντάσσεται από 
την επιτροπή παραλαβής, εκτός από το πρωτόκολλο μα¬ 
κροσκοπικού ελέγχου και δειγματοληψίας και οριστικό 
πρωτόκολλο (παραλαβής ή απόρριψης) μετά τα αποτελέ¬ 
σματα των ελέγχων τούτων. Εάν λόγω της φύσης του εί¬ 
δους, όλοι οι προβλεπόμενοι από τη σύμβαση έλεγχοι γί¬ 


νονται από την επιτροπή παραλαβής και δεν μεσολαβούν 
εργαστηριακοί και λοιποί έλεγχοι για τη σύνταξη του ορι¬ 
στικού πρωτοκόλλου, τούτο συντάσσεται από την επιτρο¬ 
πή χωρίς να προηγηθεί σύνταξη πρωτοκόλλου μακρο¬ 
σκοπικού ελέγχου και δειγματοληψίας. 

4. Σε περίπτωση που η Επιτροπή παραλαβής απορρίψει 
το υλικό, αναφέρει στο σχετικό πρωτόκολλο τις παρεκ¬ 
κλίσεις που παρουσιάζει τούτο από τους όρους της σύμ¬ 
βασης και τους λόγους της απόρριψης και γνωματεύει αν 
το υλικό μπορεί να χρησιμοποιηθεί. Εφόσον κριθείαπότο 
αρμόδιο όργανο ότί οι παρεκκλίσεις του υλικού δεν επη¬ 
ρεάζουν την καταλληλότητά του και μπορεί να χρησιμο¬ 
ποιηθεί, με απόφαση του Δ.Σ. μπορεί να εγκριθεί η παρα¬ 
λαβή του υλικού που απορρίφθηκε από την Επιτροπή πα¬ 
ραλαβής, με ή χωρίς έκπτωση επί της συμβατικής τιμής. 

Ύστερα από την απόφαση αυτή η επιτροπή παραλαβής 
υποχρεούται να προβεί στην παραλαβή του υλικού και να 
συντάξει σχετικό πρωτόκολλο παραλαβής σύμφωνα με 
τα αναφερόμενα στην απόφαση. Εάν το υλικό απορρίπτε¬ 
ται από την επιτροπή παραλαβής λόγω παρεκκλίσεων 
που διαπιστώθηκαν κατά τον μακροσκοπικό έλεγχο, η επι¬ 
τροπή δεν προβαίνει στην λήψη και αποστολή δειγμάτων 
και αντιδειγμάτων για άλλους περαιτέρω ελέγχους Τα πα¬ 
ραπάνω δείγματα λαμβάνονται και αποστέλλονται προς 
έλεγχο, στην περίπτωση που με απόφαση του Δ.Σ., εγκρί- 
θηκε η μακροσκοπική παραλαβή υλικού που απορρίφθη¬ 
κε από την επιτροπή παραλαβής λόγω παρεκκλίσεων που 
διαπιστώθηκαν κατά τον μακροσκοπικό έλεγχο. 

Στην περίπτωση αυτή το οριστικό πρωτόκολλο (παρα¬ 
λαβής ή απόρριψης) συντάσσεται μετά τα αποτελέσματα 
του ελέγχου των δειγμάτων. Με απόφαση του Δ.Σ., ύστε¬ 
ρα από γνωμοδότηση του αρμόδιου οργάνου, μπορεί να 
εγκριθεί η παραλαβή υλικού για το οποίο η επιτροπή πα¬ 
ραλαβής εξέδωσε οριστικό πρωτόκολλο, στο οποίο ανα¬ 
φέρει παρεκκλίσεις από τους όρους τις σύμβασης με ή 
χωρίς έκπτωση. 

5. Σε δευτεροβάθμια επιτροπή παραλαβής παραπέμπο- 
νται για επανεξέταση περιπτώσεις υλικών που απορρίφθη- 
καν ή κρίθηκαν παραλειπτέα με αποκλίσεις που διαπιστώ¬ 
θηκαν κατά τον μακροσκοπικό έλεγχο ή από άλλους ελέγ¬ 
χους που διενήργησε η πρωτοβάθμια επιτροπή 
παραλαβής. Η παραπομπή κατά τα ανωτέρω γίνεται ύστε¬ 
ρα από σχετικό αίτημα του προμηθευτή ή αυτεπάγγελτα 
από την Υπηρεσία. Η δευτεροβάθμια επιτροπή παραλαβής 
προβαίνει κατά περίπτωση, στους ελέγχους που διενεργεί 
και η πρωτοβάθμια επιτροπή παραλαβής και συντάσσει 
σχετικό πρωτόκολλο παραλαβής ή απόρριψης. Σε περί¬ 
πτωση που η σύμβαση προβλέπει εκτός από τον μακρο¬ 
σκοπικό έλεγχο και άλλους ελέγχους, η επιτροπή, εάν το 
υλικό κρίνεται απ’ αυτήν παραλειπτέο με βάση τον μακρο¬ 
σκοπικό έλεγχο, λαμβάνει και αποστέλλει τα προβλεπόμε- 
να δείγματα και αντιδείγματα. Στην περίπτωση που το υλικό 
κρίνεται από την Επιτροπή παραλαβής απορριπτέο με βάση 
τον μακροσκοπικό έλεγχο, δεν προβαίνει σε δειγματοληψία 
και στους τυχόν περαιτέρω προβλεπόμενους ελέγχους. 

Εφόσον κριθεί από το αρμόδιο όργανο ότι οι παρεκκλί¬ 
σεις αυτές του υλικού δεν επηρεάζουν την καταλληλότη¬ 
τά του και μπορεί να χρησιμοποιηθεί, με απόφαση του Δ.Σ. 
μπορεί να εγκριθεί η παραλαβή του υλικού που απορρί¬ 
φθηκε από την επιτροπή παραλαβής με ή χωρίς έκπτωση 
επί της συμβατικής τιμής. Ύστερα από την απόφαση αυ¬ 
τή, η δευτεροβάθμια επιτροπή παραλαβής υποχρεούται 
να προβεί στην παραλαβή του υλικού και να συντάξει σχε¬ 
τικό πρωτόκολλο οριστικής παραλαβής, σύμφωνα με τα 
αναφερόμενα στην απόφαση. Το αίτημα για επανεξέταση 
υλικού σε δευτεροβάθμια επιτροπή παραλαβής, υποβάλ- 

λεται από τον προμηθευτή, μέσα σε ανατρεπτική προθε¬ 
σμία είκοσι (20) ημερών από την ημερομηνία κοινοποίη¬ 
σης της σχετικής απόφασης. Τα έξοδα της δευτεροβάθ¬ 
μιας επιτροπής παραλαβής βαρύνουν τον προμηθευτή, 
εφόσον τα είδη απορρκρθούν οριστικά ή παραληφθούν με 
έκπτωση, ανεξάρτητα εάν η ανάθεση για επανεξέταση γί¬ 
νεται μετά από αίτημα του προμηθευτή ή αυτεπάγγελτα. 
Τα έξοδα αυτά καταλογίζονται με απόφαση του Δ.Σ. και εκ- 
πίπτονται από το λαβείν του προμηθευτή, ή εισπράττονται 
από την εγγύηση καλής εκτέλεσης της σύμβασης ή με βε¬ 
βαίωση μέσω του δημοσίου ταμείου. 

6.Τα πρωτόκολλα που συντάσσονται από τις Επιτροπές 
Παραλαβής Πρωτοβάθμιας ή Δευτεροβάθμιας κοινοποι¬ 
ούνται υποχρεωτικά και στους προμηθευτές. 

7 Με απόφαση του Δ.Σ. μπορεί να παραπέμπεται δειγ¬ 
ματοληπτικά για επανεξέταση υλικό σε Επιτροπή παρα¬ 
λαβής, που συγκροτείται προς τούτο, ακόμη και στην πε¬ 
ρίπτωση που παραλήφθηκε οριστικά από την Πρωτοβάθ¬ 
μια Επιτροπή παραλαβής. Στην περίπτωση αυτή ισχύουν 
για τον (Ο.Γ.Ε.Ε.Κ.Α) "ΔΗΜΗΤΡΑ” και για τον προμηθευ¬ 
τή τα αναφερόμενα στην παραπάνω παράγραφο 5. 

Άρθρο 28 

Χρόνος παραλαβής υλικών 

1. Η παραλαβή των υλικών και η έκδοση των σχετικών 
πρωτοκόλλων παραλαβής πραγματοποιείται μέσα στον 
καθοριζόμενο από τη σύμβαση χρόνο. 

2. Σε περίπτωση που η σύμβαση προβλέπει μόνο μα¬ 
κροσκοπική εξέταση ή και άλλους ελέγχους που διενερ- 
γούνται από την ίδια την επιτροπή ή και ελέγχους που διε- 
νεργούνται από άλλα όργανα (όπως εργαστήρια, δοκιμα¬ 
στήρια) που ανήκουν στον (Ο.Γ.Ε.Ε.Κ.Α) "ΔΗΜΗΤΡΑ”, ο 
συμβατικός χρόνος παραλαβής αρχίζει από την ημερο¬ 
μηνία πραγματικής προσκόμισης του υλικού. 

Σε περίπτωση που η σύμβαση προβλέπει, εκτός από μα¬ 
κροσκοπική εξέταση και άλλους ελέγχους που διενερ- 
γούνται από άλλα όργανα που δεν ανήκουν στον 
(Ο.Γ.Ε.Ε.Κ.Α) "ΔΗΜΗΤΡΑ" ο συμβατικός χρόνος παρα¬ 
λαβής αρχίζει από την ημερομηνία πραγματικής προσκό¬ 
μισης του υλικού χωρίς να υπολογίζεται σε αυτήν το χρο¬ 
νικό διάστημα από την αποστολή των δειγμάτων για έλεγ¬ 
χο, μέχρι την κοινοποίηση των αποτελεσμάτων του 
ελέγχου στην επιτροπή. Εφόσον ο προμηθευτής δεν τη¬ 
ρήσει την υποχρέωση της παραγράφου 3, του άρθρου 26 
του παρόντος ο συμβατικός χρόνος παραλαβής αρχίζει 
από την ημερομηνία που η επιτροπή παραλαβής είναι σε 
θέση να προβεί στην διαδικασία παραλαβής. 

3. Εάν η παραλαβή των υλικών και η σύνταξη του σχετι¬ 
κού πρωτοκόλλου δεν πραγματοποιηθεί από την επιτρο¬ 
πή παραλαβής μέσα στον οριζόμενο από τη σύμβαση 
χρόνο, θεωρείται ότι η παραλαβή συντελέσθηκε αυτοδί¬ 
καια, με κάθε επιφύλαξη των δικαιωμάτων του 
(Ο.Γ.Ε.Ε.Κ.Α) "ΔΗΜΗΤΡΑ” και εκδίδεται προς τούτο σχε¬ 
τική απόφαση του Δ.Σ., με βάση μόνο το θεωρημένο από 
την Υπηρεσία που παραλαμβάνει τα υλικά αποδεικτικό 
προσκόμισης τούτων σύμφωνα δε με την απόφαση αυτή 
η αποθήκη του (Ο.Γ.Ε.Ε.Κ.Α) "ΔΗΜΗΤΡΑ” εκδίδει δελτίο 
εισαγωγής του υλικού και εγγραφής του στα βιβλία του, 
προκειμένου να πραγματοποιηθεί η πληρωμή του προμη¬ 
θευτή. 

4. Ανεξάρτητα από τη ν, κατά τα ανωτέρω αυτοδίκαιη πα¬ 
ραλαβή και την πληρωμή του προμηθευτή, πραγματοποι¬ 
ούνται οι προβλεπόμενοι από τη σύμβαση έλεγχοι από 
επιτροπή που συγκροτείται με απόφαση του Δ.Σ. 
(Ο.Γ.Ε.Ε.Κ.Α) "ΔΗΜΗΤΡΑ” στην οποία δεν μπορεί να συμ¬ 
μετέχουν ο πρόεδρος και τα μέλη της επιτροπής που δεν 


πραγματοποίησε την παραλαβή στον προβλεπόμενο από 
την σύμβαση χρόνο και όταν: 

α) το υλικό κρίνεται απορριπτέο, ο προμηθευτής υπο- 
χρεούται νατό αντικαταστήσει σύμφωνα με τον ισχύοντα, 
άλλως υπόκειται στις προβλεπόμενες σχετικές κυρώσεις. 

β) Το υλικό παρουσιάζει αποκλίσεις από τους όρους της 
σύμβασης, κρίνεται όμως παραληπτέο, ο προμηθευτής 
υποχρεούται να προβεί στην αποκατάσταση τούτων, εφό¬ 
σον είναι δυνατόν ή στην καταβολή ποσού που αντιστοιχεί 
σε έκπτωση επί της συμβατικής τιμής, εφόσον αποφασισθεί 
παραλαβή με έκπτωση. Και για τις δύο παραπάνω ρυθμίσεις 
εκδίδεται απόφαση του Δ.Σ. (Ο.Γ.Ε.Ε.Κ.Α) "ΔΗΜΗΤΡΑ” με¬ 
τά από γνωμοδότηση του αρμοδίου οργάνου. Η παραπάνω 
επιτροπή παραλαβής προβαίνει σε όλες τις διαδικασίες πα¬ 
ραλαβής που προβλέπονται από την σύμβαση και συντάσ¬ 
σει σχετικό πρωτόκολλο, η δε αμοιβή των μετασχόντων σε 
αυτή και τυχόν άλλα έξοδα, βαρύνουντο (Ο.Γ.Ε.Ε.Κ.Α) "ΔΗ¬ 
ΜΗΤΡΑ”. Οποιαδήποτε ενέργεια που τυχόν έγινε από την 
αρχική επιτροπή παραλαβής, δεν λαμβάνεται υπόψη. 

Άρθρο 29 

Ναύλωση - Ασφάλιση 

1. Στην περίπτωση που η προμήθεια πραγματοποιείται 
με τον όρο παράδοσης ΡΟΒ -ΡΟΤ η εκλογή του μεταφο¬ 
ρικού μέσου γίνεται με μέριμνα και δαπάνη του 
(Ο.Γ.Ε.Ε.Κ.Α) "ΔΗΜΗΤΡΑ”. Ο προμηθευτής μετά την 
υπογραφή της σύμβασης υποχρεούται να ζητήσει από 
τον (Ο.Γ.Ε.Ε.Κ.Α) "ΔΗΜΗΤΡΑ” έγγραφες οδηγίες σχετι¬ 
κά με τη μεταφορά του υλικού. Στις άλλες περιπτώσεις η 
εκλογή του μεταφορικού μέσου γίνεται με μέριμνα και δα¬ 
πάνη του προμηθευτή με τους εξής περιορισμούς: 

α. Δεν επιτρέπεται η μεταφόρτωση σε ενδιάμεσους 
σταθμούς ή λιμάνια, χωρίς την συγκατάθεση του 
(Ο.Γ.Ε.Ε.Κ.Α) "ΔΗΜΗΤΡΑ 

β. Εφόσον το μεταφορικό μέσο είναι πλοίο, τούτο υπό- 
κειται στους όρους και συμφωνίες της ι-ΟΙ_Α33ΙΡΙ- 
ΟΑΤΙΟΝ 0Ι_Αυ5Ε3. 

Επίσης η φόρτωση γίνεται μέσα στα κύτη και όχι στο κα¬ 
τάστρωμα του πλοίου εκτός αν άλλως κρίνει το 
(Ο.Γ.Ε.Ε.Κ.Α) "ΔΗΜΗΤΡΑ”. Τυχόν επασφάλιστρα λόγω 
ηλικίας του πλοίου, ή από οποιαδήποτε άλλη αιτία, βαρύ¬ 
νουν τον προμηθευτή, όταν η προμήθεια γίνεται με τον 
όρο παράδοσης Ο+Ρ. 

2. Στην περίπτωση που η προμήθεια πραγματοποιείται με 
όρο κατά τον οποίο η ασφάλιση γίνεται με μέριμνα και δα¬ 
πάνη του προμηθευτή, αυτή ανατίθεται σε ασφαλιστική 
εταιρεία και καλύπτει κινδύνους επιλογής του (Ο.Γ.Ε.Ε.Κ.Α) 
"ΔΗΜΗΤΡΑ”, ανάλογα με την φύση του εμπορεύματος, τα 
περιστατικά του ταξιδιού, τη συσκευασία και λοιπούς συνα¬ 
φείς παράγοντες οι οποίοι θα ορίζονται στην σχετική σύμ¬ 
βαση. Εκτός από τους παραπάνω κινδύνους, καλύπτονται 
και κίνδυνοι όπως πολέμου, απεργιών, στάσεων, πολιτικών 
ταραχών όπως αυτοί ορίζονται στις ρήτρες του ινστιτούτου 
των ασφαλιστών Λονδίνου που ισχύουν κάθε φορά. 

3. Σε όλες τις περιπτώσεις ασφαλίσεων η έναρξη και η 
λήξη των ασφαλιζομένων κινδύνων μεταφοράς θα γίνεται 
σύμφωνα με την ρήτρα από αποθήκη σε αποθήκη (ΜΑΒΕ- 
ΗΟυδΕΤΟ \Λ/ΑΒΕΗΟΙΙδΕ) περιλαμβανομένης και της πα¬ 
ραμονής των εμπορευμάτων στους τελωνειακούς χώ¬ 
ρους ή άλλες αποθήκες ΙΝΤΒΑΝδΙΤ του τόπου προορι¬ 
σμού των υλικών, για 45 ημέρες από την άφιξη τους. 

3. Η ασφάλιση καλύπτει την αξία Ο + Ρ του εμπορεύμα¬ 
τος πλέον 5%. 

Άρθρο 30 

Ανακοίνωση φόρτωσης 

1. Ο προμηθευτής αμέσως μετά την φόρτωση των υλι- 

κών υποχρεούται να γνωστοποιήσει στο (Ο.Γ.Ε.Ε.Κ.Α) 
"ΔΗΜΗΤΡΑ", με τηλεγράφημα ή τηλετύπημα ή τηλεομοι¬ 
οτυπία, τα στοιχεία φόρτωσης στα οποία να περιλαμβά¬ 
νονται τουλάχιστον: 

α) Ο αριθμός της σύμβασης και της σχετικής πίστωσης 
της Τράπεζας της Ελλάδος, αν υπάρχει. 

β) Σε περίπτωση που η μεταφορά γίνεται με πλοίο, το 
όνομα του πλοίου, η εθνικότητά του και η σημαία του. 

γ) Ο αριθμός των κιβωτίων, τα επ’ αυτών σημεία και 
αριθμοί, καθώς και η φορτωθείσα ποσότητα και το βάρος 
(μικτό - καθαρό). 

δ) Η πιθανή ημερομηνία άφιξης του μεταφορικού μέσου 
στον τόπο προορισμού. 

2. Εάν ο προμηθευτής παραλείψει ή καθυστερήσει να 
αποστείλει το παρόν τηλεγράφημα ή τηλετύπημα ή τηλε¬ 
ομοιοτυπία, βαρύνεται με τυχόν έξοδα υπερημεριών και 
παραμονής σε τελωνειακούς χώρους ή χώρους ΙΝΤΗΑΝ- 
5ΙΤ των συμβατικών υλικών, από την επομένη της άφιξης 
του μεταφορικού μέσου μέχρι την παραλαβή τους. 

Άρθρο 31 

Ποιοτικός έλεγχος στο εξωτερικό 

1. Όταν τα υλικά εισάγονται από το εξωτερικό πριν από 
τη φόρτωση τούτων ή κατά το στάδιο κατασκευής τους, 
το (Ο.Γ.Ε.Ε.Κ.Α) "ΔΗΜΗΤΡΑ” μπορεί να αναθέσει, σύμ¬ 
φωνα με τις κείμενες διατάξεις περί κρατικών προμηθει¬ 
ών , τον ποιοτικό και ποσοτικό έλεγχο σε διεθνές γραφείο 
ελέγχου. Στην περίπτωση αυτή, η οριστική παραλαβή του 
υλικού γίνεται στην Ελλάδα από την αρμόδια επιτροπή 
παραλαβής, σύμφωνα με τα οριζόμενα από τη σύμβαση 
και τις κείμενες διατάξεις. 

2. Έναντι του διεθνούς γραφείου ελέγχου ο προμηθευ¬ 
τής έχει τις εξής υποχρεώσεις: 

α) Να διαθέτει τα απαιτούμενα τεχνικά μέσα και εργα- 
τοτεχνικό προσωπικό για μετακίνηση, μετατόπιση, στοι- 
βασία κ.λ,π. του προς έλεγχο υλικού. 

β) Να διαθέτει για την εξακρίβωση της ποιότητας του 
προς έλεγχο υλικού όσα τεχνικά μέσα έχει στην διάθεσή 
του. 

γ) Να έχει συγκεντρωμένα τα υλικά στην ίδια πόλη ή το¬ 
ποθεσία, άλλως βαρύνεται με τα πρόσθετα έξοδα του 
ελέγχου. 

δ) Να ενημερώνει τα αρμόδια όργανα του διεθνούς 
γραφείου ελέγχου, σχετικά με την πορεία εκτέλεσης της 
παραγγελίας. 

ε) Σε περίπτωση απόρριψης των υλικών από το διεθνές 
γραφείο ελέγχου, ο προμηθευτής βαρύνεται με τα έξοδα 
που θα προκύψουν από τον απαιτούμενο δεύτερο έλεγχο 
ή ελέγχους. 

3. Εάν δεν προσέλθει έγκαιρα το διεθνές γραφείο ελέγ¬ 
χου για τον έλεγχο του υλικού, ο προμηθευτής υποχρε- 
ούται να απευθυνθεί στο (Ο.Γ.Ε.Ε.Κ.Α) "ΔΗΜΗΤΡΑ”, για 
να προβεί στις απαραίτητες ενέργειες. 

4. Η αξία των δειγμάτων και αντιδειγμάτων του υλικού 
όπου τούτο απαιτείται, κατά τον έλεγχο στο εξωτερικό, 
βαρύνει τον προμηθευτή. 

5. Το διεθνές γραφείο ελέγχου υποχρεούται σε περί¬ 
πτωση που διαπιστωθεί κατά τον έλεγχο ότι το υλικό δεν 
ανταποκρίνεται στις απαιτήσεις της σύμβασης, να μην εκ- 
δώσει το πιστοποιητικό ελέγχου, αλλά να ενημερώσει 
αμέσως το (Ο.Γ.Ε.Ε.Κ.Α) "ΔΗΜΗΤΡΑ" προκειμένου να 
λάβει οδηγίες για τις περαιτέρω ενέργειές του. 

6.0 (Ο.Γ.Ε.Ε.Κ.Α) "ΔΗΜΗΤΡΑ" αντί να αναθέσει τον 
έλεγχο σε διεθνές γραφείο ελέγχου, μπορεί να αποοτεί- 
λει επιτροπή από εξειδικευμένους υπαλλήλους του Δη¬ 
μόσιου Τομέα, για τη διενέργεια του ελέγχου στο εξωτε¬ 


ρικό. Στην περίπτωση αυτή η επιτροπή συντάσσει και υπο¬ 
βάλλει στον (Ο. Γ. Ε. Ε. Κ. Α) "ΔΗ Μ ΗΤΡΑ” πρακτικό του διε- 
νεργηθέντος ελέγχου. Οι υποχρεώσεις του προμηθευτή 
έναντι της επιτροπής είναι οι ίδιες με εκείνες προς το διε¬ 
θνές γραφείο ελέγχου. 

Άρθρο 32 

Κυρώσεις για εκπρόθεσμη φόρτωση - παράδοση 

1. Σε περίπτωση που το υλικό φορτωθεί-παραδοθεί ή 
αντικατασταθεί μετά τη λήξη του συμβατικού χρόνου 
όπως διαμορφώθηκε με τυχόν μετάθεση και μέχρι λήξης 
του χρόνου της παράτασης που χορηγήθηκε, σύμφωνα 
με το άρθρο 26 του παρόντος, επιβάλλεται, εκτός των τυ¬ 
χόν προβλεπομένων κατά περίπτωση, κυρώσεων και πρό¬ 
στιμο που υπολογίζεται ως εξής: 

α) Για καθυστέρηση που περιορίζεται σε χρονικό διά¬ 
στημα που δεν υπερβαίνει το 1/4 του μέγιστου προβλε- 
πόμενου, από το άρθρο 26 του παρόντος χρόνου παρά¬ 
τασης, ποσοστό 0,5% επί της συμβατικής αξίας της πο¬ 
σότητας που παραδόθηκε εκπρόθεσμα. 

β) Για καθυστέρηση που περιορίζεται σε χρονικό διά¬ 
στημα από το 1/4 μερι το 1/2 του μέγιστου προβλεπόμε- 
νου από το άρθρο 26 του παρόντος χρόνου παράτασης 
ποσοστό 2% επί της συμβατικής αξίας της ποσότητας 
που παραδόθηκε εκπρόθεσμα. Εάν κατά τον υπολογισμό 
του χρόνου παράτασης των περιπτώσεων α και β προκύ¬ 
πτει κλάσμα ημέρας, θεωρείται ολόκληρη ημέρα. 

γ) Για καθυστέρηση που υπερβαίνει το παραπάνω 1/2 
ποσοστό 5% επί της συμβατικής αξίας της ποσότητας 
που παραδόθηκε εκπρόθεσμα. 

2. Τα παραπάνω, κατά περίπτωση, ποσοστά προστίμων 
υπολογίζονται επίσης συμβατικής αξίας των εκπρόθεσμα 
παραδοθέντων υλικών, χωρίς τον Φ.Π.Α. Σε περίπτωση 
που τα υλικά που παραδόθηκαν εκπρόθεσμα επηρεάζουν 
τη χρησιμοποίηση των υλικών που παραδόθηκαν εμπρό¬ 
θεσμα, το πρόστιμο υπολογίζεται επί της συμβατικής 
αξίας της συνολικής ποσότητας αυτών. 

3. Εφόσον με την απόφαση κήρυξης προμηθευτή εκ¬ 
πτώτου, παρέχεται σε αυτόν η δυνατότητα να παραδώσει 
τα υλικά μέχρι την προηγούμενη της ημερομηνίας διε¬ 
νέργειάς του σε βάρος του διαγωνισμού, επιβάλλεται συ¬ 
νολικά πρόστιμο για εκπρόθεσμη παράδοση ίσο με ποσο¬ 
στό 10% της συμβατικής τιμής, ανεξάρτητα από την ημε¬ 
ρομηνία παράδοσης μέσα στο παρεχόμενο χρονικό 
διάστημα. Στην περίπτωση αυτή ισχύουν και τα αναφερό- 
μενο στην προηγούμενη παράγραφο. Εάν ο έκπτωτος πα- 
ραδώσει τα υλικά, ο διαγωνισμός ή τα αποτελέσματα αυ¬ 
τού ματαιώνονται, με απόφαση του Δ.Σ (Ο.Γ.Ε.Ε.Κ.Α) 
"ΔΗΜΗΤΡΑ” ύστερα από την οριστική παραλαβή των υλι¬ 
κών. 

4. Κατά τον υπολογισμό του χρονικού διαστήματος κα¬ 
θυστέρησης φόρτωσης παράδοσης ή αντικατάστασης με 
απόφασητου Δ.Σ (Ο.Γ.Ε.Ε.Κ.Α) "ΔΗΜΗΤΡΑ” ύστερα από 
γνωμοδότηση του αρμόδιου οργάνου, δεν λαμβάνεται 
υπόψη ο χρόνος που παρήλθε πέραν του ευλόγου, κατά 
τα διάφορα στάδια των διαδικασιών, για τον οποίο δεν ευ- 
θύνεται ο προμηθευτής και μετατίθεται αντίστοιχα ο χρό¬ 
νος φόρτωσης - παράδοσης. 

5. Εφόσον ο προμηθευτής έχει λάβει προκαταβολή, 
εκτός από το προβλεπόμενο κατά τα ανωτέρω πρόστιμο, 
καταλογίζεται σε βάρος του και τόκος επί του ποσού της 
προκαταβολής, που υπολογίζεται από την επόμενη της 
λήξης του συμβατικού ή μετατεθέντος χρόνου παράδο¬ 
σης, μέχρι την προσκόμιση του συμβατικού υλικού, με το 
ισχύον κάθε φορά ανώτατο όριο του ποσοστού του τόκου 
υπερημερίας. 

6. Η είσπραξη του προστίμου και των τόκων επί της προ¬ 
καταβολής, γίνεται με παρακράτηση από το λαβείν του 
προμηθευτή ή σε περίπτωση ανεπάρκειας ή έλλειψης αυ¬ 
τού, με ισόποση κατάπτωση της εγγύησης καλής εκτέλε¬ 
σης και προκαταβολής, αντίστοιχα εφόσον ο προμηθευ¬ 
τής δεν καταθέσει το απαιτούμενο ποσό. 

7. Σε περίπτωση ένωσης προμηθευτώντο πρόστιμο και 
οι τόκοι επιβάλλονται αναλογικά σε όλα τα μέλη της ένω¬ 
σης. 

Άρθρο 33 

Απόρριψη συμβατικών υλικών - αντικατάσταση 

1. Σε περίπτωση οριστικής απόρριψης ολόκληρης ή μέ¬ 
ρους της συμβατικής ποσότητας των υλικών με απόφαση 
του Δ.Σ(Ο.Γ.Ε.Ε.Κ.Α) "ΔΗΜΗΤΡΑ” ύστερα από γνωμοδό¬ 
τηση του αρμόδιου οργάνου, μπορεί να εγκρίνεται αντι¬ 
κατάστασή της με άλλη που να είναι σύμφωνη με τους 
όρους της σύμβασης, μέσα σε τακτή προθεσμία που ορί¬ 
ζεται από την απόφαση αυτή. Η προθεσμία αυτή δεν μπο¬ 
ρεί να είναι μεγαλύτερη του 1/4 του συνολικού συμβατι¬ 
κού χρόνου ή του 1/2 αυτού όταν ο συμβατικός χρόνος 
δεν είναι μεγαλύτερος των 30 ημερών, σε περίπτωση που 
η αντικατάσταση γίνεται μετά τη λήξη του, ο δε προμη¬ 
θευτής θεωρείται ως εκπρόθεσμος και υπόκειται σε κυ¬ 
ρώσεις λόγω εκπρόθεσμης παράδοσης. Εάν ο προμη-. 
θευτής δεν αντικαταστήσει τα υλικά που απορρίφθηκαν 
μέσα στην προθεσμία που του τάχθηκε και εφόσον έχει 
λήξει ο συμβατικός χρόνος, κηρύσσεται έκπτωτος και 
υπόκειται στις προβλεπόμενες κυρώσεις. 

Με τη ν απόφαση αυτή καθορίζεται προθεσμία 20 ημερών 
από την κοινοποίησή της για την παραλαβή των απορρι- 
φθέντων υλικών. Εάν η παραλαβή γίνει μετά την παρέλευση 
των 5 πρώτων ημερών, επιβάλλεται πρόστιμο στον προμη¬ 
θευτή 10% επί της αντίστοιχης συμβατικής αξίας. Σε περί¬ 
πτωση τμηματικών παραδόσεων, τα απορριφθέντα υλικά 
δεν επιστρέφονται πριν την ολοκλήρωση παράδοσης των 
υλικών και των υπολοίπων τμημαπκών παραδόσεων. 

Επίσης δεν επιστρέφονται πριν την παραλαβή των υλι¬ 
κών για τα οποία κηρύχθηκε έκπτωτος και του δόθηκε δι¬ 
καίωμα παράδοσης ή τη λήξη της προθεσμίας για την πα¬ 
ράδοση τούτων. Το παραπάνω πρόστιμο του 10% επιβάλ¬ 
λεται και στην περίπτωση αυτή. Μετά την παρέλευση του 
εικοσαημέρου και εφόσον δεν παραληφθούντα υλικά, πέ¬ 
ραν του προστίμου, τα υλικά εκποιούνται ή καταστρέφο- 
νται κατά την κρίση του (Ο.Γ.Ε.Ε.Κ.Α) "ΔΗΜΗΤΡΑ" σύμ¬ 
φωνα με τα ισχύοντα. 

2. Η επιστροφή των υλικών που απορρίφθηκαν γίνεται 
μετά την προσκόμιση ίσης ποσότητας με την απορριφθεί- 
σα και αφού αυτή παραληφθεί οριστικά. Στην περίπτωση 
αυτή ο προμηθευτής υποχρεούται να παραλάβει την πο¬ 
σότητα που απορρίφθηκε και αντικαταστάθηκε μέσα σε 
20 ημέρες από την ημερομηνία της οριστικής παραλαβής 
της νέας ποσότητας. Η προθεσμία αυτή μπορεί να παρα- 
ταθεί ύστερα από αίτημα του προμηθευτή, που θα υπο¬ 
βληθεί απαραίτητα πέντε (5) ημέρες τουλάχιστον πριν από 
την εκπνοή της, με απόφαση του Δ.Σ (Ο.Γ.Ε.Ε.Κ.Α) "ΔΗ¬ 
ΜΗΤΡΑ” με την οποία και επιβάλλεται πρόστιμο σε ποσο¬ 
στό 2,5% επί της συμβατικής αξίας της συγκεκριμένης πο¬ 
σότητας. Εάν παρέλθει η προθεσμία αυτή και η παράταση 
που τυχόν χορηγηθεί και ο προμηθευτής δεν παρέλαβε 
την απορριφθείσα ποσότητα, το (Ο.Γ.Ε.Ε.Κ.Α) "ΔΗΜΗ¬ 
ΤΡΑ” μπορεί να προβεί στην καταστροφή ή εκποίηση της 
ποσότητας αυτής, κατά τα ισχύοντα. 

3. Με απόφαση του Δ.Σ. (Ο.Γ.Ε.Ε.Κ.Α) "ΔΗΜΗΤΡΑ” 
ύστερα από πρόταση του αρμοδίου Οργάνου, μπορεί να 
εγκριθεί η επιστροφή στον προμηθευτή των υλικών που 


απορρίφθηκαν πριν από την αντικατάσταση τους, με την 
προϋπόθεση ο προμηθευτής να καταθέσει χρηματική εγ¬ 
γύηση που να καλύπτει την τυχόν καταβληθείσα αξία της 
ποσότητας που απορρίφθηκε. 

Άρθρο 34 

Κήρυξη Προμηθευτή Εκπτώτου 

1.0 προμηθευτής που δεν προσέρχεται μέσα στην προ¬ 
θεσμία που του ορίστηκε, να υπογράφει την σχετική σύμ¬ 
βαση, κηρύσσεται υποχρεωτικά έκπτωτος από την κατα- 
κύρωση ή ανάθεση που έγινε στο όνομα του και από κάθε 
δικαίωμα που απορρέει από αυτήν, με απόφαση του Δ.Σ. 
(Ο.Γ.Ε.Ε.Κ.Α) "ΔΗΜΗΤΡΑ” ύστερα από γνωμοδότηση 
του αρμοδίου Οργάνου. 

2. Με την ίδια διαδικασία ο προμηθευτής κηρύσσεται 
υποχρεωτικά έκπτωτος από την σύμβαση και από κάθε δι¬ 
καίωμά του που απορρέει απ’ αυτήν, εφόσον δεν φόρτω¬ 
σε, παρέδωσε ή αντικατέστησε τα συμβατικά υλικά ή δεν 
επισκεύασε ή συντήρησε αυτά, μέσα στον συμβατικό 
χρόνο ή στον χρόνο παράτασης που του δόθηκε, σύμφω¬ 
να με όσα προβλέπονται στο άρθρο 26 του παρόντος. 

3. Ο προμηθευτής δεν κηρύσσεται έκπτωτος από την 
κατακύρωση ή ανάθεση ή την σύμβαση, όταν: 

α. Η σύμβαση δεν υπογράφηκε ή το υλικό δεν φορτώ¬ 
θηκε ή παραδόθηκε ή αντικαταστάθηκε με ευθύνη του 
(Ο.Γ.Ε.Ε.Κ.Α) "ΔΗΜΗΤΡΑ”, 
β. Συντρέχουν λόγοι ανωτέρας βίας. 

4. Με την απόφαση κήρυξης προμηθευτή εκπτώτου από 
την σύ μβαση μπορεί να του παρασχεθεί η δυνατότητα πα¬ 
ράδοσης του υλικού μέχρι την προηγούμενη της ημερο¬ 
μηνίας διενέργειας του διαγωνισμού που γίνεται σε βά¬ 
ρος του πέραν της οποίας ουδεμία παράδοση ή αντικα¬ 
τάσταση απορριφθέντος υλικού γίνεται δεκτή. 

5. Στον προμηθευτή που κηρύσσεται έκπτωτος από την 
κατακύρωση, ανάθεση ή σύμβαση, επιβάλλονται, με από¬ 
φαση του Δ.Σ (Ο.Γ.Ε.Ε.Κ.Α) "ΔΗΜΗΤΡΑ” ύστερα από 
γνωμοδότηση του αρμόδιου οργάνου, το οποίο υποχρε¬ 
ωτικά καλεί τον ενδιαφερόμενο προς παροχή εξηγήσεων 
κατά το άρθρο 20 του ισχύοντος Συντάγματος αθροιστι¬ 
κά ή διαζευκτικά, οι παρακάτω κυρώσεις:. 

α) Κατάπτωση ολική ή μερική της εγγύησης συμμετο¬ 
χής ή καλής εκτέλεσης της σύμβασης, κατά περίπτωση. 

β) Προμήθεια του υλικού σε βάρος του εκπτώτου προ¬ 
μηθευτή είτε από τους υπόλοιπους προμηθευτές που εί¬ 
χαν λάβει μέρος στον διαγωνισμό ή είχαν κληθεί για δια¬ 
πραγμάτευση, είτε με διενέργεια διαγωνισμού, είτε με 
διαπραγμάτευση, αν συντρέχουν οι προϋπόθεσης του 
άρθρου 22 του παρόντος. Κάθε άμεση ή έμμεση προκα- 
λούμενη ζημία του (Ο.Γ.Ε.Ε.Κ.Α) "ΔΗΜΗΤΡΑ” ήτο τυχόν 
διαφέρον που θα προκύψει, καταλογίζεται σε βάρος του 
έκπτωτου προμηθευτή. Ο καταλογισμός αυτός γίνεται 
ακόμη και στην περίπτωση που δεν πραγματοποιείται νέα 
προμήθεια του υλικού, κατά τα παραπάνω οριζόμενα, 
στην περίπτωση αυτή, ο υπολογισμός του καταλογιζόμε- 
νου ποσού γίνεται με βάση κάθε στοιχείο, κατά την κρίση 
του αρμόδιου οργάνου και με βάση ης αρχές της καλής 
πίστης και των συναλλακτικών ηθών. 

γ) Προσωρινός ή οριστικός αποκλεισμός του προμη¬ 
θευτή από το σύνολο ή μέρος των προμηθειών του 
(Ο.Γ.Ε.Ε.Κ.Α) "ΔΗΜΗΤΡΑ” ο αποκλεισμός σε οποιαδήπο¬ 
τε περίπτωση πραγματοποιείται μόνο με απόφαση του 
Υπουργού Ανάπτυξης. 

δ) Καταλογισμός στον προμηθευτή ποσού ίσου με το 
10% της αξίας των υλικών για τα οποία κηρύχθηκε έκπτω¬ 
τος όταν, του δόθηκε το δικαίωμα να παραδώσειτα υλικά 
μέχρι την προηγούμενη της ημερομηνίας διενέργειας του 

διαγωνισμού, ανεξάρτητα εάν τελικά έκανε ή όχι χρήση 
του δικαιώματος αυτού, στην περίπτωση αυτή έχουν 
εφαρμογή και τα αναφερόμενα στην παρ. 2 του άρ- 
θρου32 του παρόντος. 

ε) Η είσπραξη εντόκως της τυχόν προκαταβολής που χο¬ 
ρηγήθηκε στον έκπτωτο από τη σύμβαση προμηθευτή, εί¬ 
τε από ποσόν που τυχόν δικαιούται να λάβει, είτε με κατά¬ 
θεση του ποσού από τον ίδιο, με κατάπτωση της εγγύησης 
προκαταβολής. Ο υπολογισμός των τόκων γίνεται από την 
ημερομηνία λήψης της προκαταβολής από τον προμηθευ¬ 
τή μέχρι την ημερομηνία έκδοσης της απόφασης κήρυξής 
του ως εκπτώτου, με το ισχύον κάθε φορά ανώτατο όριο 
επιτοκίου για τόκο από δικαιοπραξία, από την ημερομηνία 
δε αυτή και μέχρι της επιστροφής της, με το ισχύον κάθε 
φορά επιτόκιο για τόκο υπερημερίας. 

6. Σε περίπτωση που η προμήθεια υλικού σε βάρος έκ¬ 
πτωτου προμηθευτή γίνεται με τροποποίηση όρων ή τε¬ 
χνικών προδιαγραφών της κατακύρωσης, της ανάθεσης 
ή της σύμβασης, από τις οποίες κηρύχθηκε έκπτωτος, κα¬ 
τά περίπτωση, κατά τον υπολογισμό του διαφέροντος σε 
βάρος του, λαμβάνεται υπόψη διαφορά που τυχόν προ¬ 
κύπτει από την τροποποίηση των σχετικών όρων ή τεχνι¬ 
κών προδιαγραφών η οποία συμψηφίζεται με το προς κα¬ 
ταλογισμό ποσό. 

Άρθρο 35 

Τρόπος πληρωμής - απαιτούμενα δικαιολογητικά για 
πληρωμή προμηθευτή στο εσωτερικό και εξωτερικό 

1. Η πληρωμή της αξίας των υλικών στον προμηθευτή 
μπορεί να γίνει με έναν από τους παρακάτω τρόπους: 

α) Με την εξόφληση του 100% της συμβατικής αξίας με¬ 
τά την οριστική παραλαβή των υλικών. 

β) Με την χορήγηση έντοκης προκαταβολής μέχρι πο¬ 
σοστού 50% της συμβατικής αξίας χωρίς Φ.Π.Α. έναντι 
ισόποσης εγγύησης και το υπόλοιπο είτε μετά την οριστι¬ 
κή παραλαβή των υλικών είτε με πληρωμή ποσοστού 20% 
της συμβατικής αξίας χωρίς ΦΠΑ με το μακροσκοπικό 
πρωτόκολλο παραλαβής και εξόφλησης της υπόλοιπης 
συμβατικής αξίας με τον συνολικό ΦΠΑ μετά την οριστική 
παραλαβή των υλικών. 

γ) Με προθεσμιακό διακανονισμό για το 100% της συμ¬ 
βατικής αξίας ή για μέρος αυτής. 

δ) Με κάθε άλλο τρόπο που καθορίζεται απαραίτητα 
στη διακήρυξη. 

2. Στη διακήρυξη απαραίτητα καθορίζεται ο επιθυμητός 
τρόπος πληρωμής και οι σχετικές λεπτομέρειες. 

3. Οι παραπάνω τρόποι πληρωμής εφαρμόζονται και 
στις τμηματικές παραδόσεις εφόσον προβλέπονται από 
την σύμβαση. 

4. Ειδικά για προμήθειες εσωτερικού τα δικαιολογητικά 
που απαιτούνται είναι τα εξής: 

α) Πρωτόκολλο οριστικής ποσοτικής και ποιοτικής πα¬ 
ραλαβής ή σε περίπτωση αυτοδίκαιης παραλαβής, θεω¬ 
ρημένο αποδεικτικό προσκόμισης του υλικού στην απο¬ 
θήκη, σύμφωνα με το άρθρο 28 του παρόντος. 

β) Αποδεικτικό εισαγωγής του υλικού στην αποθήκη του 
(Ο.Γ.Ε.Ε.Κ.Α) "ΔΗΜΗΤΡΑ”. 

γ) Τιμολόγιο του προμηθευτή εις τριπλούν που να ανα¬ 
φέρει την ένδειξη ΕΞΟΦΛΗΘΗΚΕ. 

δ) Εξοφλητική απόδειξη του προμηθευτή, εάν το τιμο¬ 
λόγιο δεν φέρει την ένδειξη ΕΞΟΦΛΗΘΗΚΕ. 

ε) Κάθε άλλο δικαιολογητικά που τυχόν ήθελε ζητηθεί 
από τις αρμόδιες υπηρεσίες που διενεργούν τον έλεγχο 
και την πληρωμή. 

5. Ειδικά για προμήθειες εξωτερικού: 

I. Η πληρωμή της αξίας των υλικών στον προμηθευτή γί¬ 


νεται μέσω της Τράπεζας της Ελλάδος, είτε με άνοιγμα 
ενέγγυας ανέκκλητης πίστωσης, είτε με έμβασμα στην 
περίπτωση που η πληρωμή γίνεται με άνοιγμα πίστωσης 
δεν χορηγείται προκαταβολή. Όταν η πληρωμή γίνεται με 
έμβασμα, χορηγείται προκαταβολή. 

II. Τα δικαιολογητικά που απαιτούνται είναι τα εξής: 
α) Σε περίπτωση προμήθειας με παράδοση ΡΟΒ ή ΡΟΤ. 
ί) Πλήρης σειρά φορτωτικών πραγματικής φόρτωσης 
στο όνομα του (Ο.Γ.Ε.Ε.Κ.Α) "ΔΗΜΗΤΡΑ", που να αναφέ¬ 
ρουν ότι ο ναύλος πληρώνεται στον τόπο προορισμού, 
ϋ) Πιστοποιητικό καταγωγής των υλικών εις τριπλούν. 
ίϋ) Τιμολόγιο του προμηθευτή εις εξαπλούν, που θα φέ¬ 
ρει την ένδειξη ότι έχει εξοφληθεί. 

ίν) Εξοφλητική απόδειξη του προμηθευτή, στην περίπτω¬ 
ση που το τιμολόγιο δεν φέρει ένδειξη ότι εξοφλήθηκε, 
ν) Ζυγολόγιο ή μετρολόγιο, εις εξαπλούν. 
νί) Πιστοποιητικό ποιοτικού και ποσοτικού ελέγχου, εάν 
ανατεθεί τέτοιος έλεγχος σε διεθνές γραφείο ελέγχου ή 
πρακτικό, εάν ανατεθεί ο έλεγχος αυτός σε επιτροπή. 

νϋ) Πρωτόκολλο οριστικής ποσοτικής και ποιοτικής πα¬ 
ραλαβής στην Ελλάδα και αποδεικτικό εισαγωγής του 
υλικού στην αποθήκη του (Ο.Γ.Ε.Ε.Κ.Α) "ΔΗΜΗΤΡΑ”, 
εφόσον από τη σύμβαση προβλέπεται η πληρωμή να γί¬ 
νεται μετά την οριστική ποσοτική και ποιοτική παραλαβή 
του υλικού στην Ελλάδα. 

νίϋ) Αντίγραφο τηλεγραφήματος ή τηλετυπήματος ή τη¬ 
λεομοιοτυπίας του προμηθευτή, με το οποίο να γνωρίζει 
στην Υπηρεσία τα στοιχεία της φόρτωσης. 

β) Στην περίπτωση προμήθειας με τον όρο παράδοσης 
Ο + Ρ. Όλα τα παραπάνω δικαιολογητικά, με την διαφορά 
ότι η φορτωτική θα αναφέρει ότι ο ναύλος έχει πληρωθεί, 
γ) Στην περίπτωση προμήθειας με τον όρο Ο + Ρ. 
ί) Όλα τα παραπάνω δικαιολογητικά για την περίπτωση 
Ο + Ρ. 

ίί) Ασφαλιστήριο συμβόλαιο ή πιστοποιητικό ασφάλι¬ 
σης ασφαλιστικής εταιρείας, που να καλύπτει κινδύνους 
που προβλέπονται στο άρθρο 29 του παρόντος, 
ίϋ) Απόδειξη πληρωμής των ασφαλίστρων, 
δ) Στην περίπτωση προμήθειας με τον όρο παράδοσης 
Ελεύθερον". 

ί) Πρωτόκολλο οριστικής ποσοτικής και ποιοτικής πα¬ 
ραλαβής στην Ελλάδα ή στην περίπτωση αυτοδίκαιης πα¬ 
ραλαβής, Θεωρημένο αποδεικτικό προσκόμισης του υλι¬ 
κού στην αποθήκη, σύμφωνα με το άρθρο 28 του παρό¬ 
ντος. 

ϋ) Τιμολόγιο του προμηθευτή εις τριπλούν , που να φέ¬ 
ρει την ένδειξη "Εξοφλήθηκε". 

ίϋ) Εξοφλητική απόδειξη του προμηθευτή, εάν το τιμο¬ 
λόγιο δεν φέρει την ένδειξη "Εξοφλήθηκε". 

ίν) Πιστοποιητικό ποιοτικού και ποσοτικού ελέγχου, εάν 
ανατεθεί τέτοιος έλεγχος σε διεθνές γραφείο ελέγχου ή 
πρακτικό, εάν ανατεθεί ο έλεγχος αυτός σε επιτροπή. 

6. Πέραν των ανωτέρω δικαιολογητικών οι αρμόδιες 
Υπηρεσίες που διενεργούν τον έλεγχο και την πληρωμή, 
μπορούν να ζητήσουν και οποιοδήποτε άλλο. 

Άρθρο 36 

Δείγματα - Δειγματοληψία - Εργαστηριακές Εξετάσεις 
1 - Τα δείγματα που χρησιμοποιούνται κατά τη διενέργεια 
των προμηθειών υπάγονται στις παρακάτω κατηγορίες. 

α. Δείγματα (Ο.Γ.Ε.Ε.Κ.Α) "ΔΗΜΗΤΡΑ”. Στην κατηγο¬ 
ρία αυτή υπάγονται τα δείγματα που αποστέλλει ο 
(Ο.Γ.Ε.Ε.Κ.Α) "ΔΗΜΗΤΡΑ" , βάσει των οποίων θα πραγ¬ 
ματοποιηθεί η προμήθεια. 

β. Δείγματα προμηθειών, στην περίπτωση αυτή υπάγο¬ 
νται τα δείγματα που καταθέτουν οι προμηθευτές, όταν 
απαιτείται, κατά τη διενέργεια του διαγωνισμού. 

γ. Δείγματα από τα προς παραλαβή συμβατικά υλικά 
στην κατηγορία αυτή υπάγονται τα δείγματα που λαμβά- 
νονται από τις επιτροπές παραλαβής προς δειγματισμό 
των υλικών που παραδίδουν οι προμηθευτές σε εκτέλεση 
συμβάσεων. 

2. Κάθε δείγμα ανάλογα με την φύση του προς προμή¬ 
θεια υλικού, πρέπει να είναι σε ποσότητα ή μέγεθος από¬ 
λυτα επαρκές για την σχετική μηχανική, χημική ή μακρο¬ 
σκοπική εξέταση, ή πρακτική δοκιμασία. 

Η ποσότητα ή το μέγεθος των δειγμάτων μπορεί να ορί¬ 
ζονται: 

α) Από τον (Ο.Γ.Ε.Ε.Κ.Α) "ΔΗΜΗΤΡΑ” προκειμένου για 
δείγματά του (κατηγορία α). 

β) Με την διακήρυξη ή πρόσκληση, προκειμένου για 
δείγματα προμηθευτών (κατηγορία β). 

γ) Από την σύμβαση, προκειμένου για δείγματα των 
προς παραλαβή συμβατικών υλικών (κατηγορία γ). 

Εφόσον στην σχετική σύμβαση δεν αναφέρεται η ποσό¬ 
τητα και το μέγεθος των δειγμάτων, ισχύουν οι διατάξεις 
για τις δειγματοληψίες του Γενικού Χημείου του Κράτους 
(Γ.Χ.Κ.). 

3. Τα δείγματα όλων των κατηγοριών κατατίθενται στην 
αρμόδια Υπηρεσία εις διπλούν , (δείγμα - αντίδειγμα) με 
εξαίρεση: 

α) Τα δείγματα του (Ο.Γ.Ε.Ε.Κ.Α) "ΔΗΜΗΤΡΑ”, εφόσον 
η Υπηρεσία έχει ορίσει διαφορετικά. 

β) Τα δείγματα τα οποία λόγω της φύσης τους ή της 
αξίας τους, δεν μπορούν να σταλούν ή να υποβληθούν εις 
διπλούν. 

γ) Τα δείγματα που λαμβάνουν οι επιτροπές παραλαβής 
κατά την διαδικασία ελέγχου των προς παραλαβή συμβα¬ 
τικών υλικών τα οποία λαμβάνονται μεν εις διπλούν, πλην 
όμως, το ένα απ αυτά αποστέλλεται απευθείας από την 
επιτροπή για εργαστηριακή ή μηχανική εξέταση ή χρησι¬ 
μοποιείται για πρακτική δοκιμασία. 

4. Εφόσον από την διακήρυξη ή την πρόσκληση δεν 
προβλέπεται κατάθεση δειγμάτων, τυχόν προσκομιζόμε- 
να από τους προμηθευτές δείγματα δεν γίνονται δεκτά. 

5. Δείγματα που δεν είναι κατά τρόπον εμφανή σύμφω¬ 
να με τα προβλεπόμενα από τη διακήρυξη ή την πρό¬ 
σκληση δεν γίνονται δεκτά. 

6. Εφόσον τα δείγματα ανήκουν σε ευπαθή ή επικίνδυ¬ 
να υλικά, ο προμηθευτής υποχρεούται να αναφέρει τού¬ 
το εγγράφως επί του δείγματος στην ελληνική γλώσσα, 
καθορίζοντας συγχρόνως τον τρόπον φύλαξης και συ¬ 
ντήρησής τους. Για δείγματα (Ο.Γ.Ε.Ε.Κ.Α) "ΔΗΜΗΤΡΑ” 
καθώς και δείγματα από τα προς παραλαβή συμβατικά 
υλικά που ανήκουν στην κατηγορία αυτή, την παραπάνω 
υποχρέωση έχει ο (Ο.Γ.Ε.Ε.Κ.Α) "ΔΗΜΗΤΡΑ” και ο πρόε¬ 
δρος της επιτροπής, αντίστοιχα. 

7. Εφόσον η προμήθεια του υλικού γίνεται με βάση δείγ¬ 
ματα του (Ο.Γ.Ε.Ε.Κ.Α) "ΔΗΜΗΤΡΑ”, οι ενδιαφερόμενοι 
μπορούν να λαμβάνουν γνώση του δείγματος αυτού κατά 
το διάστημα της προθεσμίας που ορίζεται από την διακή¬ 
ρυξη ή την πρόσκληση είτε με απλή μικροσκοπική εξέταση 
αυτού από τους ενδιαφερομένους, είτε με λήψη αντιγρά¬ 
φου ή απεικόνισης αυτού, με δική τους μέριμνα και ευθύνη. 

8. Κατά την αξιολόγηση των προσφορών από το αρμό¬ 
διο όργανο, π'θενται υπόψη του και τα σχετικά δείγματα. 
Εφόσον για τη διενέργεια του ελέγχου από το αρμόδιο 
όργανο είναι απαραίτητη η αποσφράγιση του δείγματος, 
αυτή γίνεται ενώπιον υπαλλήλου της Υπηρεσίας τήρησης 
των δειγμάτων, μετά δε τον έλεγχο, γίνεται επανασφρά- 
γιση του δείγματος. Επίσης ενώπιον του υπαλλήλου της 
Υπηρεσίας δειγμάτων γίνεται, όταν απαιτείται, λήψη μέ¬ 
ρους του δείγματος. 


9. Η επισημοποίηση των δειγμάτων και αντιδειγμάτων 
γίνεται από το αρμόδιο για την τεχνική αξιολόγηση των 
προσφορών όργανο ως εξής: 

• Των δειγμάτων του (Ο.Γ.Ε.Ε.Κ.Α) "ΔΗΜΗΤΡΑ” κατά 
το στάδιο έγκρισης των τεχνικών προδιαγραφών ή έκδο¬ 
σης της προκήρυξης. 

• Των δειγμάτων που καταθέτουν οι προμηθευτές κατά 
την διενέργεια των διαγωνισμών, μετά την κατακύρωση 
της προμήθειας. 

• Τα επισημοποιηθέντα δείγματα παραλαμβάνονται 
από την Επιτροπή Παραλαβής για να χρησιμοποιηθούν 
κατά το στάδιο των ελέγχων και επιστρέφονται μετά το 
πέρας της παραλαβής των υλικών εφόσον λόγω της φύ¬ 
σης τους δεν καταστρέφονται κατά τη διαδικασία των 
ελέγχων. 

• 10. Στον συμβασιούχο προμηθευτή παραδίδεται, 
ύστερα από αίτημά του, το επίσημο δείγμα του 
(Ο.Γ.Ε.Ε.Κ.Α) "ΔΗΜΗΤΡΑ” ή μέρος αυτού, ανάλογα με τη 
φύση του υλικού, για να του χρησιμεύσει κατά την κατα¬ 
σκευή του και υποχρεούται να το επιστρέφει το αργότερο 
με την παράδοση του υλικού. 

11. Η επιστροφή των δειγμάτων γίνεται ως εξής: 

α)Του (Ο.Γ.Ε.Ε.Κ.Α) "ΔΗΜΗΤΡΑ”, μέσα σε τριάντα ημέ¬ 
ρες από την επιστροφή τους από την επιτροπή παραλα¬ 
βής και αφού έχει συντελεστεί η οριστική παραλαβή του 
συμβατικού υλικού, με μέριμνα και ευθύνη του 
(Ο.Γ.Ε.Ε.Κ.Α) "ΔΗΜΗΤΡΑ”. 

β) Των προμηθευτών στους οποίους δεν κατακυρώθη¬ 
καν ή δεν ανατέθηκε η προμήθεια, μέσα σε 15 μέρες από 
την ημερομηνία της ανακοίνωσης κατακύρωσης ή ανάθε¬ 
σης, με μέριμνα και ευθύνη τούτων. 

γ) Των συμβασιούχων προμηθευτών που κατατέθηκαν 
με την προσφορά τους και δεν καταστράφηκαν μερικώς ή 
ολικώς κατά την διαδικασία των ελέγχων μέσα σε (30) 
ημέρες από την επιστροφή τους από την επιτροπή παρα¬ 
λαβής και εφόσον έχει συντελεσθεί η οριστική παραλαβή, 
με μέριμνα και ευθύνη τούτων. 

δ) Τα δείγματα που δεν χρησιμοποιήθηκαν για κατ’ έφε¬ 
ση εξέταση, επιστρέφονται μέσα σε τριάντα (30) ημέρες 
από την οριστική παραλαβή των συμβατικών υλικών, με 
μέριμνα και ευθύνη του προμηθευτή. 

12. Τα δείγματα που δεν θα παραληφθούν σύμφωνα με 
τα παραπάνω, εκποιούνται από τον (Ο.Γ.Ε.Ε.Κ.Α) "ΔΗ¬ 
ΜΗΤΡΑ” εφόσον έχουν εμπορική αξία άλλως καταστρέ- 
φονται από οριζόμενη προς τούτο Επιτροπή. 

13 Η αξία των δειγμάτων και αντιδειγμάτων που λαμβά- 
νονται από τις επιτροπές παραλαβής, βαρύνει τους προ¬ 
μηθευτές και δεν καταβάλλεται. 

14. Εφόσον από την σύμβαση προβλέπονται και εργα¬ 
στηριακοί έλεγχοι, αυτοί διενεργούνται από εργαστήρια 
του (Ο.Γ.Ε.Ε.Κ.Α) "ΔΗΜΗΤΡΑ” , εάν διαθέτει, άλλως από 
το Γ.Χ.Κ., ή από οποιοδήποτε άλλο εργαστήριο που ανή¬ 
κει στο δημόσιο τομέα, όπως αυτός οριοθετείται από τις 
εκάστοτε ισχύουσες διατάξεις, ήδη δε από το άρθρο 51 
του Ν. 1892/90 και το άρθρο 4 παρ 6του Ν. 1943/91 ανάλο¬ 
γα με την φύση του προς προμήθεια υλικού και την μορ¬ 
φή του ελέγχου. 

15. Σε περίπτωση που ο προμηθευτής διαφωνεί με το 
αποτέλεσμα των εργαστηριακών εξετάσεων μπορεί να 
ζητήσει εγγράφως κατ’ έφεση εξέταση των οικείων ανπ- 
δειγμάτων. Η κατ’ έφεση εξέταση γίνεται ύστερα από έγ¬ 
γραφο της Υπηρεσίας, από το Γ.Χ.Κ. ή σε περίπτωση που 
λόγω της φύσεως του υλικού ή της μορφής του ελέγχου, 
το Γ.Χ.Κ. δεν μπορεί να ανταποκριθεί στον έλεγχο, η κατ’ 
έφεση εξέταση γίνεται από οποιοδήποτε άλλο εργαστή¬ 
ριο του δημόσιου τομέα, όπως αυτός οριοθετείται από τις 

εκάστοτε ισχύουσες διατάξεις, ήδη δε από το άρθρο 51 
τουΝ. 1892/90 και το άρθρο 4παρ.6τουΝ. 1943/91 εκτός 
από το εργαστήριο που διενήργησε την αρχική εξέταση. 
Στην περίπτωση που δεν υπάρχει άλλο κατάλληλο εργα¬ 
στήριο από αυτό που διενήργησε τον αρχικό έλεγχο η 
κατ’ έφεση εξέταση γίνεται σε αυτό, αλλά με εξεταστή 
του Γ.Χ.Κ. ή άλλου φορέα. Ο προμηθευτής υποχρεούται 
να καταθέσει το προβλεπόμενο για την περίπτωση παρά¬ 
βολο. Το αίτημα του προμηθευτή για την κατ’ έφεση εξέ¬ 
ταση πρέπει να υποβάλλεται μέσα σε ανατρεπτική προ¬ 
θεσμία είκοσι (20) ημερών από την γνωστοποίηση σε αυ¬ 
τόν των αποτελεσμάτων της αρχικής εξέτασης. Κατά 
έφεση εξέταση μπορεί να γίνει και αυτεπάγγελτα με από¬ 
φαση του Δ.Σ. (Ο.Γ.Ε.Ε.Κ.Α) "ΔΗΜΗΤΡΑ” ύστερα από 
γνωμοδότηση του αρμοδίου Οργάνου, μέσα σε είκοσι 
(20) ημέρες από τη λήψη του πρωτοκόλλου της επιτρο¬ 
πής παραλαβής. Κατά την κατ’ έφεση εξέταση παρίστα- 
ται εκπρόσωπος του (Ο.Γ.Ε.Ε.Κ.Α) "ΔΗΜΗΤΡΑ”, υποχρε¬ 
ωτικά δε καλείται να παραστεί, εφόσον το επιθυμεί, και ο 
προμηθευτής. Εάν κατά τη διενέργεια της κατ’ έφεση εξέ¬ 
τασης υπάρχει διαφωνία από τον εκπρόσωπο του 
(Ο.Γ.Ε.Ε.Κ.Α) "ΔΗΜΗΤΡΑ” ή τον προμηθευτή, σε τεχνικό 
θέμα (όπως εφαρμοζόμενη μέθοδος εξέτασης, χρήση 
οργάνων) αυτή διατυπώνεται με σαφήνεια σε σχετικό 
πρωτόκολλο, η δε υπόθεση παραπέμπεται στο Ανώτατο 
Χημικό Συμβούλιο για γνωμάτευση. Το αποτέλεσμα της 
κατ’ έφεση εξέτασης είναι υποχρεωτικό και τελεσίδικο και 
για τα δύο μέρη. 

Άρθρο 37 
Ανωτέρα βία 

Ο προμηθευτής που επικαλείται ανωτέρα βία υποχρε- 
ούται μέσα σε είκοσι (20) ημέρες από τότε που συνέβη- 
σαν τα περιστατικά που συνιστούν την ανωτέρα βία, να 
αναφέρει εγγράφως αυτά και να προσκομίσει στην Υπη¬ 
ρεσία τα απαραίτητα αποδεικτικά στοιχεία. 

ΚΕΦΑΛΑΙΟ Δ 
ΕΙΔΙΚΕΣ ΔΙΑΤΑΞΕΙΣ 

Άρθρο 38 

Συγκρότηση συλλογικών οργάνων 

Η διεξαγωγή των διαγωνισμών προμηθειών και η παρα¬ 
λαβή των ειδών γίνεται από τις παρακάτω Επιτροπές Προ¬ 
μηθειών και Παραλαβών. 

1. Μόνιμη Επιτροπή Προμηθειών και μόνιμη Επιτροπή 
Παραλαβών. 

α) ”Η μόνιμη Επιτροπή Προμηθειών και η μόνιμη Επι¬ 
τροπή Παραλαβών συγκροτούνται κατά μήνα Δεκέμβριο 
κάθε χρόνο για χρονικό διάστημα ενός έτους. 

Οι επιτροπές αυτές συγκροτούνται από τρία τακτικά μέ¬ 
λη προκειμένου για πρόχειρο διαγωνισμό και από πέντε 
τακτικά μέλη προκειμένου για δημόσιο διαγωνισμό έκτων 
οποίων τα δύο μέλη θα έχουν ειδικές γνώσεις και εμπειρία 
περί του αντικειμένου της προμήθειας. Τα μέλη ορίζονται 
μαζί με τους αναπληρωτές τους με απόφαση του Δ.Σ. του 
(Ο.Γ.Ε.Ε.Κ.Α) "ΔΗΜΗΤΡΑ” από υπαλλήλους αυτού. Με 
την ίδια απόφαση ορίζεται ο Πρόεδρος και ο Αντιπρόε¬ 
δρος κάθε Επιτροπής". 

β) Καθήκοντα γραμματέα κάθε επιτροπής ασκεί υπάλ¬ 
ληλος του (Ο.Γ.Ε.Ε.Κ.Α) "ΔΗΜΗΤΡΑ”, ο οποίος ορίζεται 
με τον αναπληρωτή του από τον Διευθύνοντα Σύμβουλο. 

γ) Προκειμένου για προμήθεια αντικειμένων προϋπολο¬ 
γισμένης αξίας πάνω από 20.000.000 της Επιτροπής 
Προμηθειών μετέχει και ο Νομικός Σύμβουλος χωρίς δι¬ 
καίωμα ψήφου. 

δ) Με απόφαση του Δ.Σ. δύναται να συνιστάται δευτε¬ 


ροβάθμια Επιτροπή Παραλαβής για επανέλεγχο των πε¬ 
ριπτώσεων του άρθρου 27του παρόντος. Με την απόφα¬ 
ση αυτή ορίζεται ο αριθμός των μελών και κάθε αναγκαία 
λεπτομέρεια. 

2. Ειδικές Επιτροπές Προμηθειών. 

Με απόφαση του Δ.Σ. του (Ο.Γ.Ε.Ε.Κ.Α) "ΔΗΜΗΤΡΑ” 
μετά από έγκριση του εποπτεύοντος Υπουργού, μπορεί 
να συγκροτούνται σε εφαρμογή της παρ.3 του άρθρου 6 
του Ν.2286/95, έκτακτες επιτροπές ή ομάδες εργασίες 
για την αντιμετώπιση ειδικών θεμάτων προμηθειών 
(Ο.Γ.Ε.Ε.Κ.Α) "ΔΗΜΗΤΡΑ” με την απόφαση αυτή καθορί¬ 
ζονται το έργο της έκτακτης επιτροπής ή ομάδας εργα¬ 
σίας και ο χρόνος και ο τρόπος λειτουργίας της. Η δαπά¬ 
νη για τυχόν αποζημίωση των μελών βαρύνει τον προϋπο¬ 
λογισμό (Ο.Γ.Ε.Ε.Κ.Α) "ΔΗΜΗΤΡΑ” και καθορίζεται με 
απόφαση του εποπτεύοντος Υπουργού και του Υπουργού 
Οικονομικών μετά από πρόταση του Δ.Σ. (Ο.Γ.Ε.Ε.Κ.Α) 
"ΔΗΜΗΤΡΑ”. 

Άρθρο 39 

Αποκλεισμός προμηθευτού 

Με απόφαση του Υπουργού Ανάπτυξης ύστερα από γνω¬ 
μοδότηση της Επιτροπής Πολιτικής Προγραμματισμού 
Προμηθειών η οποία υποχρεωτικά καλεί τον ενδιαφερόμε¬ 
νο για παροχή εξηγήσεων κατά το άρθρο 20του ισχύοντος 
Συντάγματος και μετά από αιτιολογημένη εισήγηση του 
(Ο.Γ.Ε.Ε.Κ.Α) "ΔΗΜΗΤΡΑ”, μπορεί να αποκλεισθεί προμη¬ 
θευτής για ορισμένο ή αόριστο χρόνο από συγκεκριμένη 
προμήθεια ή από τις προμήθειες του δημόσιου τομέα, λό¬ 
γω ανάρμοστης συμπεριφοράς σε διαδικασία προμήθειας. 

ΚΕΦΑΛΑΙΟ Ε 
ΤΕΛΙΚΕΣ ΔΙΑΤΑΞΕΙΣ 

Άρθρο 40 

Μεταβατικές διατάξεις 

Προμήθειες για τις οποίες έχει δημοσιευθεί διακήρυξη 
ή έχει υπογράφει σύμβαση πριν την ισχύ του παρόντος 
εκτελούνται σύμφωνα με τους όρους αυτών. 

Άρθρο 41 

Παρατίθεται κατωτέρω παράρτημα “Υποδείγματα Ανα¬ 
κοινώσεων και Προκηρύξεων Διαγωνισμών και Διαδικα¬ 
σιών με Διαπραγμάτευση για Συμβάσεις προμηθειών του 
(Ο.Γ.Ε.Ε.Κ.Α) "ΔΗΜΗΤΡΑ”, που προσαρτάται και αποτε¬ 
λεί αναπόσπαστο μέρος του παρόντος Κανονισμού. 


ΠΑΡΑΡΤΗΜΑ 

ΥΠΟΔΕΙΓΜΑΤΑ ΑΝΑΚΟΙΝΩΣΕΩΝ ΚΑΙ ΠΡΟΚΗΡΥΞΕΩΝ 
ΔΙΑΓΩΝΙΣΜΩΝ ΚΑΙ ΔΙΑΔΙΚΑΣΙΩΝ ΜΕ ΔΙΑΠΡΑΓΜΑΤΕΥΣΗ 
ΓΙΑ ΣΥΜΒΑΣΕΙΣ ΠΡΟΜΗΘΕΙΩΝ ΤΟΥ (Ο.Γ.Ε.Ε.Κ.Α) 
"ΔΗΜΗΤΡΑ”. 

Α. Προκαταρκτική ενημέρωση. 

1. Επωνυμία, ταχυδρομική και τηλεγραφική διεύθυνση, 
αριθμοί τηλεφώνου, τηλετύπου και τηλεομοιοτύπου της 
αναθέτουσας αρχής, και εάν διαφέρουν, της Υπηρεσίας 
από την οποία μπορούν να ληφθούν πρόσθετα πληροφο¬ 
ριακά στοιχεία. 

2. Φύση και έκταση των συμβάσεων που πρόκειται να 
συναφθούν. Ταξινόμηση ΟΡΑ. 

3. Προσωρινή ημερομηνία έναρξης των διαδικασιών σύ¬ 
ναψης της ή των συμβάσεων (εάν είναι γνωστή). 

4. Λοιπά πληροφοριακά στοιχεία. 

5. Ημερομηνία αποστολής της προκήρυξης. 

6. Ημερομηνία παραλαβής της προκήρυξης από την Υπη¬ 
ρεσία Επισήμων Εκδόσεων των Ευρωπαϊκών Κοινοτήτων. 

8. Ανοικτές Διαδικασίες. 

1. Όνομα, διεύθυνση, αριθμός τηλεφώνου, τηλεγρά¬ 
φου, τέλεξ και τηλεφωτοαντιγραφικού μηχανήματος του 
(Ο.Γ.Ε.Ε.Κ.Α) "ΔΗΜΗΤΡΑ”. 

2. α) Διαδικασία που επελέγη για τη σύναψη των συμ¬ 
βάσεων. 

β) Τύπος της σύμβασης για την οποία γίνεται η πρό¬ 
σκληση για την υποβολή προσφορών. 

3. α) Τόπος παράδοσης. 

β) Φύση και ποσότητα των ζητουμένων προϊόντων. Τα¬ 
ξινόμηση ΟΡΑ. 

γ) Πληροφορίες για τη δυνατότητα των προμηθευτών 
να υποβάλλουν προσφορές για μέρος των απαιτουμένων 
προμηθειών. 

4. Ταχθείσα, ενδεχομένως, προθεσμία παράδοσης. 

5. α) Επωνυμία και διεύθυνση της υπηρεσίας από την 
οποία είναι δυνατόν να ζητηθούν οι συγγραφές υποχρεώ¬ 
σεων και τα λοιπά τεύχη της σύμβασης. 

β) Προθεσμία υποβολής της αίτησης αυτής. 

γ) Ενδεχομένως, ύψος και τρόπος πληρωμής του πο¬ 
σού που πρέπει να καταβληθεί για την απόκτηση αυτών 
των εγγράφων. 

6. α) Προθεσμία υποβολής των προσφορών. 

β) Διεύθυνση στην οποία πρέπει να σταλούν. 

γ) Γλώσσα ή γλώσσες στις οποίες πρέπει να συντα¬ 
χθούν οι προσφορές. 

7. α) Πρόσωπα τα οποία επιτρέπεται να παρευρεθούν 
στην αποσφράγιση των προσφορών. 

β) Ημερομηνία, ώρα και τόπος αποσφράγισης των προ¬ 
σφορών. 

8. Ενδεχομένως, απαιτούμενες εγγυήσεις και λοιπές 
εξασφαλίσεις. 

9. Βασικοί όροι για τη χρηματοδότηση και πληρωμή ή 
και παραπομπή στις σχετικές, κανονιστικές διατάξεις. 

10. Ενδεχομένως, νομική μορφή την οποία θα πρέπει να 
περιβληθεί ο όμιλος των προμηθευτών στον οποίο κατα¬ 
κυρώνεται η σύμβαση. 

11. Αναγκαίες πληροφορίες και διατυπώσεις προκειμέ- 
νου να διαπιστωθεί αν συντρέχει το ΜΙΝΙΜϋΜ των οικο¬ 
νομικών και τεχνικών προϋποθέσεων που πρέπει να πλη- 
ρεί ο προμηθευτής. 

12. Χρονικό διάστημα κατά το οποίο ο προσφέρων υπο- 
χρεούται να διατηρεί την προσφορά του ανοικτή. 

13. Κριτήρια για την κατακύρωση της σύμβασης. Τυχόν 
άλλα κριτήρια εκτός από τη χαμηλότερη τιμή, αναφέρο- 
νται εφόσον δεν περιλαμβάνονται στη συγγραφή υπο¬ 
χρεώσεων. 

14. Ενδεχομένως, απαγόρευση των εναλλακτικών προ¬ 
σφορών. 

15. Λοιπές πληροφορίες. 

16. Ημερομηνία δημοσίευσης της προκήρυξης της δια¬ 
δικασίας προκαταρκτικής ενημέρωσης ή επισήμανση της 
τυχόν παράλειψης δημοσίευσής της στην Επίσημη Εφη¬ 
μερίδα των Ευρωπαϊκών Κοινοτήτων. 

17 Ημερομηνία αποστολής της προκήρυξης. 

18. Ημερομηνία παραλαβής της προκήρυξης από την 
Υπηρεσία Επισήμων Εκδόσεων των Ευρωπαϊκών Κοινο¬ 
τήτων. 

Γ. Κλειστές διαδικασίες. 

1. Όνομα, διεύθυνση, αριθμός τηλεφώνου, τηλεγρά¬ 
φου, τέλεξ και τηλεφωτοαντιγραφικού μηχανήματος του 
(Ο.Γ.Ε.Ε.Κ.Α) "ΔΗΜΗΤΡΑ”. 

2. α) Διαδικασία που επελέγη για την σύναψη της σύμ¬ 
βασης. 

β) Ενδεχομένως, λόγοι προσφυγής στην συνοπτική δια¬ 
δικασία. 


γ) Τύπος της σύμβασης για την οποία γίνεται η πρό¬ 
σκληση για την υποβολή προσφορών. 

3. α) Τόπος παράδοσης. 

β) Φύση και ποσότητα των ζητουμένων προϊόντων. Τα¬ 
ξινόμηση ΟΡΑ. 

γ) Πληροφορίες για τη δυνατότητα των προμηθευτών 
να υποβάλλουν προσφορές για τμήματα των απαιτουμέ- 
νων προμηθειών. 

4. Ταχθείσα προθεσμία παράδοσης. 

5. Ενδεχομένως, νομική μορφή την οποία Θα πρέπει να 
περιβληθεί ο όμιλος των προμηθευτών στον οποίο κατα¬ 
κυρώνεται η σύμβαση. 

6. α) Προθεσμία υποβολής των αιτήσεων συμμετοχής. 

β) Διεύθυνση στην οποία πρέπει να σταλούν. 

γ) Γλώσσα ή γλώσσες στις οποίες πρέπει να συντα¬ 
χθούν. 

7 Προθεσμία υποβολής των προσκλήσεων υποβολής 
προσφορών. 

8. Ενδεχομένως, τυχόν απαιτούμενες εγγυήσεις. 

9. Πληροφορίες σχετικά με την ιδιαίτερη κατάσταση 
του προμηθευτή καθώς και αναγκαίες πληροφορίες και 
διατυπώσεις για να κριθεί αν πληροί το ΜΙΝΙΜΙΙΜ των 
απαιτουμένων οικονομικών και τεχνικών προϋποθέσεων. 

10. Κριτήρια για την κατακύρωση της σύμβασης εφό¬ 
σον δεν αναφέρονται στην πρόσκληση για την υποβολή 
προσφορών. 

11. Αριθμός ή όρια του αριθμού των υποψηφίων που 
πρόκειται να προσκληθούν να υποβάλουν προσφορά. 

12. Ενδεχομένως, απαγόρευση των εναλλακτικών προ¬ 
σφορών. 

13. Λοιπές πληροφορίες. 

14. Ημερομηνία δημοσίευσης της προκήρυξης της δια¬ 
δικασίας προκαταρκτικής ενημέρωσης ή επισήμανση της 
τυχόν παράλειψης δημοσίευσής της στην Επίσημη Εφη¬ 
μερίδα των Ευρωπαϊκών Κοινοτήτων. 

15. Ημερομηνία αποστολής της προκήρυξης. 

16. Ημερομηνία παραλαβής της προκήρυξης από την 
Υπηρεσία Επισήμων Εκδόσεων των Ευρωπαϊκών Κοινο¬ 
τήτων. 

Δ. Διαδικασίες με διαπραγματεύσεις. 

1. Όνομα, διεύθυνση, αριθμός τηλεφώνου, τηλεγρά¬ 
φου, τέλεξ και τηλεφωτοαντιγραφικού μηχανήματος του 
(Ο.Γ.Ε.Ε.Κ.Α) "ΔΗΜΗΤΡΑ”. 

2. α) Διαδικασία που επελέγη για την σύναψη της σύμ¬ 
βασης. 

β) Ενδεχομένως, λόγοι προσφυγής στην συνοπτική δια¬ 
δικασία. 

γ) Τύπος της σύμβασης για την οποία γίνεται η πρό¬ 
σκληση για την υποβολή προσφορών. 

1 3. α) Τόπος παράδοσης. 

β) Φύση και ποσότητα των ζητουμένων προϊόντων. Τα¬ 
ξινόμηση ΟΡΑ. 

γ) Πληροφορίες για τη δυνατότητα των προμηθευτών 
να υποβάλλουν προσφορές για τμήματα των απαιτουμέ- 
νων προμηθειών. 

4. Ταχθείσα προθεσμία παράδοσης. 

5. Ενδεχομένως, νομική μορφή την οποία θα πρέπει να 
περιβληθεί ο όμιλος των προμηθευτών στον οποίο κατα¬ 
κυρώνεται η σύμβαση. 

6. α) Προθεσμία υποβολής των αιτήσεων συμμετοχής. 

β) Διεύθυνση στην οποία πρέπει να σταλούν. 

γ) Γλώσσα ή γλώσσες στις οποίες πρέπει να συντα¬ 
χθούν. 

7 Ενδεχομένως, τυχόν απαιτούμενες εγγυήσεις. 

8. Πληροφορίες σχετικά με την ιδιαίτερη κατάσταση 
του προμηθευτή καθώς και αναγκαίες πληροφορίες και 

διατυπώσεις για να κριθεί αν συγκεντρώνει ης απαιτού- 
μενες οικονομικές και τεχνικές προϋποθέσεις. 

9. Αριθμός ή όρια του αριθμού των υποψηφίων που πρό¬ 
κειται να προσκληθούν να υποβάλουν προσφορά. 

10. Ενδεχομένως, απαγόρευση των εναλλακτικών προ¬ 
σφορών. 

11. Ενδεχομένως ονόματα και διευθύνσεις των προμη- 
θευτώνπου έχουν ήδη επιλεγεί από το (Ο.Γ.Ε.Ε.Κ.Α) "ΔΗ¬ 
ΜΗΤΡΑ”. 

12. Ημερομηνία προηγουμένων δημοσιεύσεων στην 
Επίσημη Εφημερίδα των Ευρωπαϊκών Κοινοτήτων. 

13. Λοιπές πληροφορίες. 

14. Ημερομηνία αποστολής της προκήρυξης. 

15. Ημερομηνία παραλαβής της προκήρυξης από την 
Υπηρεσία Επισήμων Εκδόσεων των Ευρωπαϊκών Κοινο¬ 
τήτων. 

Ε. Συναφθείσες συμβάσεις. 

(Άρθρο 8παρ. 3 και 6 του Π.Δ.370/95ΦΕΚ.199/Α795). 

1. Όνομα και διεύθυνση του (Ο. Γ.Ε.Ε.Κ.Α) "ΔΗΜΗΤΡΑ”. 

2. Επιλεγείσα διαδικασία σύναψης των συμβάσεων. 

Στην περίπτωση της διαδικασίας με διαπραγμάτευση 

χωρίς να προηγηθεί δημοσίευση προκήρυξης διαγωνι¬ 
σμού, αιτιολόγηση της επιλογής αυτής. 

3. Ημερομηνία σύναψης της σύμβασης. 

4. Κριτήρια κατακύρωσης της σύμβασης. 

5. Αριθμός προσφορών που υποβλήθηκαν. 

6. Όνομα και διεύθυνση του ή των προμηθευτών. 

7 Φύση και ποσότητα των ζητουμένων προϊόντων Ταξι¬ 
νόμηση ΟΡΑ. 

8. Τιμή ή κλίμακα τιμών (ελάχιστη / μέγιστη) που 
έχει(ουν) καταβληθεί. 

9. Ενδεχομένως, αξία και ποσοστά της σύμβασης που 
ενδέχεται να δοθεί ως εργολαβία σε τρίτους. 

10. Λοιπές πληροφορίες. 

11. Ημερομηνία δημοσίευσης της προκήρυξης του δια¬ 
γωνισμού στην Επίσημη Εφημερίδα των Ευρωπαϊκών Κοι¬ 
νοτήτων. 

12. Ημερομηνία αποστολής της παρούσας ανακοίνωσης. 

13. Ημερομηνία παραλαβής της ανακοίνωσης από την 
Υπηρεσία Επισήμων Εκδόσεων των Ευρωπαϊκών Κοινο¬ 
τήτων. 

Άρθρο 42 

Έναρξη ισχύος - καταργούμενες διατάξεις. 

Ο Κανονισμός αυτός ισχύει από την δημοσίευσή του 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Άρθρο 43 

Προμήθειες Περιφερειακών Μονάδων Ο.Γ.Ε.Ε.Κ.Α. 

1. Οι ανάγκες των Περιφερειακών Υποκαταστημάτων 
Ο.Γ.Ε.Ε.Κ.Α. καλύπτονται από την Κεντρική Διοίκηση του 
Ο.Γ.Ε.Ε.Κ.Α., με πάγια προκαταβολή που χορηγείται σε 
αυτές, με απόφαση του Δ.Σ. 

Με απόφαση του Διοικητικού Συμβουλίου του 
Ο.Γ.Ε.Ε.Κ.Α. διατίθενται πιστώσεις από τον Προϋπολογι¬ 
σμό του Ο.Γ.Ε.Ε.Κ.Α. στα Περιφερειακά Υποκαταστήμα¬ 
τα που προορίζονται για την κάλυψη άμεσων ή επανα¬ 
λαμβανόμενων δαπανών για κάθε ένα από αυτά και που 
αφορούν προμήθειες της παραγράφου ιγ του άρθρου 4 
του παρόντος Κανονισμού. 

2. Μέσα στα όρια των κατά τα ανωτέρω μεταφερομένων 
πιστώσεων αποφασίζεται η διενέργεια προμήθειας από 
τον Προϊστάμενο του Περιφερειακού Υποκαταστήματος, 
ο οποίος έχει κατά τις διατάξεις του παρόντος Κανονι¬ 
σμού αρμοδιότητες του Διευθύνοντος Συμβούλου εφό¬ 


σον και σε όποια έκταση έχει μεταβιβασθεί σ" αυτόν από 
τον Διευθύνοντα Σύμβουλο αυτή η αρμοδιότητα κατά τα 
οριζόμενα στο Ν.2520/97. 

3. Γιατις προμήθειες που διενεργούνται σύμφωνα με το 
παρόν άρθρο, εφαρμόζονται οι διατάξεις του παρόντος 
Κανονισμού, οι προμήθειες δε εντάσσονται στο ετήσιο 
πρόγραμμα Προμηθειώντου Ο.Γ.Ε.Ε.Κ.Α. και αναγγέλλο¬ 
νται κάθε μήνα στην αρμόδια Δ/νση Οικονομικού της Κε¬ 
ντρικής Διοίκησης του Οργανισμού. 

Άρθρο 44 

Προγραμματισμός Προμηθειών 

Το Πρόγραμμα Προμηθειώντου Ο.Γ.Ε.Ε.Κ.Α. - "ΔΗΜΗ¬ 
ΤΡΑ” τόσο της Κεντρικής Υπηρεσίας όσο και των Περιφε¬ 
ρειακών Μονάδων, υποβάλλεται με αιτιολογημένη πρό¬ 
ταση σκοπιμότητας της κάθε προμήθειας από τους Διευ¬ 
θυντές των ΤΕΣτων Κέντρων "ΔΗΜΗΤΡΑ” και των άλλων 
Περιφερειακών Μονάδων. 

Στη Διεύθυνση Οικονομικού. 

Η Διεύθυνση Οικονομικού υποβάλλει τη συνολική πρό¬ 
ταση προς έγκριση στο Διοικητικό Συμβούλιο. Η πρόταση 
προμηθειών υποβάλλεται στο Δ.Σ. το πρώτο δεκαπενθή¬ 
μερο του μηνός Νοεμβρίου κάθε έτους, εκτός αν τούτο 
ορισθεί διαφορετικά με απόφαση του Διοικητικού Συμ¬ 
βουλίου. 

Απρόβλεπτες προμήθειες μπορούν σε εντελώς εξαιρε¬ 
τικές περιπτώσεις να εγκριθούν κατ’ εξαίρεση με απόφα¬ 
ση του Δ.Σ. του Οργανισμού. 

Οι Περιφερειακές Υπηρεσίες του Ο.Γ.Ε.Ε.Κ.Α. - "ΔΗ¬ 
ΜΗΤΡΑ” (Τ.Ε.Σ., Π.Γ.Σ., ΚΕΝΤΡΑ "ΔΗΜΗΤΡΑ”, Ι.Ε.Κ., και 
των εξειδικευμένωνΚ.Ε.Γ.Ε.Α.),υποβάλλουντην πρόταση 
προμηθειών τους στην Κεντρική Υπηρεσία μέχρι την 31η 
Οκτωβρίου κάθε έτους. 

Άρθρο 45 
Τήρηση στοιχείων 

1. Η Δ/νση Οικονομικού του Ο.Γ.Ε.Ε.Κ.Α. τηρεί με χει¬ 
ρόγραφο ή μηχανογραφικό σύστημα τα παρακάτω βιβλία 
και στοιχεία: 

α) Αναλυτικό Μητρώο Προμηθευτών. 

β) Βιβλία καταχωρήσεων παραγγελιών για τις προμή¬ 
θειες που αφορούν πρόχειρους διαγωνισμούς ή προμή¬ 
θειες με απευθείας ανάθεση μέχρι του ποσού των τεσσά¬ 
ρων εκατομμυρίων (4,000,000) δρχ. 

γ) Βιβλίο περιληπτικών καταχωρήσεων - διακηρύξεων 
και βιβλίο περιληπτικών καταχωρήσεων συμβάσεων για 
τις υπόλοιπες προμήθειες. 

δ) Βιβλίο υλικού και ατελειών προμηθειών εξωτερικού. 

ε) Τα πρακπκά των Επιτροπών Προμηθειών και Παραλα¬ 
βών του Ο.Γ.Ε.Ε.Κ.Α., καθώς και των ειδικών επιτροπών και 
λοιπών επιτροπών διενέργειας του διαγωνισμού του 
Ο.Γ.Ε.Ε.Κ.Α., τα οποία πρέπει να έχουν δεόντως υπογράφει. 

2. Το αρχείο των παραπάνω στοιχείων, εφόσον η Δ/νση 
Οικονομικού του Ο.Γ.Ε.Ε.Κ.Α. εφαρμόζει μηχανογραφική 
παρακολούθηση τηρούνται με μαγνητικά μέσα. 

3. Στην Δ/νση Οικονομικού του Ο.Γ.Ε.Ε.Κ.Α. τηρούνται 
επίσης όλοι οι φάκελοι των διαγωνισμών. 

4. Το αρχείο κάθε προμήθειας καταστρέφεται μετά την 
παρέλευση εικοσαετίας από την οριστική παραλαβή των 
υλικών. 

5. Η Διεύθυνση Οικονομικού τηρεί λογιστικά βιβλία Γ’ 
κατηγορίας. 

Άρθρο 46 
Λοιπές ρυθμίσεις 

Οι αρμοδιότητες του Διοικητικού Συμβουλίου που 

απορρέουν απ” τον Κανονισμό αυτό μπορούν με απόφα¬ 
ση του να μεταβιβάζονται σε άλλα υπηρεσιακά όργανα 
του Ο.Γ.Ε.Ε.Κ.Α. 

II. ΚΑΝΟΝΙΣΜΟΣ 

ΟΙΚΟΝΟΜΙΚΗΣ ΔΙΑΧΕΙΡΙΣΗΣ ΟΡΓΑΝΙΣΜΟΥ ΓΕΩΡΓΙΚΗΣ 
ΕΠΑΓΓΕΛΜΑΤΙΚΗΣ ΕΚΠΑΙΔΕΥΣΗΣ ΚΑΤΑΡΤΙΣΗΣ ΚΑΙ 

ΑΠΑΣΧΟΛΗΣΗΣ 

(Ο.Γ.Ε.Ε.Κ.Α.)-"ΔΗΜΗΤΡΑ". 

Άρθρο 1 

Αντικείμενο του Κανονισμού 

Ο Κανονισμός αυτός συντάχθηκε με βάση τις διατάξεις 
του Ν. 2520/97 και καθορίζει τον τρόπο είσπραξης των 
εσόδων και πραγματοποίησης των δαπανών και εν γένει 
της διαχείρισης της περιουσίας του Οργανισμού Γεωργι- 
κής Επαγγελματικής Εκπαίδευσης Κατάρτισης & Απα¬ 
σχόλησης “ΔΗΜΗΤΡΑ". 

Άρθρο 2 

Διαχείριση - Διαχειριστική Χρήση 

1. Το Διοικητικό Συμβούλιο διαχειρίζεται την περιουσία 
και τους πόρους του (Ο.Γ.Ε.Ε.Κ.Α.) - “ΔΗΜΗΤΡΑ", εγκρί¬ 
νει κάθε δαπάνη αναγκαία για τη διεξαγωγή των εργασιών 
του και μπορεί να εξουσιοδοτεί τον Διευθύνοντα Σύμβου¬ 
λο για τη διενέργεια δαπανών οποιοσδήποτε περίπτωσης 
σύμφωνα με τις διατάξεις του Κανονισμού αυτού. 

2. Το Διοικητικό Συμβούλιο αποφασίζει για το χρηματικό 
εφοδιασμό των υπηρεσιών του (Ο.Γ.Ε.Ε.Κ.Α.) - “ΔΗΜΗ¬ 
ΤΡΑ", των ΚΕΝΤΡΩΝ - ΔΗΜΗΤΡΑ αυτού, των Π.Γ.Σ. Τ.Ε.Ε., 
ως και κάθε άλλης μονάδας του, την πληρωμή των ενερ- 
γούμενων δαπανών, τη χορήγηση προκαταβολών στο προ¬ 
σωπικό για εκτέλεση εργασιών μετακινήσεων κλπ. με από¬ 
δοση λογαριασμού σύμφωνα με τις διατάξεις του Κανονι¬ 
σμού . η διακίνηση των χρημάτων βάσει των αποφάσεων του 
Δ.Σ. θα γίνεται με γραπτές εντολές του Δ/ντος Σύμβουλου. 

3. Ο έλεγχος της διαχείρισης γίνεται από ορκωτούς λο¬ 
γιστές. Ο τακτικός οικονομικός έλεγχος της διαχείρισης 
γίνεται από δύο ορκωτούς λογιστές που προτείνονται 
από το Σώμα ορκωτών λογιστών και διορίζονται με από¬ 
φαση του Δ.Σ. στην αρχή κάθε οικονομικού έτους ύστερα 
από σχετική αίτηση του προέδρου του Δ.Σ. Με την ίδια 
απόφαση ορίζεται και η αμοιβή τους , σύμφωνα με την 
διαδικασία του άρθρου 14 Ν .3329/1955. Το Δ.Σ. μπορεί να 
διατάσσειτη διενέργεια εκτάκτου διαχειριστικού ή ταμει¬ 
ακού ελέγχου από ορκωτούς λογιστές. 

Τη διαδικασία του οικονομικού ελέγχου παρακολου¬ 
θούν ένα ή δύο μέλη του Διοικητικού Συμβουλίου που ορί¬ 
ζονται με αποφάσεις του. Το πόρισμα του οικονομικού 
ελέγχου υποβάλλεται σε κάθε περίπτωση για έλεγχο και 
έγκριση στο Δ.Σ. 

4. Οικονομικό και Λογιστικό έτος του (Ο.Γ.Ε.Ε.Κ.Α.) - 
“ΔΗΜΗΤΡΑ" είναι το ημερολογιακό έτος (1η Ιανουάριου 
- 31 η Δεκεμβρίου). Στο τέλος κάθε διαχειριστικής χρήσης 
συντάσσεται απολογισμός του (Ο.Γ.Ε.Ε.Κ.Α.) - “ΔΗΜΗ¬ 
ΤΡΑ" καθώς και ο ετήσιος Ισολογισμός με το λογαριασμό 
"Αποτελέσματα χρήσης". Ο ισολογισμός και απολογισμός 
συνοδεύονται υποχρεωτικά από εισηγητική έκθεση που 
συντάσσεται από το Διευθύνοντα Σύμβουλο και περιλαμ¬ 
βάνει αιτιολόγηση των λογαριασμών και ανάλυση των 
αποτελεσμάτων χρήσης. 

Στον ισολογισμό προσδιορίζεται με λεπτομέρειες η γε¬ 
νική οικονομική κατάσταση του Οργανισμού στη διάρκεια 
του έτους που αφορά και στον απολογισμό απεικονίζεται 
ο βαθμός της επιτυχίας των διαφόρων προβλέψεων του 
προϋπολογισμού στο ίδιο διάστημα. 


Ο ισολογισμός και ο απολογισμός υπογράφονται από 
τον πρόεδρο του Δ.Σ. τον Διευθύνοντα Σύμβουλο και τον 
Διευθυντή Οικονομικού. 

Το Διοικητικό Συμβούλιο με εισήγηση του Δ/ντος Σύμ¬ 
βουλου καταρτίζει τον ετήσιο Προϋπολογισμό, Ισολογι¬ 
σμό, Απολογισμό και υποβάλλει για έγκριση στον Υπουρ¬ 
γό Γεωργίας όπως προβλέπεται από τις διατάξεις του 
εδαφίου β του άρθρου 5 του Ν. 2520/97. Στον προϋπολο¬ 
γισμό του Οργανισμού προσδιορίζονται όλα τα έσοδα και 
τα έξοδα. 

Ο ετήσιος Ισολογισμός, και η έκθεση των ορκωτών λο¬ 
γιστών δημοσιεύονται υποχρεωτικά σε δύο τουλάχιστον 
ημερήσιες εφημερίδες των Αθηνών, μία πρωινή και μία 
απογευματινή. 

Άρθρο 3 

Πόροι - Προϋπολογισμός. 

1. Οι πόροι και τα έσοδα του (Ο.Γ.Ε.Ε.Κ.Α.) - “ΔΗΜΗ¬ 
ΤΡΑ" είναι οι προβλεπόμενοι στο άρθρο 22 του 
Ν.2520/97. 

α) Πόρος από το Λογαριασμό για την Απασχόληση και 
την Επαγγελματική Κατάρτιση (Λ.Α.Ε.Κ.), όπως αυτός 
ορίζεται στο ν. 2434/1996 (ΦΕΚ188 Α). 

β) Παρακράτηση από τις ασφαλιστικές εισφορές των 
ασφαλισμένων αγροτών Ο.Γ.Α. κλάδος κύριας ασφάλι¬ 
σης ποσοστού 3%0. 

γ) Επιχορηγήσεις από τον Τακτικό Προϋπολογισμό και 
το Πρόγραμμα Δημοσίων Επενδύσεων. 

δ) Επιχορηγήσεις που προέρχονται από την Ευρωπαϊκή 
Ένωση. 

ε) Τα δίδακτρα των εκπαιδευομένων στα Ινστιτούτα 
Επαγγελματικής Κατάρτισης (Ι.Ε.Κ.) του εδαφίου γ της 
παραγράφου 2 του άρθρου 11 του Ν.2520/97. 

στ) Δωρεές, κληροδοτήματα και κάθε είδους εισφορές 
φυσικών ή νομικών προσώπων, 
ζ) Έσοδα από οποιαδήποτε άλλη πηγή. 

2.0 προϋπολογισμός μετά την κατάρτισή του από το Δι¬ 
οικητικό Συμβούλιο με εισήγηση του Δ/ντος Σύμβουλου 
υποβάλλεται στον Υπουργό Γεωργίας για έγκριση σύμ¬ 
φωνα με τις διατάξεις του άρθρου 14 παράγραφος 5 εδά¬ 
φιο β του Ν.2520/97. 

3.0 προϋπολογισμός αναλύεται σε άρθρα τα οποία συ¬ 
μπίπτουν με τους πρωτοβάθμιους λογαριασμούς του λο¬ 
γιστικού σχεδίου, που τηρείται από τον (Ο.Γ.Ε.Ε.Κ.Α.) - 
“ΔΗΜΗΤΡΑ", σύμφωνα με τους λογαριασμούς του 
Ε.Γ.Λ.Σ. (Π.Δ. 1123/80). 

4. Η τροποποίηση του Προϋπολογισμού είναι δυνατή 
σύμφωνα με τη διαδικασία του εδαφίου β” της παραγρά¬ 
φου 5του άρθρου 14 του Ν.2520/97.0 χρόνος υποβολής 
των επιμέρους προϋπολογισμών των Περιφερειακών Μο- 
νάδωντου Ο.Γ.Ε.Ε.Κ.Α. - “ΔΗΜΗΤΡΑ" (Τ.Ε.Σ., Π.Γ.Σ., ΚΕ¬ 
ΝΤΡΑ "ΔΗΜΗΤΡΑ”, Ι.Ε.Κ. κ.λπ), καθώς και της Κεντρικής 
Υπηρεσίας ορίζεται με απόφαση του Δ.Σ. 

5. Για την παρακολούθηση της εκτέλεσης του Προϋπο¬ 
λογισμού διατίθεται στο δεξιό μέρος του Γενικού Καθολι¬ 
κού (Καρτελών), χώρος για την καταχώρηση των ποσών 
που εγκρίθηκαν μέσα σε κάθε χρήση. 

6. Οι πόροι του Ο.Γ.Ε.Ε.Κ.Α. - “ΔΗΜΗΤΡΑ" κατατίθενται 
σε ειδικό λογαριασμό της Αγροτικής Τράπεζας της Ελλά¬ 
δος σε δραχμές ή σε συνάλλαγμα. 

Άρθρο 4 
Βεβαίωση 

Λογιστική παρακολούθηση και είσπραξη εσόδων 

1. Βεβαίωση των εσόδων του (Ο.Γ.Ε.Ε.Κ.Α.) - “ΔΗΜΗ- 
ΤΡΑ“ γίνεται με την έκδοση τιμολογίου, στις περιπτώσεις 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


23783 


που απαιτείται ή διπλότυπων είσπραξης ή χρεωστικού ση¬ 
μειώματος. 

2. Στις περιπτώσεις ακυρώσεων βεβαιωθέντων εσόδων, 
εκδίδονται και υπογράφονται από τον εκδότη και ελέγχο¬ 
νται από τους αρμοδίους προϊστάμενους. 

3. Τα παραπάνω στοιχεία θεωρούνται από την αρμόδια 
Φορολογική Αρχή, εκδίδονται σε τρία αντίτυπα από τα 
οποία το πρώτο στον ενδιαφερόμενο, το δεύτερο στο λο¬ 
γιστήριο και το τρίτο παραμένει στο στέλεχος. 

Στο δεύτερο αντίγραφο επισυνάπτονται τα σχετικά πα¬ 
ραστατικά βάσει των οποίων εκδόθηκε το στοιχείο για λο¬ 
γιστική ενημέρωση και αρχειοθέτηση. 

Άρθρο 5 
Εισπράξεις 

1. Οι πόροι και οι εισπράξεις του (Ο.Γ.Ε.Ε.Κ.Α.) - “ΔΗ¬ 
ΜΗΤΡΑ" που πραγματοποιούνται από οποιαδήποτε αιτία 
κατατίθενται στο Λογαριασμό της Αγροτικής Τράπεζας 
της Ελλάδος σε δραχμές ή σε συνάλλαγμα. 

Σε εξαιρετικές περιπτώσεις οι εισπράξεις γίνονται από 
τον Ταμία. 

2. Οι εισπράξεις πραγματοποιούνται με προαριθμημέ- 
να γραμμάτια εισπράξεως που εκδίδονται και υπογράφο¬ 
νται από τον εκδότη, ελέγχονται από τον Προϊστάμενο 
του αρμοδίου Τμήματος Λογιστηρίου και τον Ταμία. 

Το γραμμάτιο είσπραξης εκδίδεται εις τριπλούν. Το 
πρωτότυπο προορίζεται για το ταμείο του Οργανισμού 
και στη συνέχεια παραδίδεται στο τμήμα λογιστηρίου. 

Στο γραμμάτιο είσπραξης αναγράφονται οι προς πί¬ 
στωση λογαριασμοί κατά κωδικό αριθμό σε τελευταία 
ανάλυση (δευτεροβάθμιας ή τριτοβάθμιας) , με βάση το 
σχέδιο λογαριασμού του οργανισμού. 

Στο γραμμάτιο είσπραξης αναγράφονται επίσης τα 
στοιχεία του προσώπου από το οποίο πραγματοποιείται η 
είσπραξη, σύντομη αλλά σαφής αιτιολογία της είσπραξης 
και το συνολικό ποσό αριθμητικά και ολογράφως. 

Παραπλεύρως του λογαριασμού προς πίστωση ανα¬ 
γράφεται και το ποσό με το οποίο θα πιστωθεί ο λογαρια¬ 
σμός αυτός. 

Το γραμμάτιο είσπραξης υπογράφεται από αυτόν που 
το εξέδωσε (τμήμα λογιστηρίου) και θεωρείται από τον 
Δ/ντή Οικονομικού. Η θεώρηση του διευθυντή μπορεί να 
τίθεται εκ των υστέρων μετά την πραγματοποίηση της εί¬ 
σπραξης ανάλογα με τις κρατούσες συνθήκες εργασίας. 

Το γραμμάτιο είσπραξης υπογράφεται υποχρεωτικά 
από αυτόν που καταβάλλει τα χρήματα και σφραγίζεται 
και υπογράφεται από τον ταμεία του οργανισμού. 

Στο γραμμάτιο είσπραξης σημειώνονται σε ιδιαίτερη 
θέση τα επισυναπτόμενα δικαιολογητικά. 

Το πρώτο αντίγραφο του γραμματίου είσπραξης παρα- 
δίδεται στον καταβαλόντατο χρηματικό ποσό ως απόδει¬ 
ξη είσπραξης και πρέπει να είναι σφραγισμένο και υπογε¬ 
γραμμένο από τον ταμία. 

Το δεύτερο αντίγραφο παραμένει στο στέλεχος και 
χρησιμοποιείται αποκλειστικά από αυτόν που ενημερώνει 
το βιβλίο παρακολούθησης εκτέλεσης του προϋπολογι¬ 
σμού του Οργανισμού, αφού προηγουμένως έχει γίνει 
ανακατάταξη των κονδυλίων, που αναφέρονται στο γραμ¬ 
μάτιο είσπραξης κατά κεφάλαιο και άρθρο του προϋπο¬ 
λογισμού. 

Τα γραμμάτια είσπραξης αρχειοθετούνται από το τμή¬ 
μα λογιστηρίου κατά απόλυτη αριθμητική σειρά. 

3. Η καταχώρηση γίνεται στο Αναλυτικό ημερολόγιο ει¬ 
σπράξεων και περιλαμβάνει την ημερομηνία εισπράξεως, 
τον αύξοντα αριθμό του γραμματίου εισπράξεως, τον 
αναλυτικό λογαριασμό που πιστώνεται και το ποσό. 


Από κάθε γραμμάτιο εισπράξεως πιστώνονται και οι 
αντίστοιχοι αναλυτικοί λογαριασμοί που κινήθηκαν. 

4. Για τις εισπράξεις που πραγματοποιούνται συμψηφι- 
στικά εκδίδεται από το αρμόδιο Τμήμα "Δελτίο Συμψηφι- 
στικής Εγγραφής". 

Στο Δελτίο αυτό γράφονται με τη μορφή διπλογραφικής 
λογιστικής εγγραφής οι χρεούμενοι και πιστούμενοι λο¬ 
γαριασμοί. 

Τα εκδιδόμενα "δελτία συμψηφιστικής εγγραφής" υπο¬ 
γράφονται από τον εκδότη ελέγχονται από τον Προϊστά¬ 
μενο του αρμόδιου Οικονομικού Τμήματος. 

Στα πρωτότυπα δελτία επισυνάπτονται τα σχετικά δι- 
καιολογητικά. 

5. Τα "Δελτία Συμψηφιστικών Εγγραφών" καταχωρού- 
νται στο Αναλυτικό Ημερολόγιο Διαφόρων Πράξεων. 

Η καταχώρηση περιλαμβάνει την ημερομηνία και τον 
αριθμό του δελτίου, τους χρεωπιστούμενους λογαρια¬ 
σμούς και το ποσό. 

Από τα δελτία ενημερώνονται και οι αναλυτικοί λογα¬ 
ριασμοί που διακινήθηκαν. 

6. Τα γραμμάτια εισπράξεως και τα Δελτία Συμψηφιστι- 
κής Εγγραφής αριθμούνται και θεωρούνται πριν από τη 
χρησιμοποίησή τους από το Διευθύνοντα Σύμβουλο και 
τον Προϊστάμενο των Οικονομικών Υπηρεσιών του 
(Ο.Γ.Ε.Ε.Κ.Α.) - “ΔΗΜΗΤΡΑ". 

7. Τα ποσά που εισπράττονται από τον Ταμία του 
(Ο.Γ.Ε.Ε.Κ.Α.) “ΔΗΜΗΤΡΑ" κατατίθενται στο λογαρια¬ 
σμό καταθέσεων στην Αγροτική Τράπεζα της Ελλάδος, 
την ημέρα της είσπραξης. 

8. Το Δ.Σ. του (Ο.Γ.Ε.Ε.Κ.Α.) - “ΔΗΜΗΤΡΑ" μπορεί με 
απόφασή του να ορίσει ένα ποσό μετρητών το οποίο θα 
παραμένει πάντοτε διαθέσιμο στο Ταμείο για την αντιμε¬ 
τώπιση μικροπληρωμών. 

Στην περίπτωση αυτή ο Ταμίας θα καταθέτει στην Τρά¬ 
πεζα το πέραν του ποσού αυτού υπόλοιπο ή θα αναλαμ¬ 
βάνει από την Τράπεζα το υπόλοιπο ποσό για τη συμπλή¬ 
ρωσή του. 

Άρθρο 6 
Πληρωμές 

1. Οι πληρωμές του (Ο.Γ.Ε.Ε.Κ.Α.) - “ΔΗΜΗΤΡΑ" ενερ- 
γούνται σύμφωνα με τις αποφάσεις του Δ.Σ., σε μετρητά 
για μικροποσά και με την έκδοση Τραπεζικής επιταγής σε 
βάρος του λογαριασμού καταθέσεων. 

2. Οι ταμειακές πληρωμές γίνονται με αριθμημένες 
"Εντολές Πληρωμής". Οι εντολές πληρωμής θεωρούνται 
πριν από τη χρησιμοποίησή τους από τον Δ/ντα Σύμβου¬ 
λο και τον αρμόδιο Διευθυντή Οικονομικού. 

Οι Εντολές Πληρωμής εκδίδονται από το Τμήμα Λογι¬ 
στηρίου και υπογράφονται από τον αρμόδιο Προϊστάμε¬ 
νο ή από άλλα πρόσωπα που θα ορίζονται με αποφάσεις 
του Διοικητικού Συμβουλίου, τον Ταμία και το δικαιούχο. 

Οι εντολές πληρωμής εκδίδονται εις τριπλούν. Το πρω¬ 
τότυπο της εντολής πληρωμής, προορίζεται για το ταμείο 
του Οργανισμού και στη συνέχεια παραδίδεται στο τμήμα 
λογιστηρίου. 

Στην εντολή πληρωμής αναγράφονται οι προς χρέωση 
λογαριασμοί κατά κωδικό αριθμό σε τελευταία ανάλυση 
(δευτεροβάθμιας ή τριτοβάθμιας) με βάση το σχέδιο λο¬ 
γαριασμών του οργανισμού. Στην εντολή πληρωμής ανα¬ 
γράφονται επίσης τα στοιχεία του προσώπου προς το 
οποίο γίνεται η πληρωμή (δικαιούχος), σύντομη αλλά σα¬ 
φής αιτιολογία της πληρωμής και το συνολικό ποσό αριθ¬ 
μητικά και ολογράφως. Σημειώνεται ότι παραπλεύρως 
του κάθε λογαριασμού για χρέωση αναγράφεται και το 
ποσό με το οποίο θα χρεωθεί ο λογαριασμός αυτός. 

Το ένταλμα πληρωμής εκτελείται από τον ταμεία, ο 
οποίος σημειώνει την ημερομηνία πληρωμής σφραγίζει 
και υπογράφει την εντολή, αφού προηγουμένως βεβαιω¬ 
θεί ότι έχει υπογράψει ως λαβών το πρόσωπο το οποίο 
αναφέρεται στην εντολή πληρωμής. Σε ιδιαίτερη θέση 
της εντολής πληρωμής σημειώνονται τα επισυναπτόμενα 
δικαιολογητικά. 

Το πρώτο αντίγραφο της εντολής πληρωμής αρχειοθε¬ 
τείται από το τμήμα λογιστηρίου κατά απόλυτη αριθμητι¬ 
κή σειρά, καθόσον τα πρωτότυπα εντάλματα πληρωμής 
μαζί με τα συνημμένα σε αυτά δικαιολογητικά αρχειοθε¬ 
τούνται από το τμήμα λογιστηρίου κατά την ημερομηνία 
της πραγματικής πληρωμής τους. 

Το δεύτερο αντίγραφο της εντολής πληρωμής παραμέ¬ 
νει στο στέλεχος και χρησιμοποιείται αποκλειστικά από αυ¬ 
τόν που ενημερώνει το βιβλίο παρακολούθησης εκτέλεσης 
του προϋπολογισμού, αφού προηγουμένως έχει ανακατα¬ 
τάξει τα κονδύλια που αναφέρονται στο ένταλμα πληρω¬ 
μής κατά κεφάλαιο και άρθρο του προϋπολογισμού. 

3. Η έκδοση των εντολών πληρωμής γίνεται κατά δικαι¬ 
ούχο. Ειδικά για πληρωμές της προκαταβολής και εκκα- 
θαρίσεως μισθοδοσίας των υπαλλήλων εκδίδονται περι¬ 
ληπτικές εντολές πληρωμής για το συνολικό καταβαλλό¬ 
μενο ποσό. 

Με απόφαση του Δ.Σ. του (Ο.Γ.Ε.Ε.Κ.Α.) - “ΔΗΜΗΤΡΑ" 
είναι δυνατό να οριστούν και άλλες κατηγορίες πληρω¬ 
μών για τις οποίες θα επιτρέπεται η έκδοση περιληπτικών 
εντολών πληρωμής. 

4. Κάθε εντολή πληρωμής πρέπει να συνοδεύεται με τα 
απαραίτητα δικαιολογητικά πληρωμής από τα οποία δια¬ 
πιστώνεται η ύπαρξη της υποχρεώσεως πληρωμής, τιμο¬ 
λόγια κλπ., το ποσό και ο δικαιούχος. Τα δικαιολογητικά 
αυτά προσδιορίζονται από το είδος της πληρωμής. Ειδι¬ 
κά προκειμένου περί πληρωμές που αφορούν: 

α) Μισθοδοσία υπαλλήλων απαραίτητα στοιχεία είναι οι 
μισθολογικές καταστάσεις. 

β) Προμήθειες διαφόρων ειδών ή υπηρεσιών, απαραί¬ 
τητα στοιχεία είναι όσα προβλέπονται στον Κανονισμό 
Προμηθειών, Ν.2286/95, στο Π.Δ. 394/96 και στην αριθμ. 
2024709/601/0026/98 απόφαση του Υπουργείου Οικονο¬ 
μικών. 

Στις περιπτώσεις τμηματικών εξοφλούμενων υποχρεώ¬ 
σεων, τα δικαιολογητικά επισυνάπτονται στην πρώτη 
εντολή πληρωμής. Στις άλλες πληρωμές γίνεται αναφορά 
στον αριθμό της πρώτης εντολής. 

5. Τα δικαιολογητικά που συνοδεύουν τις εντολές πλη¬ 
ρωμής ακυρώνονται με ειδική σφραγίδα ή διατρητική μη¬ 
χανή κατά την πραγματοποίηση της πληρωμής, εκτός 
από εκείνα που αποτελούν αξίες (τίτλοι, συμβόλαια κλπ.). 

6. Σε περίπτωση διαπιστώσεων παράτυπων ή παράνο¬ 
μων πληρωμών από τα αρμόδια όργανα εσωτερικού ή 
εξωτερικού ελέγχου του (Ο.Γ.Ε.Ε.Κ.Α.) - “ΔΗΜΗΤΡΑ" εκ- 
δίδεται με απόφαση του Δ.Σ. πράξη καταλογισμού η 
οποία κοινοποιείται στον υπόλογο και στην αρμόδια Υπη¬ 
ρεσία για να επιδιώξει την είσπραξη του ποσού που κατα¬ 
λογίστηκε. 

7. Οι εντολές πληρωμής που εκδίδονται καταχωρούνται 
στο Αναλυτικό Ημερολόγιο Πληρωμών. 

Η καταχώρηση περιλαμβάνει την ημερομηνία, τον αύ- 
ξοντα αριθμό της εντολής πληρωμής και της επιταγής 
που εκδόθηκε, το λογαριασμό που χρεώνεται και το ποσό. 

Από κάθε εντολή πληρωμής χρεώνονται και οι αντίστοι¬ 
χοι αναλυτικοί λογαριασμοί που διακινήθηκαν. 

8. Για τις πληρωμές που πραγματοποιούνται συμψηφι- 
στικά, εκδίδονται από το αρμόδιο τμήμα "Δελτία Συμψη- 
φιστικής Εγγραφής". 


Στο δελτίο αυτό γράφονται με τη μορφή διπλογραφικής 
λογιστικής εγγραφής οι χρεούμενοι και πιστούμενοι λο¬ 
γαριασμοί. 

Τα εκδιδόμενα δελτία συμψηφιστικής εγγραφής υπο¬ 
γράφονται από τον εκδότη και τον Προϊστάμενο του αρ¬ 
μοδίου Τμήματος (Λογιστηρίου). 

Στο πρωτότυπο των δελτίων επισυνάπτονται τα έγγρα¬ 
φα στα οποία βασίζεται η ενέργεια της εγγραφής και από 
το οποίο πρέπει να διαπιστώνεται η τήρηση των Κανονι¬ 
σμών και των αποφάσεων των Οργάνων του 
(Ο.Γ.Ε.Ε.Κ.Α.) - "ΔΗΜΗΤΡΑ" η ύπαρξη της υποχρεώσε¬ 
ως, ο δικαιούχος και το ποσό. 

Σε περίπτωση τμηματικών εξοφλήσεων υποχρεώσεων 
τα δικαιολογητικά έγγραφα επισυνάπτονται στο πρώτο 
συμψηφιστικό δελτίο. Στο άλλο γίνεται αναφορά στον 
αριθμό του πρώτου δελτίου. 

9. Τα δελτία συμψηφιστικής εγγραφής καταχωρούνται 
στο Αναλυτικό Ημερολόγιο Διαφόρων πράξεων. 

Από τα Δελτία συμψηφιστικής εγγραφής ενημερώνο¬ 
νται και οι αναλυτικοί λογαριασμοί που διακινούνται. 

Άρθρο 7 

Αναλήψεις μετρητών από το λογαριασμό της Αγροτικής 
Τράπεζας της Ελλάδος 

1. Η ταμειακή εν γένει διαχείριση του (Ο.Γ.Ε.Ε.Κ.Α.) - 
“ΔΗΜΗΤΡΑ" ενεργείται μέσω του λογαριασμού καταθέ¬ 
σεων που τηρείται στην ΑΤΕ. 

2. Κάθε είσπραξη που κάνει η ΑΤΕ για λογαριασμό του 
(Ο.Γ.Ε.Ε.Κ.Α.) - “ΔΗΜΗΤΡΑ" αποδεικνύεται από το εκδι- 
δόμενο από την αρμόδια υπηρεσία της παραστατικό. Ένα 
αντίτυπο αυτού παραδίδεται στο οικονομικό τμήμα του 
(Ο.Γ.Ε.Ε.Κ.Α.) - “ΔΗΜΗΤΡΑ" που αποτελεί έγγραφο που 
συνοδεύει το δικαιολογητικά της χρεώσεως του λογαρια¬ 
σμού της ΑΤΕ. 

3. Γ ια την ανάληψη οποιουδήποτε ποσού από το λογα¬ 
ριασμό της ΑΤΕ εκδίδεται επιταγή, στο όνομα του δικαι¬ 
ούχου υπογεγραμμένη από τα εξουσιοδοτημένα για το 
σκοπό αυτό, αρμόδια όργανα του (Ο.Γ.Ε.Ε.Κ.Α.) - “ΔΗ¬ 
ΜΗΤΡΑ". 

Ο αριθμός της επιταγής αναγράφεται στο αναλυτικό 
ημερολόγιο Εισπράξεων και Πληρωμών και καταχωρείται 
η σχετική εγγραφή. 

4. Έντυπα επιταγών που για οποιοδήποτε λόγο ακυρώ¬ 
θηκαν και στελέχη επιταγών που χρησιμοποιήθηκαν, φυ¬ 
λάσσονται στο αρχείο για όσο διάστημα προβλέπεται από 
τις ισχύουσες φορολογικές διατάξεις. 

Άρθρο 8 

Προπληρωμές - Προκαταβολές 

1. Για την διενέργεια πληρωμών που από τη φύση τους 
είναι αδύνατο να γίνουν με τις διατυπώσεις που απαιτού¬ 
νται επιτρέπεται να προκαταβάλλεται το απαιτούμενο πό¬ 
σο "επί αποδώσει λογαριασμού" σε υπάλληλο του 
(Ο.Γ.Ε.Ε.Κ.Α.) - “ΔΗΜΗΤΡΑ" που ορίζεται με πράξη του 
Διευθύνοντα Συμβούλου. 

Το ανώτατο ποσό των προκαταβολών ορίζεται πάντοτε 
από το Διοικητικό Συμβούλιο. Η απόφαση αυτή καθορίζει 
και την προθεσμία αποδόσεως λογαριασμού. Η προθε¬ 
σμία πρέπει να είναι εύλογη και δεν μπορεί να υπερβαίνει 
τον ένα μήνα από τη λήξη του διαχειριστικού έτους. 

Επιτρέπεται η συναπόδοση λογαριασμού πολλών προ¬ 
καταβολών που αναφέρονται σε ένα έργο, μια προμήθεια 
ή μια εργασία, όταν είναι αδύνατος ο διαχωρισμός των δι- 
καιολογητικών κατά πληρωμή. Στην περίπτωση αυτή η 
προθεσμία αποδόσεως λογαριασμού παρατείνεται μέχρι 
της λήξεως της τελευταίας προκαταβολής. 

2. Σε περιπτώσεις εισαγωγής ειδών από το εξωτερικό, η 
προπληρωμή των διαφόρων ποσών γίνεται στο όνομα της 
τράπεζας που μεσολαβεί και με ορισμό του Β” υπολόγου. 

Η λογιστικοποίηση των προπληρωμών αυτών γίνεται κα¬ 
τά την εισαγωγή και η απόδοση λογαριασμού μετά την 
παραλαβή των ειδών που αγοράστηκαν. 

3. Επίσης στους μετακινούμενους υπαλλήλους του 
(Ο.Γ.Ε.Ε.Κ.Α.) - “ΔΗΜΗΤΡΑ" τον Πρόεδρο, Διευθύνοντα 
Σύμβουλο και τα μέλη του Δ.Σ. είναι δυνατή η χορήγηση, 
με πράξη του Διευθύνοντα Συμβούλου, προκαταβολής το 
ύψος της οποίας καθορίζεται πάντοτε με απόφαση του Δι¬ 
οικητικού Συμβουλίου. 

Άρθρο 9 
Δαπάνες 

1 Οι δαπάνες που πραγματοποιεί μέσα σε μια διαχειρι¬ 
στική χρήση ο (Ο.Γ.Ε.Ε.Κ.Α.) - “ΔΗΜΗΤΡΑ" διακρίνονται: 

α) Σε αυτές που τα ποσά πρέπει να καταβληθούν σε τρί¬ 
τους και. 

β) Στις υπολογιστικές. 

2. Οι δαπάνες της πρώτης (α) κατηγορίας πραγματο¬ 
ποιούμενες είναι δυνατόν ή να εξοφλούνται αμέσως και 
λογιστικοποιούνται με τις εντολές πληρωμής που εκδίδο- 
νται ή να οφείλονται τα σχετικά ποσά, όποτε εγγράφονται 
συμψηφιστικά οι υποχρεώσεις που αναλήφθηκαν. 

Οι δαπάνες της (β) κατηγορίας λογίζονται κατά χρήση 
συμψηφιστικά για τον προσδιορισμό των αποτελεσμά- 
των. 

Το πόσο υπολογιστικών δαπανών που συσσωρεύτηκαν 
μέχρι το τέλος κάθε διαχειριστικής χρήσεως εμφανίζο¬ 
νται στους λογαριασμούς των αποσβεσθέντων παγίων 
περιουσιακών στοιχείων και στους ειδικούς λογαρια¬ 
σμούς των προβλέψεων. 

3. Η σκοπιμότητα της δαπάνης αποφασίζεται από τα 
αντίστοιχα όργανα (Δ.Σ., Πρόεδρο Διευθύνοντα Σύμβου¬ 
λο, Γενικό Διευθυντή ή Διευθυντή Οικονομικού ή Διευθυ¬ 
ντή Τ.Ε.Σ., Π.Γ.Σ. ΚΕΝΤΡΟΥ-””ΔΗΜΗΤΡΑ””, Ι.Ε.Κ., ανά¬ 
λογα του ύψους της δαπάνης, όπως αυτό προβλέπεται 
από τον παρόντα Κανονισμό ή όπως κάθε φορά αυτός 
ισχύει. 

4. Καμία δαπάνη του (Ο.Γ.Ε.Ε.Κ.Α.) - “ΔΗΜΗΤΡΑ" δεν 
πραγματοποιείται αν δεν έχει ελεγχθεί προηγουμένως, η 
νομιμότητα της , η ύπαρξη πιστώσεως στον προϋπολογι¬ 
σμό ή προέγκρισή της όπου απαιτείται και η πληρότητα 
των δικαιολογητικών από τα αρμόδια Τμήματατης Δ/νσης 
Οικονομικού. 

Οι δαπάνες του (Ο.Γ.Ε.Ε.Κ.Α.) - “ΔΗΜΗΤΡΑ" γίνονται 
μέσα στα όρια των πιστώσεων του προϋπολογισμού που 
διακρίνονται: 

α) Στις δαπάνες διοικήσεως - Διαχειρίσεως και λειτουρ¬ 
γίας. 

β) στις δαπάνες εφαρμογής του προγράμματος δράσε - 
ως για την Αρχική και την δια βίου Κατάρτιση, 
γ) Στις δαπάνες ερευνών και μελετών. 

Άρθρο 10 

1. Η διαχείριση των διαθέσιμων του (Ο.Γ.Ε.Ε.Κ.Α.) - 
“ΔΗΜΗΤΡΑ" για μικροποσά και για την μισθοδοσία του 
προσωπικού γίνεται από τον οικονομικό τμήμα λογιστηρί¬ 
ου, ενώ για τα αλλά ποσά μεσω της ΑΤΕ. 

Στην πρώτη περίπτωση οι εισπράξεις και πληρωμές με¬ 
τρητών γίνονται αντίστοιχα με γραμμάτια εισπράξεως και 
εντολές πληρωμής και στη δεύτερη, οι μεν εισπράξεις με 
γραμμάτια εισπράξεως (συμψηφιστικά), οι δε πληρωμές 
με εντολές πληρωμής και επιταγές. 

2. Για να κάνει ο ταμίας οποιαδήποτε είσπραξη ή πληρω¬ 


μή πρέπει απαραίτητα να του εκδοθεί γραμμάτιο εισπρά- 
ξεως ή εντολή πληρωμής που να έχει εκδοθεί νομότυπα. 

Ο ταμίας υποχρεούται να αρνηθεί την πληρωμή όταν 
διαπιστώνει έλλειψη των απαραίτητων υπογραφών. 

3. Το τμήμα λογιστηρίου είναι υποχρεωμένο να τηρεί και 
να ενημερώνει καθημερινά το ημερολόγιο εισπράξεων 
και πληρωμών. Από το ημερολόγιο αυτό θα προκύπτει με¬ 
τά το ημερήσιο κλείσιμο του ταμείου και στη σελίδα των 
εισπράξεων όλα τα γραμμάτια είσπραξης που εκδόθηκαν 
και εισπράχθηκαν. 

Το τμήμα λογιστηρίου είναι υποχρεωμένο να καταχωρεί 
καθημερινά στο βιβλίο ταμείου και στη σελίδα των πληρω¬ 
μών όλα τα εκτελούμενα από αυτόν εντάλματα πληρωμής. 

Στο τέλος κάθε εργάσιμης μέρας ενεργείται η συμφω¬ 
νία των ταμείων και προσδιορίζεται το υπόλοιπο των χρη¬ 
ματικών διαθέσιμων, που πρέπει να έχει ο ταμίας στο χρη¬ 
ματοκιβώτιό του, δηλαδή αθροίζονται όλες οι εισπράξεις 
της ημέρας, όλες οι πληρωμές και προστίθεται στο ποσό 
των εισπράξεων το υπόλοιπο των μετρητών της προη¬ 
γούμενης ημέρας και προσδιορίζεται το υπόλοιπο που 
πρέπει να έχει ο ταμίας στο χρηματοκιβώτιό του. 

Για τη συμφωνία του ταμείου υπογράφει ο ταμίας και ο 
Διευθυντής Οικονομικού. 

Μετά από το κλείσιμο της ημέρας, παραδίδονται τα γραμ¬ 
μάτια εισπράξεως και οι εντολές πληρωμών στο τμήμα λο¬ 
γιστηρίου για την λογιστική τους τακτοποίηση και φύλαξη. 

4. Κάθε έλλειψη χρημάτων ή αξίων που βεβαιώνεται με 
τον έλεγχο, πρέπει να αναπληρωθεί αμέσως. Αντικατά¬ 
σταση των μετρητών του ταμείου με αποδείξεις προκατα¬ 
βολής οποιοσδήποτε φύσεως απαγορεύεται. 

Στην περίπτωση αυτή ευθύνεται προσωπικά ο ταμίας 
ακόμα και αν ενήργησε κατόπιν εντολής. 

Άρθρο 11 

Διαχείριση Πάγιων Στοιχείων 

1. Η διαχείριση των πάγιων περιουσιακών στοιχείων γί¬ 
νεται από υπαλλήλους που ορίζονται από το Διευθύνοντα 
Σύμβουλο ή άλλα αρμόδια όργανα. 

2. Ο Διευθύνων Σύμβουλος μπορεί με πράξη του να 
εξουσιοδοτεί τους Προϊσταμένους των ΚΕΝΤΡΩΝ ΔΗ¬ 
ΜΗΤΡΑ, Τ.Ε.Σ., Π.Γ.Σ., Ι.Ε.Κ. και των εξειδικευμένων 
Κ.Γ.Ε.Α. να ορίσουν τους υπαλλήλους για τη διαχείριση 
των πάγιων περιουσιακών στοιχείων. 

Ο διαχειριστής παραλαμβάνει τα είδη που αγοράζονται. 

3. Η παραλαβή των υλικών διαπιστώνεται μόνο με πρω¬ 
τόκολλο παραλαβής το οποίο υπογράφεται από το δια¬ 
χειριστή και τον Προϊστάμενο της Αποθήκης. 

Η ένδειξη αυτής της παραλαβής των αγορασθέντων 
υλικών αποτελεί απαραίτητο στοιχείο για να εξοφληθεί ο 
προμηθευτής εκτός από τα εισαγόμενα από το εξωτερικό 
είδη για την πληρωμή των οποίων ακολουθείται η διαδι¬ 
κασία που προβλέπεται από τις ισχύουσες διατάξεις. 

4. Ο ποιοτικός και ποσοτικός έλεγχος των αγοραζομέ- 
νων ειδών γίνεται από την αρμόδια επιτροπή παραλαβής. 
Ο διαχειριστής δεν ευθύνεται για τα ελαττώματα των πα- 
ραλαμβανομένων ειδών, εκτός αν κατά την παραλαβή 
τους τα είδη ήταν εμφανώς ελαττωματικά. 

5. Κατά την παράδοση των αγορασθέντων ειδών στις 
Υπηρεσίες για χρησιμοποίηση συντάσσεται πρωτόκολλο 
παραδόσεως σε δύο τουλάχιστον αντίτυπα. 

Το ένα από αυτά φυλάσσεται στο αρχείο του διαχειρι¬ 
στή και το άλλο παραδίδεται στον παραλήπτη. 

6. Κατά την απογραφή τέλους χρήσεως, γίνεται εξακρί¬ 
βωση βάση της ύπαρξης των πάγιων στοιχείων από αρ¬ 
μόδιο οικονομικό υπάλληλο με τη σύμπραξη του διαχειρι¬ 
στή. 

Τα απογραφικά δελτία των πάγιων στοιχείων υπογρά¬ 
φονται από τους παραπάνω απογραφείς, ελέγχεται η 
συμφωνία τους με το Μητρώο παγίων στοιχείων που τη¬ 
ρείται και φυλάσσονται στο αρχείο με τα άλλα στοιχεία 
της απογραφής. 

7. Απώλεια οποιουδήποτε πάγιου στοιχείου ή φθορές 
που ξεφεύγουν από τη συνηθισμένη χρήση του, βαρύ¬ 
νουν αυτόν που τα έχει χρεωθεί, 

8. Η συντήρηση των πάγιων στοιχείων γίνεται με τη φρο¬ 
ντίδα του διαχειριστή, εκτός από τις περιπτώσεις εκείνες 
που δεν είναι δυνατό να μεριμνήσει, τις οποίες αναφέρει 
στον Προϊστάμενο. 

Η ανάγκη της συντήρησης του πάγιου στοιχείου διαπι¬ 
στώνεται από αυτόν που το χρησιμοποιεί, ο οποίος αμέ¬ 
σως ειδοποιεί το διαχειριστή. Ο διαχειριστής χωρίς καθυ¬ 
στέρηση προβαίνει στις απαιτούμενες ενέργειες για τη 
συντήρηση του είδους και αφού βεβαιωθεί για την απο¬ 
κατάσταση της ομαλής λειτουργίας του, συναινεί στην 
πληρωμή της σχετικής δαπάνης. 

Άρθρο 12 

Διαχείριση Αναλώσιμων Υλικών 

1. Η διαχείριση των αναλώσιμων υλικών γίνεται από 
υπαλλήλους που ορίζονται από το Διευθύνοντα Σύμβου¬ 
λο για τον (Ο.Γ.Ε.Ε.Κ.Α.) - “ΔΗΜΗΤΡΑ". Ο Διευθύνων 
Σύμβουλος μπορεί να εξουσιοδοτεί τους Διευθυντές και 
τους Προϊσταμένους των ΚΕΝΤΡΩΝ ΔΗΜΗΤΡΑ, Τ.Ε.Σ., 
Π.Γ.Σ., Ι.Ε.Κ. και των εξειδικευμένων Κ.Γ.Ε.Α. να ορίζουν 
αποθηκάριους. 

Στον υπάλληλο αυτό ανατίθενται καθήκοντα αποθηκά- 
ριου. 

2. Ο αποθηκάριος παραλαμβάνει τα υλικά που προμη¬ 
θεύεται ο {Ο.Γ.Ε.Ε.Κ.Α.) - “ΔΗΜΗΤΡΑ" καιτα φυλάσσει σε 
ιδιαίτερο χώρο αποθηκεύσεως. Ο χώρος αυτός πρέπει να 
είναι κατάλληλος για τη χρήση που προορίζεται, ώστε τα 
αποθηκευμένα υλικά να είναι ασφαλή και να είναι εύκολη 
η αναζήτησή τους. 

Ο αποθηκάριος τηρεί καρτέλες αποθήκης για όλα τα ει¬ 
σερχόμενα είδη οπωσδήποτε κατά ποσότητα και με όλα 
εκείνα τα στοιχεία που είναι προσδιοριστικά της ταυτότη¬ 
τας του είδους. Η ενημέρωση της καρτέλας αποθήκης γί¬ 
νεται από τις συμβάσεις ή παραγγελίες ή Τιμολόγιο-ή το 
Δελτίο Αποστολής του προμηθευτή κατά την εισαγωγή 
και από τα δελτία χορηγήσεων κατά την εξαγωγή. Οι δια¬ 
δικασίες και λοιπές λεπτομέρειες καθορίζονται με από¬ 
φαση του Διευθύνοντα Συμβούλου. 

3. Η χορήγηση των αναλώσιμων υλικών στις υπηρεσίες 
του (Ο.Γ.Ε.Ε.Κ.Α.) - “ΔΗΜΗΤΡΑ" γίνεται με έγγραφα 
"Δελτία Χορηγήσεως Αναλώσιμων Υλικών" τα οποία εκδί- 
δονται από τους Διευθυντές Προϊσταμένων των ΚΕ¬ 
ΝΤΡΩΝ ΔΗΜΗΤΡΑ, Τ.Ε.Σ., Π.Γ.Σ., Ι.Ε.Κ. καιτωνεξειδικευ- 
μένων ΚΕΓΕΑ. 

Ο Αποθηκάριος με βάση τα δελτία θα χορηγεί τα αιτού- 
μενα υλικά και θα αρχειοθετεί τα δικαιολογητικά εισαγω¬ 
γής των. 

4. Το αρμόδιο Οικονομικό Τμήμα για όλα τα αναλώσιμα 
ή πάγια, υποχρεούνται όπως προβαίνει στην κωδικοποίη¬ 
σή των. Οι διαδικασίες, οι λεπτομέρειες καθορίζονται με 
απόφαση του Διευθύνοντα Συμβούλου. 

5. Στο τέλος κάθε χρήσης γίνεται καταμέτρηση των υλι¬ 
κών της αποθήκης και έλεγχος της συμφωνίας των υπο¬ 
λοίπων με τα δεδομένα των καρτελών αποθήκης. 

Πλεονάσματα ή ελλείμματα που διαπιστώνονται κατά 
την απογραφή τακτοποιούνται μεν λογιστικά, αλλά ταυ¬ 
τόχρονα ερευνούνται οι διαφορές. 

Εφόσον προκύψει ευθύνη του αποθηκάριου για τα ελ¬ 
λείμματα αυτά, καταλογίζεται σε βάρος του. 


6. Οι διατάξεις των παραγράφων 3,4 και 5 αυτού του άρ¬ 
θρου είναι δυνατό να μην εφαρμόζονται στα έντυπα, στη 
γραφική ύλη και λοιπά υλικά για τη λειτουργία των Ιδρυ¬ 
μάτων. 

Άρθρο 13 

Λογιστική Οργάνωση 

1. Η λογιστική Οργάνωση του (Ο.Γ.Ε.Ε.Κ.Α.) - “ΔΗΜΗ¬ 
ΤΡΑ" τηρείται για μεν την Κεντρική Υπηρεσία κατά το δι¬ 
πλογραφικό σύστημα με την εφαρμογή του Ελληνικού Γε¬ 
νικού Λογιστικού Σχεδίου (Π.Δ. 1123/80), για δε τις Περι¬ 
φερειακές Μονάδες Τ.Ε.Σ., Π.Γ.Σ., ΚΕΝΤΡΑ - 

"ΔΗΜΗΤΡΑ" κ.λπ., κατά απλογραφικό σύστημα. 

Εφόσον κριθεί αναγκαίο είναι δυνατό με απόφαση του 
Διοικητικού Συμβουλίου το σύστημα που εφαρμόζεται 
στην Κεντρική Υπηρεσία να επεκταθεί και στα ΚΕΝΤΡΑ 
ΔΗΜΗΤΡΑ, Τ.Ε.Ε., Π.Γ.Σ., Ι.Ε.Κ. και των εξειδικευμένων 
Κ.Γ.Ε.Α. Τα κύρια και βοηθητικά λογιστικά βιβλία που τη¬ 
ρούνται είναι: 

α) Για την Κεντρική Υπηρεσία. 

Αναλυτικό Ημερολόγιο Εισπράξεων και Πληρωμών. 
Αναλυτικό Ημερολόγιο Διαφόρων Πράξεων. 

Γενικό Καθολικό. 

Αναλυτικό Καθολικό. 

Βιβλίο Απογραφών -Ισολογισμών. 

Μητρώο Παγίων Στοιχείων. 

β) Για τα ΚΕΝΤΡΑ ΔΗΜΗΤΡΑ, Τ.Ε.Σ., Π.Γ.Σ., Ι.Ε.Κ. καιτα 
εξειδικευμένα Κ.Γ.Ε.Α. 

Βιβλίο Ταμείου στο οποίο τηρείται και λογαριασμός δο¬ 
σοληψιών με την Κεντρική Υπηρεσία του (Ο.Γ.Ε.Ε.Κ.Α.) - 
“ΔΗΜΗΤΡΑ". 

Βιβλία χρεωστών - πιστωτών. 

Βιβλίου Μητρώου Μαθητών. 

Με απόφαση του Δ.Σ. είναι δυνατό να καθιερωθεί η τή¬ 
ρηση και άλλων Λογιστικών Βιβλίων εφόσον οι ανάγκες 
του (Ο.Γ.Ε.Ε.Κ.Α.) - “ΔΗΜΗΤΡΑ" το επιβάλλουν, σύμφω¬ 
να με το εδάφιο ζ” παράγραφος 5 Άρθρο 14 του 
Ν.2520/97. 

2. Τα βιβλία αυτά, εκτός από τα αναλυτικά Καθολικά θε¬ 
ωρούνται πριν να χρησιμοποιηθούν από τον αρμόδιο Δι- 
ευθύνοντα Σύμβουλο του (Ο.Γ.Ε.Ε.Κ.Α.) - “ΔΗΜΗΤΡΑ". Η 
θεώρηση αυτή παραλείπεται εφόσον τα βιβλία θεωρη¬ 
θούν από την αρμόδια φορολογική αρχή. 

3. Ο (Ο.Γ.Ε.Ε.Κ.Α.) - “ΔΗΜΗΤΡΑ" για την παρακολού¬ 
θηση των μεταβολών των περιουσιακών στοιχείων και την 
απεικόνιση των συναλλαγών εκδίδει τα στοιχεία που προ- 
βλέπονται. 

α) Από τον Κ.Φ.Σ. 

β) Από τον Κανονισμό Προμηθειών και. 
γ) Από αυτόν τον Κανονισμό διαχειρίσεις. 

4. Τα στοιχεία που εκδίδονται θεωρούνται πριν από την 
χρησιμοποίησή τους. 

Η θεώρηση αυτή γίνεται: 

α) για όσο προβλέπονται από τον Κ.Φ.Σ. από τις αρμό¬ 
διες Δ.Ο.Υ. και. 

β) όσο προβλέπει θεωρημένα αυτός ο Κανονισμός σύμ¬ 
φωνα με τις κατά περίπτωση διατάξεις του. 

5. Όλα ή ορισμένα από τα βιβλία που αναφέρονται στην 
παράγραφο 2 αυτού του άρθρου, όπως επίσης και όλα ή 
μερικά από τα στοιχεία μπορούν να τηρούνται ή να εκδί- 
δονται σε κινητά φύλλα με τον όρο ότι στο τέλος κάθε δια¬ 
χειριστικής περιόδου θα βιβλιοδετούνται. Από τα Στοιχεία 
βιβλιοδετούνται εκείνα που έχουντην ένδειξη "Στέλεχος". 
Ειδικά το Μητρώο παγίων στοιχείων μπορεί να τηρείται σε 
καρτέλες. 

6. Στην τήρηση των βιβλίων και στην έκδοση των στοι- 

χείων ακολουθούνται οι λογικά παραδεδεγμένες λογιστι¬ 
κές αρχές και εφαρμόζονται οι κανόνες της τεχνικής του 
διπλογραφικού συστήματος που αφορούν: 
α) Την ενημέρωση των αναλυτικών ημερολογίων, 
β) Την καταχώρηση στα αναλυτικά καθολικά, 
γ) Τη συγκέντρωση των εγγράφων και την ενημέρωση 
του Γενικού Καθολικού, 
δ) Τη σύνταξη Ισοζυγίων. 

ε) Τον έλεγχο της συμφωνίας του λογαριασμού κατα¬ 
θέσεων με τα αντίγραφα των δελτίων κινήσεως (ΕΧΤΠΑΙΤ) 
της Α.Τ.Ε. και. 

στ) Τη διαδικασία κατάρτισης απογραφής και Ισολογι¬ 
σμού τέλους χρήσεως. 

7. Στο τέλος της κάθε διαχειριστικής περιόδου μαζί με 
τον Ισολογισμό καταρτίζεται και ο Απολογισμός. Αυτός 
περιλαμβάνει σε τρεις στήλες: 

α) Τα ποσά του προϋπολογισμού όπως διαμορφώθηκαν 
τελικά. 

β) Τα ποσά που πραγματοποιήθηκαν και. 
γ) Τις αποκλείσεις μεταξύ των προϋπολογισθέντων και 
πραγματοποιηθέντων. 

Η τελευταία στήλη υποδιαιρείται σε δύο υποστήλες 
όπου εμφανίζονται χωριστά σε θετικές και αρνητικές απο- 
κλείσεις. 

Άρθρο 14 
Έντυπα 

Τα βιβλία, στοιχεία και πίνακες που τηρεί ο 
(Ο.Γ.Ε.Ε.Κ.Α.) - “ΔΗΜΗΤΡΑ 11 είναι: 

α) Βιβλία. Όσα αναφέρονται αναλυτικά στο άρθρο 13 
αυτού του Κανονισμού, 
β) Στοιχεία: Γραμμάτια είσπραξης. 

Εντολές πληρωμής. 

Τιμολόγια. 

Χρεωστικά Σημειώματα. 

Πιστωτικά Σημειώματα. 

Δελτίο Συμψηφιστικής Εγγραφής. 

Δελτίο χορήγησης Αναλώσιμων Υλικών. 

Τα ΚΕΝΤΡΑ ΔΗΜΗΤΡΑ, Τ.Ε.Σ., Π.Γ.Σ., Ι.Ε.Κ. καιταεξει- 
δικευμένα Κ. Γ. Ε. Α. χρησιμοποιούν όσα από τα παραπάνω 
στοιχεία είναι αναγκαία και επί πλέον Φύλλο Αναλύσεως 
και Ελέγχου που συντάσσεται στο τέλος κάθε μήνα για 
την ενημέρωση των βιβλίων του (Ο.Γ.Ε.Ε.Κ.Α.) - "ΔΗΜΗ¬ 
ΤΡΑ”, 
γ) Πίνακες: 

Προϋπολογισμός. 

Απολογισμός. 

Ισολογισμός. 

Στην περίπτωση που ο (Ο.Γ.Ε.Ε.Κ.Α.) εφαρμόζει μηχα¬ 
νογραφική επεξεργασία των διαχειριστικών του δεδομέ¬ 
νων, πρέπει το πρόγραμμα εφαρμογής της Γ ενικής Λογι¬ 
στικής να περιλαμβάνει την ενημέρωση των λογαρια¬ 
σμών, που προβλέπονται από το Λογιστικό Σχέδιο του 


Οργανισμού, με βάση τα ειδικά μηχανογραφημένα παρα¬ 
στατικά στοιχεία που προβλέπονται από τον Κανονισμό 
αυτό, που θα εκδίδονται από τα όργανα που επίσης προ- 
βλέπονται στον Κανονισμό αυτό. 

Το πρόγραμμα εφαρμογής της Γ ενικής Λογιστικής πρέ¬ 
πει να εξασφαλίζει ταυτόχρονη ενημέρωση των ημερολο¬ 
γίων (αναλυτικών και συγκεντρωτικών) και των καθολικών 
(αναλυτικών και γενικού) καθημερινά λογιστική και ταμια¬ 
κή συμφωνία για τις πράξεις της ημέρας, ισοζύγια (Ανα¬ 
λυτικά και Γενικά) και όλες τις απαραίτητες για τις ανάγκες 
του Οργανισμού λογιστικές και στατιστικές πληροφορίες. 

Η πρωτοβουλία για την ταξινόμηση και κωδικοποίηση 
των καθημερινών οικονομικών πράξεων και άλλων λογι¬ 
στικών εγγράφων τακτοποίησης των λογαριασμών και 
κατάρτισης του Ισολογισμού της επιχείρησης αποτελεί 
αρμοδιότητα και ευθύνη του Τμήματος Λογιστηρίου του 
Οργανισμού. 

Άρθρο 15 

Στην περίπτωση που ο Ο.Γ.Ε.Ε.Κ.Α. εφαρμόζει μηχανο¬ 
γραφική επεξεργασία των διαχειριστικών του δεδομένων, 
πρέπει το πρόγραμμα εφαρμογής της Γ ενικής Λογιστικής 
να περιλαμβάνει την ενημέρωση των λογαριασμών, που 
προβλέπονται από το Λογιστικό Σχέδιο του Οργανισμού, 
με βάση τα ειδικά μηχανογραφημένα παραστατικά στοι¬ 
χεία που προβλέπονται στον κανονισμό αυτό. 

Το πρόγραμμα εφαρμογής να εξασφαλίζει ταυτόχρονη 
ενημέρωση των ημερολογίων (αναλυτικών και συγκε¬ 
ντρωτικών) και των καθολικών (αναλυτικών και γενικού) 
καθημερινή λογιστική και ταμειακή συμφωνία για τις πρά¬ 
ξεις της ημέρας, ισοζυγία (αναλυτικά και γενικά) και όλες 
τις απαραίτητες για τις ανάγκες του Οργανισμού λογιστι¬ 
κές και στατιστικές πληροφορίες. 

Η πρωτοβουλία για την ταξινόμηση και κωδικοποίηση 
των καθημερινών οικονομικών εισπράξεων και άλλων λο¬ 
γιστικών εγγράφων τακτοποίησης των λογαριασμών και 
κατάρτισης του ισολογισμού της επιχείρησης αποτελεί 
αρμοδιότητα και ευθύνη του Τμήματος Λογιστηρίου του 
Οργανισμού. 

Άρθρο 16 

Ο Κανονισμός αυτός ισχύει από τη δημοσίευσή του 
στην Εφημερίδα της Κυβέρνησης. 

Η απόφαση αυτή να δημοσιευθεί στην Εφημερίδα της 
Κυβέρνησης, (άρθρο 19παρ.3του Ν2520/97). 

Αθήνα, 10 Σεπτεμβρίου 1999 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΥΦΥΠΟΥΡΓΟΣ 

ΟΙΚΟΝΟΜΙΚΩΝ ΑΝΑΠΤΥΞΗΣ 

ΝΙΚ. ΧΡΙΣΤΟΔΟΥΛΑΚΗΣ I. ΧΑΡΑΛΑΜΠΟΥΣ 

ΓΕΩΡΓΙΑΣ 

Γ. ΑΝΩΜΕΡΙΤΗΣ 

ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΥΠΗΡΕΣΙΑ ΠΕΡΙΦΕΡΕΙΑΚΑ ΓΡΑΦΕΙΑ 

Πληροφορίες δημοσιευμάτων Α.Ε. - Ε.Π.Ε. 

Πληροφορίες δημοσιευμάτων λοιπών Φ.Ε.Κ. 

5225713 
5249 547 

Πώληση Φ.Ε.Κ. 

5239 762 

Φωτοαντίγραφα παλαιών Φ.Ε.Κ. 

5248 141 

Βιβλιοθήκη παλαιών Φ.Ε.Κ. 

5248 188 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 

5248 785 

αποστολή Φ.Ε.Κ. 

5248 320 


ΚΟΜΟΤΗΝΗ 


(031) 423 956 


4135 228 


(061) 6381 100 
(0651) 87215 


(0531) 22 858 


(081) 396 223 


ΛΑΡΙΣΑ 

Διοικητήριο Τ.Κ. 411 10 (041) 597449 

ΚΕΡΚΥΡΑ 

Σαμαρά 13 Τ.Κ. 491 00 (0661) 89 127 / 89 120 

ΗΡΑΚΛΕΙΟ 

Πλ. Ελευθερίας 1, Τ.Κ. 711 10 (081)396 223 

ΛΕΣΒΟΣ 

Πλ. Κωνσταντινουπόλεως Τ.Κ. 811 00 Μυτιλήνη 

(0251) 46 888/47 533 


ΤΙΜΗ ΦΥΛΛΩΝ ' Μ^ΧΡ 1 ® σελίδες 200 δρχ. 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ _ ^πό β σελίδες και άνω προσαύξηση 100 δρχ. ανά δσέλιδο ή μέρος αυτού 


Τεύχος 

Κ.Α.Ε. Προϋπολογισμού Κ.Α.Ε. εσόδου υπέρ 

2531 ΤΑΠΕΤ 3512 

Α' (Νόμοι, Π.Δ., Συμβάσεις κ.λπ.) 

Β' (Υπουργικές αποφάσεις κ.λπ.) 

Γ (Διορισμοί, απολύσεις κ.λπ. Δημ. Υπαλλήλων) 

Δ' (Απαλλοτριώσεις, πολεοδομία κ.λπ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κ.τλ.) 

Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε.Π. 

Ανωνύμων Εταιρειών & Ε.Π.Ε. 

60.000 δρχ. 3.000 δρχ. 

70.000 >· 3.500 » 

15.000 » 750 » 

70.000 » 3.500 »> 

30.000 » 1.500 >> 

15.000 » 750 » 

5.000 » 250 >· 

10.000 » 500 ·· 

3.000 >■ 150 » 

10.000 » 500 » 

250.000 >■ 12.500 >· 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 >· 12.500 *> 

* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται, πέραν των ανωτέρω αναφερομένων ποσών, με τα ταχυδρομικά τέλη και μπορεί 
να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

*Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουντο ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00 έως 13.00_ 


(ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ) 










